
Pripovijedat ću vam, reći ću vam sve, čega se sjećam. 
Služit ću se najernjim bojama, najoštrijim perom, najtežim, 
najneotesanijim izrazima, ne kušajući ni jedan čas, da na njih 
polažem umjetničko dlijeto, koje gladi, koje istančava i po- 
ljepšava, a vi sve uzmite stotinu puta povećano i istom onda 
— još ne ćete imati potpunu, vjernu sliku, još ne ćete čuti 
ono, što vam želim reći, i što bih vam morao reći. Moći ćete 
naslućivati neki bajoslovni život, u kojemu obrazovana, istan- 
čana duša gubi sve do gologa životinjskog nagona za održa- 
njem, a priprosto i nenjegovano srce pomisli, da bi se želučani 
sokovi mogli mirne duše, bez grijeha, umiriti u svojoj samrt- 
noj gladi uvelom butinom, mršavim listovima ili labavim mi- 
šicama — pokojnoga druga, koji čas prije pade mrtav od 
gladi, od umora i studeni, Nadam se, da ćete moći osjetiti 
daleku sliku takova života, ali — pita se — hoćete li pomisliti, 
da bi to priprosto srce, najzad, moglo imati pravo?! — — — 

Psi, crknuta magarad, lipsali konji — to su bile poslastice 
i od njih nijeste mogli ništa naći do golih, obijeljenih kostura, 
kojima se više ne bi mogao omrsiti ni kurjakov zub. Ljudi su 
ih lizali. : 

Rado ću pokušati, da vam to što vjernije prikažem, jer je 
vrlo ugodno spominjati strahovite događaje, koje sretno pre- 
živjesmo. Ugodno je pripovijedati, ali — evo — kad hoću da 
počnem, krv mi udara u lice, cijelo mi tijelo drhće i ja sam 
spremniji i sposobniji da kleknem i da se u tihoj zahvalnici 
poklonim Bogu, da prinesem žrtvu dubokoga razmatranja 
vječnoj, nevidljivoj, svemoćnoj, sveznajućoj, dobroj, strašnoj, 
nepogrešivoj i neumoljivoj Sili, nego da vam izmolim litanije 
albanskih smrtnih grijeha. Vjerujte mi! Poslije albanskih 
smrtnih grijeha oni su glavni grijesi, što ih naučismo još prije 
Pučke škole, dječije igračke. 

Ništa nije u nama tako uzvišeno, tako lijepo i tako sveto 
kao bol — nijemi, duboki neprekidni bol, koji ne može niti 

jauknuti, a kamo li da bi se očitovao riječima. Poslije njega 
najljepše su misli, koje duša naslućuje, kad se povraća iz sa- 
mrtnog hropca boli, i koje su tako strjelovite, da ih ne može 
pravo ni osjetiti. Samo ih sluti i rastapa se u osjećaju, ni 
joj se povraća snaga, a u tome se rasplinjuju i te svete e 
koje ne mogu dospjeti ni da se uobliče. Takovo bogatstvo nad- 
čovječnih osjećaja doživi pusta Albanija i u tom joj se ne 
mogu staviti o bok ni Mazurska jezera ni Verdunski bregovi. 
Ona je jedina, ona je prva i posljednja našega pokoljenja. 
Jeste li vidjeli kada čovjeka, kostur, prevučen sivom, 
zemljastom kožom, koji umire i ne šapće molitvu Bogu, ne 
spominje sveta imena svoje drage majke, svoje veka 2 
i nejake dječice, nego samo pišti pokrhanim glasom: »Kruha, 
kruha — — Glad — —« i pritom ceri svoje bijele zube, ono 
jedino, što je na njemu još čvrsto?! Jeste i kada vidjeli čo- 
vjeka, umotana u slamu i vreće, gdje se otimlje s I 
drugom o poljsko korijenje i zbog njega mu prinosi nož g u, 
a do pred godinu ste dana poznavali toga čovjeka kao oho . 
kicoša i rasipnika, kojega nijesu zadovoljavale kuhinje pi 
svratišta?! Vi to nijeste vidjeli?! Nijeste. Znam. Ja še 
vidio stotinama i živo sam osjećao, da u tim časovima, u ko- 
jima triumfira životinjstvo, žale, što nijesu učili pasti travu 
i ići goli umjesto što su tratili vrijeme po gimnazijama i 
sveučilištima. Oni su zaviđali svakom marvinčetu, jer ono ne 
o je poniženje. » 
i ae i M vek prije toga križnog puta bili dobrano 
uvježbani da podnosimo dosta krupne moralne ćuške, Ba 
ovo je bilo previše u strahovitom slavlju zločina, nemoći 


bijede. 


U NIŠU 


Poznato je, da je austro-ugarska vojska dva puta uzalud 
navaljivala na Srbiju početkom rata g. 1914. Oba puta je bila 
suzbijena i bačena natrag. Ja ne kanim, a nijesam ni pozvan, 
da prosuđujem, da razmatram, kakovi su uzroci mogli imati 
onakove posljedice, nego želim samo naglasiti, kako je to 
vješto i uspješno izrabila Srbija i cijelo njezino novinstvo. 
Cijelom su svijetu javili u opširnim člancima — preko svojih 
poslanstva i stranih novinara u zemlji — pojedinosti svojih 
pobjeda; pjevale su se pjesme o kralju junaku, o vojvodama 
i vojsci; svako je dijete ponosno pripovijedalo, kako je glavom 
»čika Pera u novembru (po nov. kal. u prosincu) 1914, bio u 
rovu i pucao na Švabe«, a novinari su uzeli preda se zemljo- 
pisnu kartu dvojne monarhije, pa ozbiljna lica i nabrana čela 
dijelili nasljedne zemlje dvoglavoga orla. Nitko nije ni po- 
mišljao, da su oni — uistinu — suzbili samo odjele austro- 
ugarske vojske, koji su bili opravljeni na Srbiju, a nipošto 
cijelu vojsku, i stoga nije nitko pomišljao, da bi ta vojska 
mogla opet prijeći okrvavljenu Drinu, Savu i Dunav, da po- 
traži račun za prva dva napadaja, nego se sanjalo, pisalo i 
proricalo samo to, kako će u najskorije vrijeme voljeni kra- 
ljević Aleksandar razviti srpski stijeg nad Bosnom, Hrvat- 
skom, Bačkom, Banatom, Istrom, Slovenijom, Koruškom i 
Trstom i kako će povratiti Zagreb-gradu hrvatsku trobojnicu, 
koju je 14. prosinca, 1914. — kako se je pripovijedalo — ski- 
nuo s beogradskog dvora i spasio je od puka, koji ju je htio 
— skupa sa car. austrijskom i madžarskom — baciti u blato, 
pogaziti i ostaviti, oskvrnjenu i popljuvanu, da se preko nje 
preveze triumfalni čika Perin automobil. 

Uostalom, ne smijemo Srbima biti nepravedni. Oni su se 


služili svojim pravom pobjedničke opojnosti, koje je računalo 


na hrabru snagu svoje mladosti, zaboravljajući, da i tamo 

preko Save ima još pušaka i topova. Ne želim im biti nepra- 
vedan ni stoga, što su oni sami najteže oćutjeli posljedice 
svoje slijepe vjere i svoje nezasitne želje za vladavinom — jer 
veliku većinu nije u tim časovima vodilo ništa drugo osim 
imperijalističkih, osvajačkih snova. »Bratstvo« je bilo na vrbi 
svirala, što se je najbolje očitovalo u zarobljeničkim logorima. 
Zapovjednik je časničkog zarobljeničkog odjeljenja, potpu- 
kovnik. gosp. Jevrem Popović, svakom zgodom nastojao da 
nas što više ponizi, izdajući pismene naredbe, koje su izvje 
šavane u dvorištu naše vojarne na crnoj ploči. »Nekulturni, 
neodgojeni, razvratni, pokvareni, članovi vojske, koja je po- 
činila divljačka zvjerstva na srpskom pučanstvu, stoka« i 
slično — nijesu bili nimalo neobični naslovi. Gospodin potpu- 
kovnik, obrazovan čovjek, stručnjak u pitanju strjeljiva, do- 
bar vojnik, pokaza nenatkriljivo savršenstvo u mržnji prema 
nama. Jednom zgodom odredi — zbog toga, što su naša neka 


uglađena gospoda upotrijebila predsoblje kao pissoir i to u 


vrlo obilnoj mjeri — da stanoviti broj gospode mora razvaliti 
kaldrmu pred ulazom u jedan odio vojarne i lično je opet 
namjestiti do zalaza sunca onoga dana. Momci im ne smiju 
pomagati. Taj slučaj navedoh namjerice, da pokažem — ljude 
i s jedne i s druge strane! Pritom je važno to, što je g. Po- 
pović htio pokazati svakom zgodom, da je on doista — na 
visini i kao Evropejac i kao časnik! Naravno, služio se je 


sredstvima, koja je smatrao najpodesnijima i najbližima: Nije . 


trebalo velika povoda, da nam oduzme služake na neizvjesno 
vrijeme. Često smo morali sami mesti i prati sobe, rediti po- 
suđe, čistiti svjetiljke i nositi vodu. Oduzeo nam je svaku vlast 
nad služacima — našim zarobljenim vojnicima! — šta više: 


nijesu nas smjeli ni pozdravljati. Da bude poniženje savršeno, ' 


uzeo je za pomoćnika zarobljenog časnika Tomu Rubinića i 
učinio ga zapovjednikom naših služaka i povjerio mu nadzor 
nad redom u vojarni. Ovaj je gospodin zatvarao časnike »u 
ime zakona«, zalijetao se, da ih i tuče i jednoga Hrvata pokušao 
natjerati da čisti zahod, no u tome nije uspio, jer je onaj 
gospodin radije išao u zatvor. Momčad je tukao kao volove, 
psujući im »mater austrijsku«. Najzad ga je gospodin Popović 
zatvorio — oprostio mu namijenjenih dvadeset i pet batina i 
turnuo ga u službu kod gradnje željeznice prema bugarskoj 
granici. | : 

Drugog je dobrog pomoćnika imao gospodin potpukovni 
u osobi nekog šepavog bogalja, zvanog a Mini a 
»Prije« se je zvao, čini mi se, Rosenzweig. Glavna mu je — 
govorilo se — odlika bila, da je bio vrlo jeftin. Da pred za- 
povjednikom prikrije sve svoje »poslove«, bio je prema nama 
koji nijesmo mogli plaćati, idealno drzovit i bezobrazan. 


| Kad je otkrivena osnova za bijeg šestorice Hrvata, a kod 
istrage se — nekim čudom?! — doznalo i za jednu raniju 
osnovu druge četvorice Hrvata, gospodin potpukovnik ih je 
dao u svojoj pisarni vezati konopima kao razbojnike, da iz- 
nudi od njih poštenu riječ, da ne će kušati bježati. Nije uspio. 
Bili su osuđeni na nekoliko mjeseci u kazamate i poslije odi- 
jeljeni od nas i smješteni u Bardovcima kraj Skoplja. Pri 
vezanju su najodličniju ulogu odigrala gg. Rubinić i Krstić. 
Poslije pokušaše bijeg četvorica Nijemaca i ž 

Uhvatiše ih i osudiše na tri godine Koa a badoean;a 
slobodu kretanja na najmanje, neke pozatvaraše, a straža dobi 
nalog, da ustrijeli svakoga, čim sađe s označenoga puteljka 

koji vodi u zahod (oko 400 koraka izvan vojarne). To je vek 
bila odredba našeg novog zapovjednika, majora gosp. Andre 
Lazarevića, koji se spočetka istakao osobitom uglađenošću 
prema nama, a poslije je kulminirao kaznama zbog proslave 
rođendana cara i kralja, zatvorivši nekoje cijele sobe tako, da 
su i nuždu morali obavljati u sobi i da nijesu smjeli otvarati 
prozore. Isto je tako postupao i prema devetorici Hrvata zbog 
patriotskih govora i »uvrede suvereniteta kraljevine Srbije« 

zatvorivši ih u malu sobicu, koju smo zvali »Sirotištem« i 
zapovjedivši im, da ne smiju otvarati prozore. Htio je, da po 
mogućnosti oduzme i zrak, no nije uspio, jer je baš u to vri- 
Jeme pao nad Nišom i okolicom strahovit grad, kakav još nitko 
Ma operno, koji je polupao skoro sve prozore na sveopće 
me vorenog puka, Poslije je i g. Lazarević dospio u 


Gosp. Popović je maknut, na 

| + i : vodno, zbog toga, što je 

BEreo otići u Ameriku, da preuzme streljivo za svoju oke 
. a vjerojatnije je, da je kao invalid (kod nekih mu je 

a po arsenalu još za vrijeme mira odni- 
a bomba ijevu ruku) otišao, da snubi dobrovolj 

BAM seljacima , dobrovoljce među 





U rujnu, 1916., uhapsiše ga u Turinu kr, talijanske oblasti 
na molbu kr. srpskog poslanstva, koje je naknadno javilo, da 
je g. potpukovnik Popović pušten na slobodu ida putuje na 
Krf, da odgovara pred srp. vojnim vlastima zbog stvari, koje 
su ve disciplinarne naravi. : 

Kad je Za Pšemisl, iduću je noć, u 242 sata, zasvirala 
glazba u našem dvorištu: »Bože carja hranil« Svi smo se pro- 
budili, vojarna oživjela i mnogi istrčavali napolje. Svirali sui 
veselili se do zore; skoro je došlo između oprečnih struja do 
tučnjave, a gospodin je potpukovnik veselo trljao ruke na 
prozoru svoga stana i gledao, uživajući u svojim plodovima, 

'Tako se uglavnom postupalo skoro prema svima nama, 
pa možete lako zamisliti, da nas nije moglo iznenaditi nika- 
kovo novo poniženje. Ipak je Albanija, već sama po sebi, nad- 
visila sve: ona nas je dovela ispod životinja, 

PRED BUROM 


Srpski su listovi neprestano pisali o sveopćoj ofenzivi sa- 
veznika, o svom skorom pohodu u Srijem i sl., dok se s druge 
strane kao sigurno — kao neizbježivo iščekivao skori, treći i 
završni napadaj na Srbiju. O tom se i raspravljalo. Srbi se 
nijesu nikako dali uvjeriti, da bi austro-ugarska vojna snaga 
još uvijek — iza tolika ratovanja — podnijela i teže napore 
nego li je osvojenje Srbije. Tvrdili su, među ostalim, da 
austrijska i vojska i pučanstvo gladuje. To su češće lansirale 
i novine, dok im ne dokazaše »Radničke Novine«, iznijevši 
cjenovnik živeža u Zagrebu, da je sve, izuzevši meso, daleko 
jeftinije nego u Srbiji. 

Kad je Italija objavila rat, službena je Srbija triumfirala, 
dokazujući pučanstvu, da se približava kraj centralnih sila; 
poluslužbena je Srbija javljala bez tumačenja službena saop- 
cenja, a neovisna je Srbija kipjela od srdžbe i psovala Italiju, 
što teži za našim pokrajinama Istrom i Dalmacijom, predba- 
cujući oštro majčici svetoj Rusiji, što zbog nepoznavanja pri- 
lika ili zbog svoje trule nemoći pomaže te neosnovane težnje. 

Ta srdžba nekog dijela štampe nije smetala srpsko javno 
mišljenje, da na osnovu talijanskoga rata pravi velike osnove 
i da uzimlje kao gotovu činjenicu skoro ratovanje Grka i Ru- 
munja na strani četvornoga sporazuma. Kao daljnja poslje- 
dica talijanskoga prijateljstva predviđao se za kojih desetak 
godina jugoslavensko-talijanski rat zbog Dalmacije, Istre i 
Trsta, O Bugarima su malo govorili, jer su ih se mnogo bojali 
i strašno ih mrzili. Bregalnica je nezaboravna i dobro se znalo, 
da će ona krv tražiti svoje pročišćenje u novoj krvi, a teško 
onom, iko je bude plaćao. 

Osjećala se potištenost zbog ruskih neuspjeha; neke je 
obezumilo prenaglo padanje glavnih tvrđava; gospodinu Geci 

Konu, beogradskom knjižaru, skoro razbiše izlog, što je na 
karti ruskog ratišta pomicao zastavice prema austro-njemač- 
kom napredovanju, pitajući ga, da li je on veliki knez Nikola- 
jević, da »pomera ruskom frontom«, mrmljalo se i očekivala 
se nedočekana ruska ofenziva. Uza sve to je zaista bila velika, 
slijepa vjera u rusku snagu i konačnu pobjedu. 


U rujnu počeše srpsko-bugarski pregovori radi | ustupa 
Macedonije. Bilo je jasno, da četvorni sporazum zahtijeva, da 
Srbija podnese i zadnje žrtve, samo da privuče Bugarsku na 
svoju stranu. Među pučanstvom je nastalo  potmulo vrijenje; 
predbacivalo se Francuzima i Englezima, što ništa ne rade, 
a Pašića su prekoravali, što nije primio mir, kad im ga je 
Austrija nudila uz povoljne uvjete, kako je on t0 službeno 
javljao. Osjećao se početak velikoga sloma. Učestala su mini- 
starska vijeća, držale se tajne skupštinske sjednice i svi su 
osjećali — pa čak i mi u Knjaz Mihajlovoj vojarni, koja je 
bila okružena bajonetama — i u zraku i na zemlji, i među 
građanima i među vojnicima vrijenje i uznemirenost slično 
onome, kakovo je bilo, kad se je približavao »svršetak jedne 
dinastije«, kako je pisao Vladan Đorđević iza umorstva kralja 
Aleksandra i kraljice Drage. Ja se to cijelo vrijeme nijesam 
mogao otresti pomisli, da negdje u kutiću gustih oblaka, što 
su se nadvili nad srpsku državu, sjedi pokojna kraljevska, 
austrofilska obitelj Obrenovića i plače nad sudbinom svoje 
tužne i drage zemlje. 


Skupštinska su vijećanja držana u najvećoj tajnosti i do- 
znavalo se samo toliko, da su sjednice strahovito burne š da je 
gosp. Pašić spreman, da udovolji bugarskim željama t. j. da 
im on mora udovoljiti, jer se tako zapovijeda iz Petrograda. 
Međutim su sve bugarske novine pisale u prilog centralnih sila 
i neke su žestoko napadale Srbiju — među njima se osobito 


istakla »Kambana« — i dokazivale, da oni imadu pravo ne - 


samo na cijelu Macedoniju nego također i na Niš. Srbi su 
kušali, da se na ta umovanja smiju, no smijeh im nije išao od 
srca. Vidjelo se, da bi se rado potukli s Bugarima, ali — samo 
ne sada, za Boga ne sada, jer su bile više nego jasne kobne 
posljedice. Novinstvo je posve izgubilo glavu, pošto je roj 
prije, sve neopazice, napustilo misao o diobi dunavske 
monarhije. 

Da je gosp. Pašić vrlo dobro prosuđivao visinu krvavoga 
zajma iz 1913. i da je dobro znao, što misle Bugari, vidi se po 
tome, što je rekao na jednoj skupštinskoj sjednici — kako se 
općenito pripovijedalo: 

»Možemo, gospodo, dati Bugarima ne samo Macedoniju i 
Staru Srbiju nego također i cijelu Srbiju, ali nemojte misliti, 
da nas oni ipak ne će napasti«. 

Sigurno je g: Radoslavov odbio prijedloge svoga kolege 
gosp. Pašića, dok je srpska vojna komanda odredila koncen- 
triranje vojske na bugarskoj granici. Od 20. pa do 26. rujna 
1915. išao je danju i noću vlak za vlakom s vojskom, topo- 
vima, streljivom i povozom. Koliko bi god taj rat bio u dru- 
gim prilikama i u drugo vrijeme vrlo popularan, toliko se 
sada osjećao kao strašna nesreća za cijelu zemlju, i da se 
umiri javno mnijenje, službeno se javljalo, da preko Soluna 
dolazi u pomoć 150.000 Francuza, da će zatim doći pedesetak 
hiljada Engleza, a, naravno, ne će zakasniti ni Rusi. To se 
ponavljalo s dana u dan i već se znalo, da su stigli u Đevđe- 
liju, da su u Skoplju i da će toga i toga dana stići u Niš. To 
se točno znalo i sav se Niš od željezničke stanice, pa do svetog 
Panteleja i Ćele-kule ovio u srpske, ruske i francuske zastave 
i posuo slavolucima sa srpskim i francuskim napisima. Ta je 
finta mudroga gospodina Pašića širena s toliko ustrajnosti i 
s toliko vjerojatnosti, da su u nju vjerovali svi Srbi, pa čak 
i oni, koji su točno znali i njezin izvor i njezinu svrhu. Me- : 
đutim zakazana pomoć nije dolazila jedan dan, nije dolazila 
drugi dan, Francuza nije bilo ni treći dan, a novine su uvijek 

našle zgodnu ispriku, i zastave se uvijek vijale po Nišu. Naj- 
zad — Francuzi dođoše, ali ne najavljenih 150 hiljada, nego 
nekoliko topdžija, koji su utekli iz Beograda pred austro- 
njemačkim nadiranjem. Tada ujedno stiže vijest, da je prvoga 
listopada otvorilo austro-njemačko topništvo žestoku vatru na 
Beograd i Smederevo. Novine su o tome pisale, no bilo im je 
važnije, da istaknu, kako bugarski poslanik u Nišu, gospodin 
Čapražikov, točno bilježi kretanje vlakova prema granici 
svoje domovine, broji vagone i sve potanko javlja u Sofiju. 

Drugoga listopada dolazi neprijateljski aeroplan prvi put 
nad Niš i baca bombe na željeznički most, na monopolsku 
upravu i željezničku stanicu. Topništvo puca sa svih tvrđava. 
Francuzi se dižu prekasno u potjeru. Isti taj dan kao i idućih 

dana stižu silni ranjenici iz Beograda i pobuđuju stravu među 
pučanstvom sa svojim pripovijedanjem o strahovitoj topničkoj 
vatri. Vojsku prevoze na vrat na nos s bugarske fronte na 
austrijsku. Novine pišu samo o pomoći savezničkih država. 
Istih dana dovode u zarobljeničko zapovjedništvo trinaest za- 
robljenika i to devet austrijskih i četiri njemačka. To nam 
je bila prva vijest iz pozitivna izvora, da na ovoj fronti ima 
i njemačkih četa. 

Šestoga listopada, 1915., pada Beograd i austrijski aero- 
plan dolazi nad Niš drugi put. Već desetoga dolaze dva aero- 
plana. Budući da je njihov dolazak bio unaprijed najavljen, 
to su se tri francuska zrakoplovca digla prije i nad Nišom se 
razvila strahovita strojopuščana borba. Cijeli je Niš bio uvijen 
u gust oblak dima od topovskih hitaca, koji umalo ne oboriše 
jednoga Francuza. Gospoda su ga kod topova bila očito zami- 
jenila s austrijskim aeroplanom i svom žestinom udarila na 
njega. Kad je uvidio, o čemu se radi, strjelovito se spustio 
prema spremištu i tako se spasio. Austrijski su, međutim, kru- 
žili nad gradom u nedoglednoj visini, ispuštali bombe, pucali 
iz strojnih pušaka na svoje neprijateljske drugove i, kad su 
mislili, da su ispunili svoju zadaću, jedan se zaputio prema 
Leskovcu, a drugi prema bugarskoj granici. 

Mi nijesmo pravo znali, kako napreduje ofenziva, tek se 
naslućivalo po onome, što je netko šanuo, netko dočuo, no 
ipak, svi su imali mnogo povoda vjerovati, da je iza toliko 
mjeseci zatišja napadaj dobro zasnovan. I mi se pogledasmo, 
lica pocrveniše i kroz tijela prođoše čudne struje, a sama usta 
šanuše: 

— Nijesu li to uskrsna zvona naše slobode?! 

Jao, da vi znate, što znači taj uzdah, iza — skoro — godine 
dana robovanja?! 

Velika se većina nas Hrvata nije manje radovala nesreći 
srpske države nego Nijemci i Madžari. Zašto smo mi bili ta- 
kovi, treba pitati posljednjih pedeset godina hrvatske i srpske 
politike. One mogu rastumačiti mnogo toga, što je bilo nejasno 
g. 1915.: što su narodi uistinu ili samo prividno srodniji, to 
više imađu neuređenih međusobnih računa. 

'Trinaestoga listopada (30. X. po starom kalendaru) izađe 
izvanredno izdanje službene »Samouprave« s kratkom viješću: 

»Pred tri dana nas Bugari mučke napadoše bez objave rata. 
Vode se borbe«. I sada — »Bog čuva Srbiju«, ali obruč se 
počeo stezati. Naša cijela vojarna zadrhta od uzbuđenja. Pret- 
postavivši, da će potpuno uspjeti austro-madžarsko-njemački 
i bugarski napadaj — a u to nije mogao nitko sumnjati — bilo 
je posve jasno, da je Niš ugrožen za nekoliko dana, najzad, 
najzad za tjedan, dva i da mi ne možemo u njemu ostati. 

TEŠKE BRIGE 


Srbija će biti pobijeđena! U to nije sumnjao nitko osim 
najzasljepljenijih. Ovi su vjerovali u čudesa, 

Jedni su tvrdili, da će je stići belgijska sudbina i da će 

s nama bježati, dok se bude dalo. Kad se više ne bude moglo 
bježati, onda će nas predati. 
Da! — mislili su drugi: — Srbija će otići Belgijinim 
tragom, ali kad dođe do »Amena«, sve će nas potući, jer nije 
moguće vjerovati, da bi predali šest stotina časnika i toliko 
i toliko hiljada momaka. 

— Dobro, dobro! — prihvaća treći: — Oni su sposobni, 
da to učine i možda i učine, ako zaborave, da i kod nas ima 
njihovih zarobljenika i da im je cijelo pučanstvo u našim 
rukama, ali naša vojska ne bi bila vojska, ako nas ne bi do- 
lično osvetila — — — Mnogo je vjerojatnosti, da su naši dani 
odbrojeni — — — Mene, tekel, fares — — — 27! 

— Oprostite, gospodo, ali — to su ludosti. Oni ne će na 
to ni misliti, niti će imati vremena, da nas ubijaju. Svaki će 
gledati, da spasi živu glavu, i mi ćemo jedne večeri omrknuti 
sa stražom, a osvanuti bez nje. 

— Isključeno, prijatelju! Tako daleko ne će ni doći. Srbija 
će kapitulirati i mi smo opet ljudi, opet gospoda! 

Ovo je mišljenje bilo najosamljenije, jer se dobro shva- 
ćalo, da bi se Srbija kapitulacijom izručila na milost i ne- 
milost. S druge se strane uvažavalo i to, da službena Srbija 
vjeruje u pobjedu četvornog sporazuma, pak da ne će ni pod 
koju cijenu proigrati ugled, koji je kod njega postigla. 

— Bugari će zauzeti Macedoniju — mislili su neki — a 
naši će ići samo tako daleko, da se spoje s bugarskim terito- 
rijem. Imat će slobodan put na Carigrad, a bez neprestanog 
natezanja s rumunjskom gospodom. Neki će komad Srbije 
ostati slobodan i mi ćemo tamo živjeti. 

— Ni pedalj, ni stopa, ni korak Srbije ne će ostati slo- 
bodan, a mi ćemo na Maltu, u Italiju ili Francusku, 

Sad su se razvezli razgovori o tome, da li je vjerojatnije, 
da ćemo na Maltu, u Italiju ili u Francusku?! Ova je dobila, 
razmjerno, najviše glasova, jer su Francuzi stara kraljeva sim- 
patija, a i najzdušnije su pomagali Srbiju novcem i svim rat- 
nim potrepštinama u njezinim najtežim danima, dok su Englezi 
— naprotiv »ćifte«, kova svih liferanata, — »koje ćemo — go- 
vorio je Brana u »Novostima« — 1914. i 15, napuniti novcem, 
1916. pozatvarati, a 1917. povješati«. S Talijanima su se uopće 
gledali poprijeko, uza sve svoje »savezništvo« i nije bilo vje- 
rojatno, da bi nas mogli predati njima. 

Ukratko: u vojarni se nije ni o čem drugom raspravljalo 
nego o skorom rješenju naše sudbine. Dani su prolazili u tim 
raspravama, Austro-Nijemci navaljiyali svom žestinom preko 
Beograda, i Bugari nesmiljeno nadirali prema Skoplju, da 
presijeku željezničku prugu Niš—Solun, i na Niš, da pre- 
sijeku spoj sa beogradskom stranom, da izazovu stravu, za- 
uzevši improviziranu prijestolnicu. Kad su se događaji počeli . 
razvijati tolikom žestinom, bilo je jasno, da ćemo biti otjerani 
iz Niša i, što se više približavao odlazak, to se više rasprav- 
ljalo, uz pitanje: kamo ćemo, i to, da li ćemo pješice ili željez- 
nicom?! To je bilo vrlo važno pitanje, jer nas je svaki imao 
cijelo malo imanje u stvarima, koje je teško nabavio i koje ne 
bi želio ostaviti. Rijetki su u vojarni posve ljenčarili. Gojile 
Su se sve moguće znanosti i umjetnosti: postojali su cijeli sli- 
karski zavodi i glazbene škole; učili se svi evropski jezici, 
držana su pravnička predavanja u užem krugu; vrlo mnogi 
su se zanimali rezbarijom, a napose je bilo preuzelo mah 
pravljenje okvira za slike; dvojica su Hrvata prevodili austrij- 
ski građanski, mjenbeni i kazneni zakonik, jer nijesu mogli 
dobiti hrvatske tekstove; neki su proučavali šah i — tako 
redom. Uz takav se je rad, naravno, nakupilo sijaset raznih 
teka, bilježnica i knjiga, a za njih su opet pravljeni drveni 
sanduci i nabavljane druge stvari. Kad se to uoči, onda nije 
čudo, što je za nas bilo vrlo važno pitanje, da li ćemo ići 
pješice ili željeznicom?! 

U to je vrijeme bio privremeni zapovjednik časničkog 
zarobljeničkog odjeljenja — pošto je major g, Lazarević otišao 
na frontu — gospodin Đuro Paunković, bivši ravnatelj »Ro- 

sije«, a poslije ravnatelj izvještajnog bureau-a »Crvenoga 
krsta«. On je dobro vidio, kakvo je vrijenje među nama, no 
držao se mudro kao preblagi Jevrem, smijuljio se i šutio, a 
kad je govorio, pripovijedao je, da su Srbi već 30 km. na bu- 
garskom zemljištu, da Austro-Nijemci uzmiču, da dolaze Fran- 
cuzi i slično. O našem odlasku ni govora. Pretvarao se, kao da 
se o tome niti ne misli, dok 16. listopada — jedne subote pred 
noć — ne izda kratak oglas: Nek se zarobljena gg. časnici 
spreme na polazak, Pobliže će odredbe biti izdane na vrijeme. 
— To je sve. Poslije sam doznao, da je taj isti dan izdalo 
vojno ministarstvo naredbu, da se svi zarobljenici upute u 
svoja sjedišta. IA a 
U vojarni je nastalo vrtoglavo spremanje. Svaki je pre- 
birao svoju sirotinju i razlučivao ono, što će pregorjeti i baciti, 
od onoga, što kani ponijeti. Tada se istom vidjelo, koliko toga 
svaki ima i koliko ima milih stvari, s kojima bi se mogao 
rastati samo pod snažnim pritiskom neodoljive sile. Od zapo- 
vjedništva nam je usmeno dojavljeno, da sa sobom uzmemo 
najnužnije, a drugo da metnemo u sanduke, koji će biti 
otpremljeni zajedno s nama. To je sad nova muka: u dobru 
sudbinu sanduka baš nije velika vjera, a ipak — možda ipak 
dođu za nama! Trebalo je ponovno prebrati odabrane drage 
stvari i između njih opet izlučiti one, koje se još uvijek dadu 
nekako pregorjeti, od onih, koje treba nositi pod svaku cijenu. 
To su bile grozne muke. Svaku si stvar uzeo deset puta u ruke 
i opet je ostavio, da je za čas uzmeš, ogledaš i metneš u san- 
duk mjesto u torbu, otkle je za pola sata vadiš i ponovno 
stavljaš u sanduk, osjećajući, da je torba ipak nešto preteška. 
Uz to se svaki tješio — možda će sanduci doći za nama! — i 
ako nije nitko u to vjerovao. Veliku je brigu zadavalo ito, 
što većina gospode nije imala ni torbu za prćenje ni krušnu 
torbu, a bila je potrebna i jedna i druga: U svim se sobama 
krpalo i šivalo, da sve puca. Bilo je smiješno — koliko nije 
tragično — pogledati sve starije, ozbiljne, većinom samostalne 
i — tamo, u nekadašnjem miru! — oženjene ljude, kako 
ozbiljno i nespretno drže iglu u rukama, kako se muče, uvla- 
čeći konac, i kako se pametno drže, kad nešto svrše. Mislio 
bi, da su ozbiljni takmaci pariških krojačica i da su izveli 
najteži problem umjesto što su sašili nekakovu nakazu, koja 
se može — za nuždu — i prtiti. Sve su torbe za prćenje 


18 


pravljene od kraljevskih srpskih erarnih jastučnica, a krušne 
torbe od ručnika, od starih haljinaca, od iznošenih hlača i od , 
komada plahta. Tu su se vidjele sve moguće boje i svi mogući 
krojevi, izuzevši dobre i pravilne. U tom je poslu prošao cijeli 
dan — nedjelja, 17. listopada, 1915. 

Pred noć toga dana donese vijest neki gospodin od »ko- 
mande«, da baš nije sigurno, što će se dogoditi s našim sandu- 
cima. Prepustit će ih sudbini, pa — što im Bog dade. Ujedno 
javi, da ćemo vlakom u Skoplje, a zatim — po svoj prilici — 
u Tetovo, jer da su Bugari potučeni na svim linijama i da ih 
Srbi progone. Svi smo rado povjerovali u zlu sudbinu sve 
naše prtljage osim one, koju budemo nosili na sebi, ali, da su 
Bugari potučeni — ne, ne! U to se nije vjerovalo, u to se nije 
moglo vjerovati, jer smo mi doznali s jedne druge — »s naše« 
— strane, da oni ne samo nijesu potučeni, nego da su već pre- 
sjekli željeznički spoj sa Solunom i to kod Vranje. Iz toga smo 
mi sami zaključili, da će sanduci svršiti tragično, a što je to 
isto predviđala i naša »komanda«, dokaz je, da ćemo mi kas- 
kati pješice, i dalje: da Bugari nijesu već presjekli ili barem 
žestoko ugrozili prugu, mi bismo se vozili, kako je prvobitno 
bilo i predviđeno. Svakako: sveopća je ratna situacija za nas 
povoljna, ali je vrlo nepovoljno, što svakoga tjera neki unu- 
tarnji glas, da još jednom pregleda sve stvari, koje će ostaviti 
u sanduku, da ipak ne bi što ostavio, što bi odviše teško pre- 
žalio. Muka je to pregledavati, muka je odabirati, kad sve 
voliš, kad je sa svakom stvarcom povezano stotinu ugodnih 
uspomena na neugodne događaje, koje sretno prebrodismo. 
Cijelu smo večer spremali, prematali, umatali i namještali 
uprte na torbe, a poslije toga se pilo na pozdrav mutnoj i vrlo 
neugodnoj našoj najbližoj budućnosti i na veselje, što tih dana 
nije bio nas nijedan srpska prijestolnica Beograd, koji doživi 
vatru, vrijednu dobrih tvrđava. 

Sutradan, 18. listopada, dođe naredba od »komande«, da 
se polazi pješice u 6 sati u jutro, 19. listopada, u utorak, u 
hodnim kolonama po stotinu časnika. Kuhinje dobiše nalog, 
da nas hladnim jelima opskrbe za dva dana. Sanduci se preda- 


* ju po podne, 18. X., kod »komande«, Gunjeve, plahte i slamnja- 


če treba uvezati u snopove po petnaest garnitura, a slamu mora 


. svaki sam odnijeti iza vojarne na livadu i tamo istresti, jer 


nema dovoljno vojnika, budući da su neki već otpremljeni. Taj 

su dan posvršavani poslovi oko pravljenja torba, a »komanda« 
. je podijelila svima nekakova tvornička odijela, što je monar- 
= hija poslala za momke. Dijeljeno je svima bez razlike, dije- 
ljeno je, koliko je tko htio, što nas nije nimalo iznenadilo, jer 
— i ako smo već iskusili, da naša »komanda« ima nekoliko 
izabranih sinova, a mi drugi da smo ispod pastorčadi, znali 
smo i to, da više nemaju vremena, da poslana odijela upo- 
trijebe drukčije, pa nam ih radije dijele nego da ih ostave 
Bugarima. Dijelili su i naše vojničke lake cipele. Odijela su 
bila strahovito loše i vrste i izradbe, te je gospodin dobavljač 


jednoglasno osuđen na vješala. (On se, međutim, šepirio ne- . 


gdje po Pešti i zveketao »krvavo zarađenim« novcem, veseleći 
ge, što se u tom mrskom ratu može tako lako zaraditi i povući 
vlada za nos!) 

Popodne smo predavali sanduke. Išlo je sve brzo, u redu 
i bez osobitoga protežiranja izabranih, jer je g. Mita Krstić 
već davno bio otjeran, a na njegovo je mjesto došao vrlo pri- 
stojan, inteligentan mlad čovjek, Milivoj Radovanović, koji 
je neko vrijeme bio u Zagrebu trgovački pomoćnik. 

POLAZAK 


Devetnaestoga listopada smo se svi probudili 
mnogo ranije nego obično, u teškoj putničkoj groznici. Umi- 
vali smo se kao ni sebi ni svome, jer smo lavore bili zatukli 
u posebne sanduke, da tobože idu i oni s nama, i ako je svaki 
bio spreman položiti prisegu, da ih nikad više ne ćemo vidjeti. 
Mi smo ih ipak dobro spremali! To je zanimljiva pojava, a 
često se događa i u sređenim životnim prilikama: ljudi rade, 
rade vrlo zdušno i pozorno poslove, za koje su uvjereni, da ih 
uludo rade, da je to izgubljeno vrijeme i, možda, suvišni tro- 
škovi, Tako mnogi idu u crkvu, tako mnogi posjećuju galerije 
lijepih umjetnosti, mnogi tako čitaju knjige i upuštaju se u 
kojekakve nauke, a — najzad — tako se vrlo mnogi i vrlo 
mnoge zaljubljuju. »A — pusti! Neka ide«. Tako su otišle i 
naše posude za umivanje, 

— A — neka ide! Znam, da je više ne ću vidjeti, ali neka 
ide! 

I otišle su, temeljito otišle. Poslije umivanja svaki je 
uprtio svoju slamnjaču na leđa i nosio je istresati. To je bila 
tužna procesija s obzirom na položaj ljudi, koji je sačinjavaju, 
ali vrlo vesela, šaljiva i nasmijana, koliko je svaki njezin član 
gledao u njoj prvi čin svoga žuđenog oslobođenja. 

Kad su bile uvezane slamnjače, plahte i gunjevi, opazi- 
smo, da bismo se istom sada trebali pošteno oprati, ali — niti 
ima vode, niti se ima u čemu donijeti. Sve je spremljeno. Me- 
đutim, bilo je nebo oblačno, pa smo bili sigurni, da će nas 
oprati Gospodin Bog. A - 

Imali smo uređene četiri kuhinje: hrvatsko-madžarsku — 
ne znam, koji nas je zao duh bio i tamo strpao pod jedan 
dimnjak?! — njemačku, češku i srpsku. To je jutro svaka dala 
svojim članovima pečenoga mesa, slanine, jaja ipo jedan kruh 
kao opskrbu za dva dana. Neki su odmah uprtili svoju siro- 

tinju i pošli na dvorište, a drugi su još pripovijedali u sobama 
i tužno gledali u naše stvari, koje ostaju: kreveti, stolovi, klupe 
i police. Sve smo to sami morali kupovati i praviti, a sada 
ostaje — Bog zna komu. 


U 6 sati smo bili svi na dvorištu. Činilo se, kao da je velik 
sajam, na koji su došli prosjaci cijeloga svijeta, sa svojim ša- 
renim torbama i najnemogućijim štapovima. Što nije nitko 
nikad vidio, toga se je mogao nagledati to jutro u našem dvo- 
rištu. Razumije se, tu ne mislim na kakova ljubitelja umjet- 
nosti, a — osobito — lijepih oblika. Taj bi siromak poludio od 
bjesnila i vjerovao bi, da smo i mi svi ludi. Zaista, tako je 
bilo i niti se je dalo promijeniti niti smo mi bili krivi, Da se 
utješimo, da zaboravimo na sve, pripovijedali su mnogi o po- 
voljnom političkom položaju. Kad je čovjeku najteže, on i 
onda nađe nešto, čim se može utješiti i rastresti. Ubrzo su 
počele padati doskočice na račun onih, koji su se kušali — 
tobože — bolje opremiti, a zatim se prešlo na sve redom. U 
pojedinim su grupama padale grmljavine smijeha, čupale se 
torbe i komedijalo toliko, da su naši stražari samo začuđeno 
gledali i nevještiji se, sigurno, pitao: »Što to Švabo pobudali, 
a toliko mora vući na sebi?!« Oni su pametniji znali, da se 
»Švabo« veseli, što je Beograd pao i što Bugari nadiru, pa su 
nas gledali mrko i nepovjerljivo. 

— Slušaj, Aniću! — reče jedan naš prijatelj: — Ti moraš 
opisati našega Cigu. On je klasičan i bilo bi šteta, da se zabo- 
ravi ovakova ljepota. Gledaj. ovu tužnu torbicu, pa violina 
preko ramena, veliki, zamazani rubac oko vrata, konopom se 
opasao, a šarene čarape preko koljena! To je vrijedno da se 
ovjekovječi. 

— Ne diraj ti njega, Doktore. Može naš Cigo ispuknuti 
iz ove tragedije kakovu simfoniju. 

— Gledaj ga, molim te: da ima na glavi kakav masni fes, 
a preko fesa ulupljeni »halbcilinder«, bio bi, beli vala, isti 
Pimpirafo ispred Imareta. Svakako ga opiši, 

— Radije ću napisati pripovijest pod naslovom: »Bosanski 
advokat na rajži« oliti: »Pogledajte me, kako sam se uredio« 
ili »Jedna tužna priča po istini o sokolu, polomljenih krila, 
koja bi se također mogla zvati i — negda bilo, sad se spo- 
minjalo!« , 

— Izvrstan naslov — prihvati netko treći. — U stilu 
Matije Reljkovića. 

Cigo metnuo ruke u džepove, spustio ih do koljena, 
nagnuo se na jednu stranu, neprestano se smije, pokazujući 
svoje lijepe zube, striže očima i ponavlja: S 

— As ti Bosnu, as ti Bosnu — — — 

— Vidiš, Aniću — opet će Doktor: — mogao bi također 
napisati tragikomediju: »Mali Napoleon na bijegu iz Niša« ili 
»Mali se Buco sprema u svijet«. — U jednom pogodi drugu 
dvojicu. Smiju se. 

— Neka bježi mali Napoleon — odgovara prva žrtva, 
smijući se — samo neka je njegov bijeg drugima na nevolju, 
a ne njemu. 

— Čekaj, čekaj. Može još i tebi udariti na nos. 

— Udarit će mi, ali neka! 

— Veliš, ko: ti obračunao sa životom?! — primjećuje 
novi član našega kola, dolazeći i oponašajući i držanjem i go- 
vorom prastarog bosanskog hadžu. 

— Dobro nam došao, Lepir efendija. 

— Je 1 ja?! 

— Da, da. Ti. Dobro nam došao. 

— Jes' ja, jes'. Evo sam došao. Čuo sam, da su neki obra- 
čunali, pa sam donio kanape i kusturicu. 

— Daj Malom Napoleonu. 

— Njemukarce — je li? 

— Da, da. Njemu. 

— ĆI — mlacne on jezikom. — Jok njemu. On je naš 
kadija. Drugima ću ja to. Nek se obise ili zakolju. 

— Naprijed, gospodo! — javi neki i odmah pograbiše svi 
za torbe, za kese, za svježnje i štapove. Prtimo se. Jedan dru- 
gom pomaže i namješta. Iziđemo iz dvorišta na livadu i tamo 
se postavimo četiri i četiri u hodnu kolonu. Slagali smo se 
prema ličnim simpatijama i prijateljstvu, drug uz druga, pri- 
jatelj uz prijatelja, istomišljenik do istomišljenika, 

Gospodin se Paunković užurbao. Nestrpljivo tare ruku o 
ruku, zatim gladi bradu, da odmah prijeđe na ređenje brka, pa 
trljanje ruku. Hoda gore — dolje, izdajući naredbe. Tu je veći 
vrhovni zapovjednik zarobljeničkog odreda, potpukovnik gosp. 
Šapinac. On se drži po strani i nešto dugo razgovara sa za- 
povjednikom straže. Nešto ga upućuje i prijeti štapom. Čas 

iza toga svečano nastupi pojačan vod straže, a iza nje desetak 
žandara. Preko svih bombe i redenici sa streljivom. Sve su 
krupni i lijepo razvijeni ljudi. Narednik, zapovjednik oruž- 
nika, stupi na stranu i zapovjedi svečanim glasom, da nabiju 
puške. Gosp. Paunković je lagano išao uzduž naše kolone i na 
svakih desetak koraka ponavljao: 

»Gledajte: svi imadu bombe. Alle sind mit den Bomben 
bewaffnet. Alle, Alle. To su ljuti risi. Kein Spass. Nezzek, 
uraim: ezeknek mindnek vannak bomb&ik. Nema šale« — — — 

U dva automobila otpremiše stožerne časnike i onu go- 
spodu, koja su bila nesposobna za hod. Ostali su se bolesnici, 
koji su mogli ići, kupili na začelju kolone, no — bilo je po- 
trebno, da svi vidimo cijelu stražu, da znamo, da imadu bombe 
i da čujemo šklocanje nabijenih pušaka. To je bio veliki čas 
i po svojoj boli i po svojoj tužnoj smiješnosti: Bili smo se već 
navikli na puške i bodove, no strašan je čas, kad vidiš, da ti 
se pred očima, baš samo za tebe, puni stotina pušaka, i da na 
tebe reži dva puta toliko paklenih bomba — krv ti se sledi, 
da ne udari u lice, jer nijesi kriv, pa da se moraš stidjeti. To 
je bilo bolno u toj srpskoj paradi, a smiješna je tragedija 
ležala u tome, što je vojska — vječno i svagdje jednaka voj- 
ska! — htjela još i sada pokazati svoju snagu i moć. 

Promatrao sam te radine, poštene seljane u neobičnu po- 
slu, i naleti mi na oči omaglica, Vidjeh pred sobom mučenike 
svojega vremena, svojega vodstva i svoje neuke, luđačke za- 
slijepljenosti; vidjeh svijetle vijence na njihovim glavama, 
kao što su okićena čela i onih, s kojima se ovi kolju, koji ne 
znaju, kao mi ovi, za velike računske zadaće svakoga rata; 
vidjeh ponosne, nasmijane i samosvijesne obrazine, koje pri- 
krivaju jedan cijeli svijet sumnja i osjećaja, kojima ne dadu 
građansko pravo ondje, gdje je njihova otadžbina. 

Gospoda su od »komande« neprestano nešto pripovijedala, 
smijala se i prikazivala se, kako im je jedino stalo, da mi bu- 
demo zadovoljni i da što lakše pretrpimo napore, koji nas 
čekaju. A oni?! Ta, tko smije pomisliti, da je teško njima, 
vojnicima; da očajavaju oni, časnici, koji imađu iza sebe Noć 
Kralja Aleksandra, Kumanovo, Bregalnicu i Cer?! Tko smije 
o tom i misliti?! Ipak — ja sam neprestano mislio samo o 
tome. Vidio sam pred sobom golemu arenu, punu harlekina, 
koji se smiju i prave sprdnju iz svojih zakonitih žena i nji- 

hovih — pravih! — ljubavnika. Ne znam, zašto mi se bila 
uvrtila u glavu baš ta slika, no za čas opazih tu istu arenu, 
punu krvi i leševa, a harlekini se više nijesu smijali. Postali 
su ljudi. 

Tada se nijesam sjetio, da je Spas došao preko Golgote 
i da je Krist i na križu osjećao svoju — Moć! 

Podijeliše nas u pet vodova i k svakomu vodu dodijeliše 
određeni broj vojnika i oružnika. To su obavljali narednik 
Dimitrije i gosp. Bajić, koji je rodom iz Bos. Kostajnice. Pre- 
šao je u Srbiju još nekoliko godina prije rata. U kočiji je došla 
i njegova gospođa s mnogo sanduka i malim nejačkim dje- 
tešcem na prsima. Vidjelo se, da i ona kani s nama. Gosp. 
Paunković je svoju gospođu opravio pred mjesec dana u Švi- 
carsku, a gosp. Šapinac svoju dan prije nas u Prokuplje. 

Nešto iza osam sati bi izdana zapovijed za polazak. Kraj 
ulaza u dvorište bili su podignuti cijeli bregovi naših sanduka, 
koji su čekali kola, da ih dovezu za nama. 

Ja sam sretan, što tu nije bio fotograf, koji bi snimio našu 
povorku za kinematograf. Jer — ovaj je rat pokazao na sto- 
tinu drugih, jasnijih načina, da male državice nemaju »prava«, 
da opstoje kao takove tako dugo, dok je međunarodno »pravo«, 
pravo jačega — i ako svaka nacija ima pravo na svoj razvoj 
— pa naša tužna slika ne bi bila nikakova optužba proti maloj 
Srbiji, a osim toga: tko bi god vidio našu sliku, znajući, tko 
smo po svome građanskom položaju, oblile bi ga suze boli i 
ogorčenja i — u isto vrijeme — morao bi svisnuti od smijeha, 
gledajući našu fantastičnu opremu. Don Kihot je čovjek sa- 
lona prema nama. Vitez od glave do pete! 

Hvala Bogu, da su bili već svi fotografi pobjegli iz Niša, 
jer mi — u apsolutnoj većini — nijesmo krivi, što smo do- 
spjeli u tuđe ruke, a nijedan nije kriv, što smo zapali u toliko 
strahovitu bijedu, koja već postaje smiješnom. 

Uostalom: istom poslije doznadosmo, tko je bio kriv, što 
smo bili vrlo loše opskrbljeni: Austro-ugarski birokrati, ko- 
jima je bilo »ispod časti«, da s neznatnom Srbijom sklapaju 
ugovor o plaćama zarobljenih časnika, na što je Srbija odgo- 
vorila, odredivši svima jednaku »hranovinu« od 90 dinara, što 
je bilo premalo za najnužnije potrebe izuzevši hranu i pušenje. 

KROZ STARU SRBIJU 


Išli smo lagano. Sa svih su se strana čula proročanstva o 
najskorijoj budućnosti i doskočice o našoj šaljivoj muci i po- 
niženju. Ne znam, zašto, ali nas se zaista nije nijedan izne- 
nadio takim postupkom sa strane kraljevske srpske vlade, i 
svaki je to primio kao nešto naravno, kao nešto, što ne može 
biti drukčije. Više nijesmo osjećali nad sobom oružanu ruku 
jedne države, koja hoće da stupi u kolo jačih družica, nego 
samo nekoliko ljudi, kojima je slučaj sačuvao vlast nad neko- 
liko ratnika, i kojima smo mi — možda?! — dobar most, da 
preko njega uteku u inozemstvo. — Taj je osjećaj ušao u nas 
neopazice, sam sobom, neproračunato. 

Kud smo god prolazili, ljudi, žene, djeca i naši zarobljenici 
istrčavali su na cestu i promatrali nas nijemo kao stijene. Naši 
su se momci smiješili, pozdravljali nas i dobacivali nam svi- 
jetle, značajne poglede. Mi smo se razumjeli, jedan drugom 
u duhu stiskao desnicu i šaptao velike riječi. Mi smo razumjeli 
i nijeme poglede niške sirotinje, koja je dobro znala, da će 
»švapski oficiri« ostati u Nišu, dok i vlada, a dok je tu vlada, 


da je Niš siguran, Sada su vidjeli, da mi odlazimo i da se - 


srpstvo privremene prijestonice pretvara, na vidiku bugarske 
poplave, u historijsku činjenicu. Mi smo shvatili i to, zbog 
čega nas danas gleda tako tugaljivo, tako mirno i nijemo mali, 
odrpani, nedorasli i zamazani niški proletarijat, koji nam je 
inače, u cijelim zborovima, u čitavim jatima pjevao oko vo- 
jarne: 

»Čika Pera jaše konja vranca, 

A Franc Josip spao na magarca«. 


Danas je nijesmo čuli. Mala su nerazborita usta bila zatvorena, 
kao da su zalivena olovom, a sitne očice preplašeno buljile u 
nas, gledajući u isti čas dvije vrste »Švaba«: tu, ove Švabe, 

kojima su oni priređivali mačije derače i koji sad odlaze za- 
jedno sa vladom, i one druge, strašne Švabe, što porušiše 
Beograd i što dolaze ovamo s nemilosrđem strahovitog topni- 
štva i s još strahovitijim — Bugarima osvetnicima. O tom se 
mnogo šaptalo; to je priznavao prijatelj prijatelju; to su javno 
govorili političari oko »Srpske Zastave«, zahtijevajući, da se 
»radije žrtvuje jedna dinastija nego jedan narod«; to je šaptao 
muž ženi i to su uhvatila djeca, pa se sada odrazuje na blijedim 
licima, na mrtvim ustašcima i malim preplašenim očicama. 

— Što si se zamislio, Aniću? — upita prijatelj Doktor. 

— Mislim, Doktore, o neumrlosti glupana. 

— Veliš: s tijelom i dušom odlaze na drugi, bolji svijet?! 

— To baš manje, no na zemlji im se ne će utrti sjeme. 
Glupani i ženijalni diplomati, koji čine gluposti zbog preve- 
likog umovanja i računanja — to se ne da utrti. 

— Jesi vidio, kako su svečano nabijali puške?! 

— Sirotinja. Naduta sirotinja. Možemo s njima, kako ho- 
ćemo i što hoćemo. Moramo biti pametni i oprezni. Nas će još 
trebati i domovina i obitelj, 

— Ja sam već razgovarao s Radovanom. 

— Koji je to? 

— Onaj, što je bio na livadi na stražarskom mjestu ujutro 
od 6—8 i po podne od 2-4. 

— Aha. Poznam ga. Šta veli?! 

— Kako god budemo htjeli. 

Razgovarajući tako došli smo pod jedno brdašce. Opa- 
zismo, da je tu stao fijaker gosp. Paunkovića i da je on izišao 
iz njega. Naređuje odmor od jednoga sata. Svaki brzo pada na 
ledinu kraj puta, bacajući sa sebe svoju prosjačku opremu. 
Kad smo se riješili tereta, osjetismo u ramenima težak, nepre- 
kidan bol, kao da ih tišti usijano željezo. Spočetka svi mirni, 
ispruženi po zaprašenoj travi. Jedan po jedan se poče laćati 
torbe. Polako odvezuje, vadi bočicu s rakijom, vadi kruh i 
jaja ili meso, i opet polako — kao preko volje — pije i zagriza. 
Tako jedan po jedan i uskoro je jelo i pilo cijelo društvo. 
Razvezao se razgovor, i opet padale doskočice i smijeh se 
razlijegao. 

— Ej, mladosti pusta, najmilije dobro! — uskliknem ja, 
okrenuvši se poleđice na ledinu i zagrlivši bocu rakije. 

— Rakijo, rakijo, najmilije dobro! To bi ti morao reći 
— dobaci naš Mali Napoleon i poprati svoju “primjedbu gla- 
snim smijehom, koji mu nikada ne salazi sa lijepih usana. 

— Uza svu ovu rakiju, da mi nije mladosti, koja: je puna 
nada i osnova, ja bih sad mogao zaplakati kao ljuta guja u 
procjepu. Ali — mladost ne da! 

— 'Juta, 'juta, bezbeli! — javi se Lepir efendija. — Pa 
rumići, pa mastika: to ti je ono, što ti drži srce. Ih! Vidide 
me! — usklikne on, podigne lijevu ruku i desnu nogu u zrak 
i nagne bocu na usta. — 'Juta, bezbeli, i moja Haiša., Pa, 
kad joj još zapivam: »Lipa moja, večeraj, lezi, pa spavaj. 
Mene ne čekaj« — reče on i opet nagne. 

— Ustavi, Lepir efendija, ustavi! — dovikne mu Doktor, 
smijući se. — Ti, bolan, ne bi uopće smio piti rakiju. 

— Jok ja, vala! I nije ovo rakija. Ovo ti je pripeka. To 
mi smijemo piti, koliko 'oćemo. Jok, vala, rakije. To je za 
kaure. 

Podalje je od nas ležao na travi visok, mršav i blijed mla- 
dić. Ruke je i noge razbacio oko sebe, kao da je raspet, oči 
sklopio, usta malo otvorio i teško disao, naslonivši glavu na 
svoju nesretnu putničku torbu i na gunj. Neki počeše na 
njega bacati kamečke. 

— Nemojte, gospodo, molim vas — reče on, ne otvara- 


jući oči. — Baš mi je ovako ugodno. 
— Nemoj ti nama umrijeti na putu. Bilo bi te šteta. 
— Svejedno — odgovara on, — Ja sam i onako samo 


pomilovani Sin Smrti i ništa drugo. 

Kad je bio zarobljen, prostrijeljena su mu pluća. Rana 
je zacijelila, prebolio je i pomalo se oporavio, no ta rana 
ostavlja duge tragove i na najmlađem i na najsvježijem licu; 
pa ga stoga prozva jedan hrvatski sudac »Sinom Smrti« i taj 
ga nadimak neprestano prati. 

— Zašto ne jedeš, Sine Smrti? — upita ga Doktor. 

— Već sam skoro pojeo današnji obrok, pa sad moram 
štedjeti — odgovori on i okrene se na trbuh, da smota ciga- 
retu. 

Podalje je od njega sjedio poglaviti gospodin sudac — 
»Poglavica« — koji mu je dao vječni nadimak, i neumorno 
tapkao svoju lulicu i pripaljivao je već, sigurno, po deseti 
put, ponavljajući: 

— Je g vidio, je s vidio!? Oca joj ljubim, kako ne će 
da gori. Je s' vidio, je s vidio ti to čudo?! 

— Vuci, Poglavico, vuci, dok ti ne puknu zaušnjaci — 
dobaci neki. - 

— Jao, majko moja! — javi se krupan čovjek, jak i visok 


kao gora. — Što nas muče, što nas radije ne potuku, Bog 
im sudio?! 

— Što je, Druže? Što je, Druže, po Bogu, brate?! — po- 
vikaše na njega sa svih strana. — Ako je tebi toliko teško, 


što će biti s nama slabićima? 

— E, druže, druže — odgovara on — lako vama svima, 
ali teško meni bolesnu. Da nas radije potuku. 

— Bi # mu ponudio kanapu, da se obisi? — šane Lepir 
efendija Doktoru. 

— Nemoj, nemoj — odgovori on. — Osjetljiv je Drug, 
a i jest mu teško, pa bi se mogao naljutiti. 

— Što te boli, Druže? 

— Sve, sve me boli, druže moj, jadan ti sam, hodajući 
kroz ovu hajdučku zemlju. Jadni li smo! 

— Ne viči, rođo, pobit će nas — javi se jedan naš su- 
patnik, koji je svakog rado zvao »rođom«. — Znaš, kako nas 
vole, pa još kad tebe čuju — — — 

— Neka, druže, neka. Nek nas pobiju, kad nas ne mogu 
držati kao ljude. I to je država, to su naši »osloboditelji«! 

Gosp. Paunković se upustio u povjerljiv razgovor s ne- 
kom gospodom, društva se raspripovijedala, Lepir efendija 
gucka svoju pripeku, Drug uzdiše i kune, Rođo se smiješi, 
Poglavica vuče svoju lulicu, a Sin Smrti uzeo u jednu ruku 
nož, a u drugu komadić kruha, pa ga sve ogledava i ne smije 
da zareže. 

— Zagrizi, zagrizi! — nuka ga Mali Buco i smije se. 

— Ne smijem. Još je dug dan, pa ću gladovati. 

— Što ga onda ogledavaš?! 

— Mislim, da jedem, pa mi je lakše. 

Spusti se lagana kišica. Svi brzo poustajasmo i počesmo 
se opremati. 

. — Idemo! Idemo, evo kiše — čuše se glasovi s raznih 
strana, 

— Idemo! Tovabb! Vorwarts! Gehen wir, es regnet! — — 

— Bitte sich, meine Herren, zu beruhigen und zu ge- 
duldigen') — javi se gosp. Paunković. — Moramo još malo 
čekati, V4rjunk meg egy pillanatig. 

Nasta sveopće mrmljanje. Neki opet posjedaše na svoje 
torbe, a Doktor i Mali Napoleon otvoriše kišobrane na opći 
smijeh. Kupili su ih još za proljetnih kiša, da ne kisnu na 
šetnjama, pa ih sada ponijeli. 

— Ulazit; molim, ulazit — zaviče jedan kadet od neke 
bosanske pukovnije, koji se odzivao na ime Mujo. 

— Ulazit, molim, Svatko nešto lepo dobi, svatko nešto 
lepo vidu. Ulazit. Početak hranjenje sa živu pilići i pečenu 
ćuran. Jedna zmija, od repa do glavi 10 metara, od glavi do 
repu 15 metara, svega skupa 30 metara. 

— Osim toga — prihvati Lepir efendija — bosanski advo- 
kat na putovanje pod lumbrel. Osim toga, jedno bosanska ka- 
dija na putu bez traga pod lumbrel, 

— Ulazit, molim — prihvati riječ opet Mujo: — Sekser 
se plati, lepo se vidi. Ulazit, molim. Sekser se plati, Vojnici 
i đaci desut filer, babe bez glave ništa. Ulazit, ulazit, Odmah 
početak. Ulazit molim. 

Svaki se u duhu odmah prenese u svoje rodno mjesto, 
poče da sluša cirkuske vikače, prasnu u smijeh i zaboravi na 
kišu i zaboravi ma težinu svoje torbe i zaboravi na teški pje- 
šački put, koji ga još čeka. Sve se mahom zaboravi, čim sre- 


tan čas i dobra, blažena narav uzdržljivih drugova izazove: 


na usnice tračak smiješka, koji hrabri, koji olakšava, koji 
liječi. Svi smo se počeli smijati, želeći, da se smijemo do za- 
boravi, osim kojeg pojedinca, kojemu je ispod časti da se 
smije svakoj djetinjariji. Nije se smijao ni naš Drug, koji 
inače rado i zapodjene i prima svaku šalu. Sada je sjedio, 
šćućurio se pod svoj veliki crni ogrtač, prikupljao poda se 
svoju sirotinju i kleo srpsku »oslobodilačku« politiku, da še 
do Boga čuje. Naš »Papec«, najstariji član nesretne hrvatske 
kolonije, pučko ustaški poručnik, tražio je od Malog Napo- 
leona, da njemu dade kišobran »kak ti najstarejšemu«. Na- 
ravno, onaj mu nije udovoljio i Papec uzme svoju batinu, 
natakne na nju kaput, digne u zrak i počne se između nas 





') Molim vas, gospodo, smirite se i strpite. 

Die 


kicoški šetati kao zagrebačka kevica po Zrinjevcu. Sin Smrti 
je zatakao cigaretu u dugi čibuk, objesio ga k zemlji do po- 
jasa i sa smiješkom na blijedom, upalom licu promatrao svoga 
budućeg tasta. Papec mu je, naime, obećao, ako postane rav- 


natelj banke, da će mu dati svoju kćer za ženu. 


— Kaj me tak glediš? 
— Tak, Papec. Gledim tu celu zmešariju i smijem se — 
odgovori Sin Smrti i glasno se nasmije. 


PROLAZI NIŽE ROBLJE 


Dok smo se mi tako tješili i glumili uloge ljudi, koji su 
na sve zaboravili, počeše za nama stizati cijele čete naših 
zarobljenika. Primicali su se lagano i neodlučno. 

— Moramo čekati — reče gosp. Paunković — dok ovi 
prođu, jer oni idu brže nego mi. 

Svi poustajasmo i skupismo se oko ceste, da ih bolje 
vidimo. Svaki je bio nečim natovaren. Neki su turali tačke, 
drugi su nosili velike čekiće, ćuskije, svrdlove za miniranje 
kamena i lopate. Doznadosmo, da su to oni odredi, koji su 
gradili željezničku prugu Niš—-Knjaževac. Među njima su za- 
stupane sve moguće narodnosti dvojne monarhije. Većina ih 
pozdravlja i dozivlje po imenu, ako opazi koga poznatog 
časnika. Svaki se od nas veselio, ako je našao kojega starog 
znanca, srdačno se s njime rukovao i davao mu, što je mogao 
dati. Svi su bili u licu svježi, crveni i zdravi, Odjeveni su 
posve loše, no — za nuždu — bilo je još prilično. Rekoše, da 
Su živjeli vrlo dobro i da su pošteno plaćeni. Koliko su se 
hvalili pristojnim postupanjem sa strane srpskih vojnika i 
svih urednika, toliko nijesu mogli dovoljno krepko naglasiti 
drzovitost, bahatost, nepoštenje i neotesanost raznih naših 
»feljbaba«, »cugsfirera« i druge slične gospode, koja su se 
tu ulagala Srbima sa svojim slavenstvom ili jugoslavenstvom 
i dobili nekakovu moć mad našim neukim vojnicima. 

Cijela je povorka počela zastajkivati i jedva se pomicala, 
dok ih nije opomenuo gosp. Paunković. Tada svaki nešto 
opsova, nasmiješi se i požuri korake. Ovi su, zaista, izgledali 
kao pravo roblje u svojim prnjama i sa svojim teretima. Na 
mnogima si opazio prvim pogledom, da su i sposobniji i pri- 
pravniji za svaki drugi posao nego li za ovaj, koji im je sada 
povjeren. Kod mnogih su potezi lica toliko izrađeni, toliko 
značajno izrađeni, istančani i ustaljeni, a preko očiju im i 

preko tih neodoljivih poteza pao tako težak umor, tako ubi- 
tačna sjeta, da bi te oblile četverostruke suze, vidjevši im 
na ramenu trnokop, ćuskiju, nekoliko lopata ili konopac od 
tačaka, kad i sam ne bi bio u sličnim, nedostojnim prilikama. 

— Jao, gledaj, Doktore, ovoga! — rekoh, opazivši sla- 
bušna, krhka i nježna mladića sa staklima na očima i tačkama 
u rukama. Prolazio je tik ispred nas. 

— Bin doctor juris!!) — reče on, razumijevši moju pri- 
mjedbu, tužno nas pogleda i odgega dalje, teškim smetenim 
koracima. 

— Ja Freiwilliger. Richter aus Tirol?) — reče drugi, koji 
je išao iza njega. 

— I ja sam sličan nesretnik — dobaci treći, po izgledu 
Židov. — Ja sam koncipijent u Beču. 

— Jeste vi Hrvati? — upita ga neki između nas. 

— Nijemac, sada marvinče — odgovori on, bolno se na- 
smiješi i nastavi put, noseći na ramenu budak i ćuskiju. 

Tako nam ih se redom prikazalo barem dvadeset, sve 
tužniji od tužnijega, sve jadniji od jadnijega. 


Za njima se spremismo i mi i pođosmo. Kad smo opet 
stavili torbe na ramena, učiniše nam se teže nego ikada. Išlo 
se teško, tromo i lagano. Tabani bole, ramena gore, a vrat 
se koči. 

— Jesi ih vidio! — reče neki u prednjim redovima, po- 
digavši glas. — Svi su kao ružice, a onda još imadu obraza 
kojekakovi frankovci, da psuju Srbiju zbog postupka sa 
zarobljenicima! 

— Vidjet ćete — reče neki drugi — kad se poslije rata 
sastanu svi zarobljenici i stanu pripovijedati, kako je kome 
bilo, da će se najviše hvaliti ovi, koji su bili u Srbiji. Slo- 
bodno se kreću, rade, dobro ih plaćaju, odlično se hrane — 
što bi još više?! 

— Bit će i takih, koji će se moći pohvaliti — reče tiho 
jedan naš drug, domobranski natporučnik, i značajno nas po- 
gleda. 

— Naravno, satniče. Bit će i takih! 


1) Ja sam doktor prava! 
2) Ja jednogodišnji dobrovoljac. Sudac iz Tirola. 

“ Satnikom smo ga zvali, jer je to već davno bio, samo 
— robija, a u robiji se ne dobivaju nikakovi službeni dekreti. 
Sva su naša promaknuća već davno službeno oglašena, ali — 
tamo, tamo preko brda i dolina, tamo u dragoj domovini i 
mi nemamo prava da se s njima služimo. Ona nas čekaju, dok 
sada svi vučemo one činove, s kojima dospjesmo onkraj pri- 
rodnih prava. 

— Bit će ih, biti, kapetane — reče Doktor — ali među 
njima, sigurno, ne će biti ni onaj »doctor juris«, ni onaj 
»Richter aus Tirol«. Među njima ne će biti nijedan od onih, 
što smo ih čuli, kako jauču pod batinama u podrumu naše 
»komande«. 

— Bome, oni ne će — prihvati neki drugi. — Pa da su 
ih zašto tukli, ne bi čovjek ni žalio, kad već službeno po- 
stoji to kulturno sredstvo za kroćenje ljudske slobodne volje. 
Jedan je dobio dvadeset i pet po turu stoga, što je tvrdio, 
da su Hrvati kulturniji od Srba. Da mu se dokaže, da su oni 
napredniji i da smo mi rođena braća, dobro mu potkovaše 
strinu i poslaše ga u buharu. G. Šapinac se hvalio, kako je 
zbog toga delikta jednoga Hrvata bolničara samo ispsovao, 
otjerao iz bolnice i s bratskim poukama opravio na radnju 
željezničke pruge. 

— Taki se, zaista, ne će hvaliti! 

— Srce puca čovjeku, kad vidi ove obrazovane ljude. Šta 
bi rekli njegovi, kad bi ga vidjeli onako poderana s tačkama 
u rukama?! Što radi, što misli, gdje je ona država, za koju 
ovi nesretnici srnuše, da žrtvuju najprije svoj mir, pa svoju 
porodicu i najzad svoju glavu?! Ili možda ona misli, da je 
učinjeno sve, ako se istom mjerom. vrati Srbijinoj djeci, koja 
dospješe onamo, a da ne znaju ni kako ni zašto?! 

Kišica je neprestano padala, Išli smo uz neko brdo. Mi- 
calo se lagano i teško, jer je torba pritiskala ramena i činilo 
se, kao da ti netko batom zabija noge u zemlju. Izjutra smo 
išli sve četiri i četiri, no sada više nije bilo ni govora o 
kakvome redu. Neki su iz prvih redova dospjeli u zadnje, 
a oni opet iz zadnjih u prve. Napose su zaostajali oni, kojih 
je snaga bila manja nego li ljubav za stvari, pa bile i male 
vrijednosti. Tako je jedan gospodin metnuo na sebe torbu, 
pravu vreću, koja mu je prekrila leđa od potiljka pa do 
zadnjeg vrška poštovane hrptenjače, preko nje je natovario 


34 





poderane čizme, a iz džepova su mu virila dva primitivna 
drvena okvira za slike i bijele manžete 6d celuloida! Tapkao 
je među nama kao medvjed i na sva zlobna bockanja odgo- 
varao ponavljajući: ; 

— Dragec, ne brini se ti za to. Ja ću još ovo desetak 
kilometara lako prenijeti svoju sirotinju. 

— A dalje? 

— Kamo dalje?! Misliš i j j 

m m _. ,» da ćemo mi dalje od Prokuplja?! 

— Ako nas stignu Bugari, onda, naravno, ne ćemo. 

— Nikada oni ne će u Prokuplje. 

— Zar si im uskratio ulaznicu?! 

Ko Uskratit će im je srpski topovi. Mi ćemo biti neko 
vrijeme u Prokuplju, pa natrag. 

— Dakle: izlet? Malo putovanje?! 

— Ništa drugo. 

— Ako nam tamo bude lijepo, ne će biti s gorega ni ovo 
putovanje. 

— Srbi će pokazati, da su kavaliri! 

— Imaš pravo. I ja se tome nadam. 

a Dok je ovaj to govorio, gospodin je sa čizmama i man- 
žetama zaostao. Nije mogao da drži korak s nama ostalima. 
Na vrhuncu smo brda opet sjeli, da ge odmorimo. Kiša 
je neprestano padala i činilo se, kao da niti ne kani brzo 
prestati, Svaki se skupio pod svoj ogrtač, sjeo na torbu i 
šutio, Ostavila nas je volja za komedijanje i jalova umova- 
nja. Neki počeše vaditi stvari iz torbe i bacati. 

— Ne mogu više. 

ki I meni je već dojadilo — dodaje drugi, malo se za- 
misli, pa počne otvarati torbu, da i sam nešto izbaci. 

Pred nama je lagano odmicala duga, nepregledna po- 
vorka naših momaka, a isto se tolika druga četa pojavljivala 
iza nas. 

Sjedjeli smo raštrkani po livadi, tražeći suvlja mjesta. 
Ja priđem k naredniku, zapovjedniku oružničkoga odreda, i 
k jednom njegovu drugu. Stajali su malo po strani. 

= Umoran, gospodine — je li?! — reče mi narednik i 
nasmiješi se. 

— Baš umoran, naredniče, do Boga. Jedva se držim na 
nogama. 

— Ništa vam je to naspram položaja. Da vidite, kako 
je tamo, zahvaljivali biste Bogu do vijeka, što ste ovdje. 

— Znam, kako je tamo, a vidim, kako je ovdje. Tamo 
mi je, doduše, bila glava u torbi više nego tu, no zato sam 
bio barem nešto, a tu sam ništa, a isto baš nije glava odviše 
čvrsta na vratu. 

— Ništa vi ne znate, kako je tamo. Ono vam prije sve 
skupa nije bilo ništa! Da vidite sada, što se radi. 

— Zar ste vi sad bili na fronti? 

— Da. Bio sam u borbi na beogradskim položajima. 

— Zbilja?! Tamo ste bili?! 

— Jesam. Bilo nas je u Beogradu 136 žandara, pa kad 
počeše vaši nadirati, stupismo i mi u borbu: 18 nas je ostalo 
živih, a drugo sve izgibe. 

— Je li istina, koliko su pripovijedali, da je naša arti- 
ljerija strašna?! 

— Nije istina, gospodine, jer su premalo pripovijedali, jer. 
se ono niti ne da pripovijedati. Dalo se je samo čuti i vidjeti, 
pa da poludiš. Meni se činilo, da tamo na vašoj strani ima 
svaki redov, svaki vaš vojnik, top u ruci i da njime puca 
kao brzometkom. Taka je bila topovska vatra. Bio sam u bor- 
bama na Kumanovu i na Bregalnici, bio sam i pod Drino- 
poljem, ali onaj Božiji strah nijesam nigdje vidio kao pred 
Beogradom. 

— Kažu, da je tamo poginulo do pet hiljada dobrovoljaca, 
što vaših što ruskih zarobljenika?! 

Dok sam s narednikom pripovijedao, njegov je drug, 
prosti žandar Radić, mimo slušao i sukao brk. 

— Meni se čini, da oni niti nisu bili pred Beogradom — 
reče Radić. 

— Jesu, brate. Ja sam ih vidio svojim očima — potvrđuje 
narednik, — Još se govorilo, veli: daje im se, ka kasti, čest 
i hvala da brane prestonicu — i neki se naši ljutili. Izginuše, 
brate, do jednoga. Morali smo se povući. 

— Ha! — odmahne Radić rukom. — Neka! Hvala Bogu. 
Ali, neka Švabo ne misli, da će ikad preći kragujevačke po- 
ložaje! Nikada ne će njegova noga kroz one klance. 

— Bog zna, moj Radiću — — — 

— Ija ti to znam, gospodine! Rodio sam se u onim 
brdima — — — 


36 





U MRAKUIBLATU 


Kiša je padala sve jače i jače, 

_ Ustali smo i pošli. Da nam bude lakše, okrenusmo po- 
prečacima preko njiva i zaglibismo do koljena. 

; Mrak se naglo spuštao, a s njime i sve jača i jača kiša. 
Nije se vidio ni prst pred okom. Da se društva ne pogube, 
dozivao je drug druga, prijatelj prijatelja. To nam je ujedno 
bio naš cijeli razgovor. Zaboravilo se na politiku, zaboravilo 
se na rat i na snove o skorom oslobođenju. Osjećala se samo 
kao olovo teška torba i užasan pljusak. 

Oko 6 sati opazismo nekoliko slabih svjetiljaka. 

Ro Hvala Bogu! Jedva jednom — uzdahnusmo svi, vje- 
rujući, da se približujemo Prokuplju na nekoliko stotina 
koračaja. 

Svijetla su se množila, a s njima se učvršćivala i naša 
nada, sve dok ne zakrenusmo na lijevo, a selo nam ostade 
na desno, 

Selo je ležalo pri brijegu i mirno se spremalo na poči- 
nak iza teškoga dana, niti ne sluteći, kako mu se divskim 
koracima približuju ratne grozote, niti ne promišljajući, kako 
će i njegova brda do par dana ispisati toplom krvlju. jedan 
list u povijesti svojega zavičaja. 

' Svi smo mu dobacili tugaljivi pogled i zbog tragedije 
kojoj se približuje i koju smo mi lako predviđali, i zbog toga, 
što smo jedva izvlačili noge iz blata. Više se nije čuvalo 
odijelo i obuća, nije se pazilo, kamo se staje, jer su to sve 
bile nemoguće stvari. Gazilo se tamo, kamo noga pogodi, a 
torba je nesmiljeno tištila, ubijala i rezala, i kiša neprekidno 
lijevala u gustim mlazovima, 

g: Iza odulje stanke opet ugledasmo nekoliko svijetlih toč- 
kica i opet se obradujemo i opet se uznadamo i opet se — 
prevarimo. 

Gospodin je Paunković rekao, da su do Prokuplja samo 
32 km., neki su tvrdili, da ih je dobrih 40, a mi smo sada 
počeli cijeniti, da će ih biti barem stotina, barem hiljada, 
barem — cijela vječnost. 

Svladao nas je teški umor. Više se ni prijatelji nijesu 
dozivali. Gledao je svaki samo, da tura naprijed, da ne za- 
glavi u bezdanoj, razoranoj kr. srpskoj državnoj cesti. Gazili 
smo kao po oranju. 

Tko uvaži, da nam je to prvi hod iza desetmjesečnoga 
trunjenja i da smo bili opterećeni poprečno sa 25—40 kg. mi, 
koji nijesmo nikada ništa nosili, taj će lako pojmiti, koliki 
su bili naši napori, koliki je bio naš umor. | 

Istom iza 8 sati stigosmo u Prokuplje. Sigurno ni pobje- 
donosni Bugari nijesu toliko žudili za njim, koliko mi! 

Kad smo došli negdje do sredine mjesta, stadosmo pred 
jednokatnom zgradom, a već čas iza toga nasta guranje, tu- 
ranje, psovanje i udaranje. Svaki je htio prvi doći pod krov, 
a vrata preuska, a da bi nas mogla primiti sve najednom, 
i oni otraga ne mogu dočekati, dok uđu prvi, pa počeše pro- 
lijetati naprijed. Vrata se začepiše, nasta gužva i muklo, ne- 
milosrdno hrvanje, kao da je čopor brodolomaca navalio na 
malu splav, koja je premalena i za stoti dio onih, koji za 
njom grabe. 

Taj čas ne ću nikada zaboraviti i po njemu ću — i po 
mnogima, koji su se poslije odigrali — moći vazda prilično 
pravedno ocijeniti i najvrtoglaviju bezumnost razularenih 
gomila. 

Na vratima se pojavi g. Mita Krstić sa svojim šantavim 
nogama i zmijskim očima. 

— Bitte, meine Herren, nur langsam!!) — opomene bivši 
»komesar« i, koliko se ja sjećam, nestade ga. 

Moje ga oči nijesu vidjele više nikada, niti je moje uho 
poslije toga čulo njegov kriještavi glas. 

Nešto nas je manje od polovice stalo u tu nastambu — 
bila je školska zgrada — dok su drugi otišli nekamo dalje 
— u mrak i blato i pljusak. 

Sada mislim na njih i žalim ih, no onda — ispovijedam 
— nije mi bilo ni na kraju pameti ništa drugo, nego kako 


1) Molim vas, gospodo, samo polako! 

ću što prije ugrabiti kakovo mjestance i zbaciti sa sebe svoj 
olovni teret. 

| Na hodniku je, odmah iza ulaza, stajao časnik naše ku- 
hinje i rekao nam, da idemo nalijevo. Jedva su nam doprle 
do ušiju njegove riječi i već sunemo lijevo u hodnik na prva 


vrata. 


— Besetzt, besetzt!!) — sretne nas iznutra nekoliko gla- 
sova. 

— Kein besetzt! Nema toga! Soba je prazna. Mjesta! — 
odazva se zbor glasova u nekoliko jezika. 

— Da sind Stabsoffiziere und Marode?) — odvrate oni 
iz sobe, a nama bi, kao da nas netko udari po licu teškim, 
hladnim željezom. 

Tu smo proigrali, ne može se unutra, a dok smo se gurali 
na tim vratima, drugi su već sigurno zauzeli sva mjesta. Kao 
poplašeno stado srnusmo na druga vrata. Hvala Bogu! Ne 
srete nas onaj odvratni »Besetzt«. 

Poletim u desni ćošak ravno od vrata i već počnem ba- 
cati torbu, kad mi zazvoni u ušima: 

— Besetzt! Tu sam već ja. Zar ne vidite stvari?! 

Dalje! Bez razmišljanja dalje u drugi ćošak. Putem se 
govorilo, da su ćoškovi najugodnija mjestanca. Razmišljajući 
o ćoškovima, već u drugom počeh skidati torbu. 

— Besetzt! — vikne drugi sretnik, koji je također raz- 
mišljao o čarima sanjivoga ćoška i prije dospio u njega 
nego ja. 

U istom času opazih peć i u glavu mi dođe spasonosna 
pomisao: »Ha, tu smo! — rekoh sam sebi. — Tu će se i ložiti, 
a i jesam mokar do kože!« 

Poletim prema peći. 

— Alles besetzt!3 

Bacim ljutito torbu na sred sobe, panem na nju i upi- 
ljim pogled u neku neodređenu točku. Sobu je škrto osvjetlji- 
vala mala petrolejska svjetiljka. Nije se čulo ništa drugo do 
hladnoga: 


1) Zaposjednuto, zaposjednuto! 


*) Tu su stožerni časnici i boležljivci. 
%) Sve zaposjednuto. 


39 


— Besetzt, besetzt! 

Kako sam ja letio od -ćoška do ćoška, tako lete i drugi, 
gurajući se i gazeći po stvarima, koje su ležale po podu. 
Koliko se sjećam, nijesam ništa razmišljao, niti sam što 
osjećao, osim — kako je ugodno — sjedjeti. 

Počeo sam drhtati od studeni i s tom mi se drhtavicom 
povraćala i svijest o onome, što sam negda bio, što bih morao 
biti pod kraj te godine i što sam uistinu danas, u utorak, 
19. listopada, 1915.! — — — 

Iz tih me tugaljivih misli, za koje je bilo sve prikladnije 
nego li vrijeme i mjesto, trže glas kapetana Jože. 

— Aniću, hodi ovamo. Tu još ima mjesta — reče mi on. 

Pogledam prema onoj strani, otkuda je dopirao glas, žurno 
ustanem, povučem torbu i zguram se u tijesnu pukotinu iz- 
među Jože i »Maloga Zdune«. Bili smo kraj zida, između 
dva prozora. 

. Trebalo je dobar četvrt sata nepomično sjedjeti i svoje 
mjesto ljubomorno čuvati, da ga tko ne otme. Međutim, to 
nam nije bilo ni teško, jer smo i tako bili sposobni — samo 
za sijelo. Od umora nijesmo mogli pomaknuti nijedan dio 
tijela. 

Soba je bila prilično velika, nešto manje čista, a sa- 
vršeno prazna. Nigdje ni trunka slame. 

Kad se smirila prva gungula, zbacismo sa sebe mokro 
odijelo, i koji smo imali, obukosmo suho rublje. Većina nije 
imala ni na sebi ni u torbi nijedne suhe krpice, jer su kr. 
srpske jastučnice nepobitno dokazale, da su, doduše, bile iz- 
vrsna legla cijelog zvjerinjaka gamadi, ali — savršeno loše 
torbe. 

Tko je želio izići van, morao je to glasno najaviti, ako 


nije bio spreman, da pregazi desetine nogu i da mu zahvalne | 


žrtve prebiju nekolika rebra, Mjesta je, naime, bilo samo 
toliko, da se može nekako leći s podvučenim nogama. Kad je 
tko išao van, očajni su kolobrani morali ustati ili, najmanje, 
sjesti. 

Za večeru nijesmo dobili ništa, i ako su upravitelji naših 
kuhinja otišli pred nama u automobilu. 

Koji su preko dana bolje štedjeli, ti su sada jeli, dok su 
drugi, rasipnici, razmišljali o tome, kako bi bilo dobro jesti, 
a zatim se svi počeli spremati na počinak. 

Složili smo parove za spavanje, pa jedan gunj prostrli 
poda se, mokre torbe pod glavu, skupili se prijatelj uz pri- 
jatelja i drugim se gunjem i kabanicama pokrili. 

Oko polovice nas je u toj sobi bilo Hrvata, a ostali su 
bili Nijemci i Madžari. 

Malo se podalje od mojega društva smjestio naš omašni, 
krupni Drug, a oko njega se skupili, kao ironija njegovoj 
veličini i njegovoj stotini kila, slabašni Sin Smrti kao čačka- 
lica i krhki Poglavica kao zemljana posudica. 

Drug se nekako dočepao malog naramčića slame — ne 
znam, je li već bila u sobi, kad smo mi došli ili ju je negdje 
drugdje ulovio — i prostro je poda se. Koji su bili tanjega 
sna nego ja, pripovijedaju, da je oko pola noći počeo vikati: 

— Braćo, braćo, ovaj me otkriva! 

To se Poglavica bio odviše k njemu priljubio i, kako je 
malen i okretan, i nehotice ga zgurao sa slame i posve na 
sebe navukao gunj i Drugovu pelerinu, čime su bili skupa 
pokriveni. Ta je historijska pelerina omašan komadić robe. 
Razastrta je izgledala kao prostran šator ciganske obitelji, 
koja broji desetak glava. 

Ne pamtim, da sam ikad prije toga spavao tako dobro 
kao te noći, i ako sam bio mokar i gladan, i ako je goli školski 
pod bio nesmiljeno tvrd i nepopustljiv. 

osvanuo mutan, kišovit dan, kakav se samo i mogao oče- 
kivati iza onake noći. 

Kad smo se probudili, bilo nam je prvo, da doznamo, ho- 
ćemo li što dobiti za doručak, jer ni najštedljiviji više nijesu 
imali ni da osole usta. 

— Nema ništa. Nema kotlova, nema drva. 

Hvala Bogu. Kad nema — nema. Mjesto doručka počesmo 
tražiti vodu, da se umijemo. 

— Nema, gospodine! — uvjerava srpski stražar. — Ovdje 
nema, a bunar daleko. 

Hvatali smo vodu pod žljebovima, koji su svodili kišnicu 
s krova, i tako se »umivali« i ujedno zapadali u kaljužu ne- 
prohodnoga školskog dvorišta. - 

Iza toga nasta razgrtanje mokrih stvari i struganje obuće. 
Za čas su školski zidovi bili puni čavala i čavli puni prnja. 
Koji nije unaprijed živio, taj je, naravno, zaboravio, da iz 
Niša ponese čavala i redovno je uzalud moljakao. Ubrzo se 
sastavi dobrovoljni odbor za loženje, koji je od svakoga ubrao 
nekoliko para i opravio srpskoga vojnika, da nam pribavi 
drva. Kad je bilo naloženo, sušili smo se po nekom stalnom 
redu. Ja sam morao dugo čekati, dok moja poštovana kaba- 
nica bude pripuštena u blaženo carstvo užarene peći, pa oti- 
đem, da proučim našu privremenu vojarnu. 

To je lijepa, ugledna zgrada na jedan kat, s velikim pro- 
zorima i lošim vratima, s mnogo soba za školsku djecu i — 
bez vodovoda i zahoda. 

Najprije pođem uz široke stepenice u prvi kat. Prošao sam 
gore dolje po hodniku, ne zavirkujući — naravno — u sobe, 
no po »pjevuljivim« sam glasovima prepoznao, da su unutra 
Česi. Kad govore, mislio bi nevješt, da su svakome od njih 
zapele u grlu gusle pana Kocijana ili da im neprestano lebdi 
pred očima čarobni štapić pana Lehara. 

Malo dalje su, u istome katu, stanovali Srbi i jedan dio 
Hrvata. 

Kad sam se uputio u prizemlje, začuh, kako iza mojih leđa 
šanu tanak, piskutljiv glas: »Špijon«. 

Obazrem se i — prasnem u smijeh. To je na moju adresu 
rekao svome prijatelju onaj isti gospodin, za kojega je bilo 
poznato, da je prije nekoliko mjeseci dojavio g. autoru Crne 
Knjige, da je baš taj isti njegov prijatelj osvijetlio svoj prozor 
sa dvije svjećice prilikom — pada Pšemisla. 

— O tempora, o mores, 0 — — 

Cijelu je desnu stranu prizemlja zapremila srpska straža, 
zarobljeničko zapovjedništvo i ne znam tko još sve ne, dok 
su na drugoj strani bili u prvoj sobi stožerni časnici i bole- 
snici, u drugoj moje društvo, a u trećoj, posve maloj, čini mi 
se, bivšoj zbornici, desetak Hrvata i jedan Slovenac. 

I kod njih je već gorjelo u peći, da je bila milina, i sušile 
se stvari, da je sve dimilo — u potpunom značenju te riječi. 

Kad sam ušao — dijelili su Evropu! : 

Naravno. Što bi drugo i radili? Nas više ne zanimaju »ma- 
lenkosti«, kao što su bivše macedonsko, albansko ili balkan- 
sko pitanje. To je bilo, pa i prošlo — razumije se, samo za 
nas — i ako su upravo ta pitanja baš sada u jeku svoga rje- 
šavanja. 

Doktor razastro preda se zemljopisnu kartu, uz jedno mu 
koljeno Mali Napoleon, uz drugo Buco, Cigo stao malo po- 
dalje, Sch&n legao potrbuške i svi zure u kartu i svi umuju, 
što bi moglo biti, što li će se dogoditi. 

Svi su tako zurili, dok ne uzdahnu Biškup, koji je sjedio 
blizu peći i nešto krpao: 

— Jalovi poslovi, moja gospodo! Drugi su biškupi pozvani 
za to! 

Neki ga pogledaše, a drugi se niti ne makoše. 

— Nama je glavno pitanje — nastavi on — što će sada 
biti od nas — — Ako nas ne stignu naši ili Bugari, bit će zlo 
sve dok ne zamočimo prst u more. Kada to bude, onda se više 
ne bojim. Spojen sam sa cijelim svijetom! Samo prst u 
more! — — 

Neki se dadoše s njime u praktična razmatranja, koja 
su postajala sve življa i življa, dok im se, najzad, ne pridru- 
žiše i ostali. Već se, sigurno po stoti put, poče raspredati pi- 

tanje, što će biti od nas. Sada mi je već suhopamno i to, što 
nekoliko puta samo spominjem to isto pitanje, no onda sam 
— kad je to bilo zaista životno pitanje — mogao dane i noći 
razgovarati samo o njemu i nije bilo čudo, da sam vazda 
zaspao s vrućim pitanjem na usnama: »Bože, što će biti od 
nas?« i nije neobično, što mi je vazda, kad sam se probudio, 
gorjelo na usnama: »Bože, što će biti od nas?« 

Zasada se nije znalo ništa drugo, nego da smo u Pro- 
kuplju, da smo u školi, da na podovima nema slame i da su 
gospoda upravitelji kuhinja priskrbila prčetine, koja će biti 
razdijeljena oko 3 sata po podne u obliku gulaša s krumpi- 
rima. To je bilo sve, a i to je bilo dosta, pa da budemo vrlo 
nestrpljivi, iščekujući ta obećana »tri sata po podne«, 

Još do podne doznadosmo, da su ostali naši drugovi na- 
stanjeni na drugoj strani mjesta u nekakvim starim vojničkim 
spremištima, da im je gore nego nama i da su sinoć, oko 10 
sati, dobili čaj. Nije nam bilo žao, što su ga oni dobili, nego 
nam je bilo krivo, što ga i mi ne dobismo. Kad sam. čuo, da 
stanuju još gore nego mi, bi mi ih žao. Treba zapamtiti: žalio 
sam ih! Svakako sam taj osjećaj zaboravio, misleći na nedo- 
biveni sinoćni čaj i na jarčevinu, koja će se dijeliti istom — 
oko tri sata poslije podne. To je strašno dugo vrijeme — — 

Cijeli dan prolaze cestom prema Kuršumliji duge, nepre- 
kidne povorke volovskih kola s topničkim streljivom. Na 
svakim kolima — čini mi se — po osam sanduka. 

Mi smo po tome sigurno zaključivali, da su Bugari već 
presjekli željezničku prugu, i držali smo, da će slabo pucati 
“topovi, koji budu opskrbljivani ovakom brzinom, i ako se u 
Srbiji govorilo poslije balkanskog rata, da treba podići spo- 
menik srpskim volovima. 

Preko puta je od naše škole u nekakovim potleušicama 
obdržavano novačenje. Nije pretjerivanje, ako ustvrdim, da 
su dobre dvije trećine tih sutrašnjih vojnika bila još potpuna 
djeca. Ako su imali po sedamnaest godina, onda su za svoju 
dob bili vrlo kržljavi. Nikada ne ću zaboraviti nekoga dečkir- 
ca, koji je već bio »vojnik« i sučelice našoj nastambi bio skoro 
neprestano na straži. Nije toliko udaralo u oči, što ga malo 
i na kratko vrijeme izmjenjuju, koliko njegov djetinji izgled. 
Držao se posve ozbiljno i na njemu se vidjelo, da mu je vrlo 
sveta stražarska dužnost, što nikako nije pristajalo njegovu 

djetinjstvu. Kundak mu je stare berdanke dopirao do koščice, 
a bod se nad njim izvisio kao sredovječno viteško koplje. 

Na prvi je pogled i površnu posmatraču bilo smiješno, 
no — bilo je tužno i lijepo, jer si tu vidio nadčovječne trzaje 
jednoga cijelog naroda. 

Pred noć stigoše nekoliki novi zarobljeni časnici, koji nam 
ne doniješe ništa novo s ratišta, ali mnogo novosti iz naše 
pozadine. Pripovijedali su, kako se kod nas teško živi, kako 
su zarobljenici slobodni i kako su im milostive naše žene. 
Bilo je šaputanja i o velikim obiteljskim tragedijama — — 
Tako. Što ćemo?! Nešto istinito, nešto zlobni muški jezici 
pretjerali, a ispaćeni zarobljenici uzeli sve sto puta gore nego 
su čuli. Neki su među nama počeli bjesniti, dok su se drugi 
smiješili — — 

Malo poslije tih novih drugova doletje, sav zaduhan, go- 
spodin komesar Milivoj Radovanović i na dušak izbaci Austri- 
jance iz Beograda i Bugare iz Srbije. 


Samo se kimalo glavama — — Nije to tako lako nekoga 
izbaciti, kao što je lako reći — — 
Poslije njega dođe g. Đuro Paunković — za kojega su 


pripovijedali, da se zvao, dok je navodno bio u Vršcu, u 
Madžarskoj, i dok je bio madžarski Židov, Geza Paunez — 
i poče izdaleka, diplomatski: 

— Nicht zu glauben, meine Herren, aber — es ist wahr.') 
Sad je došlo zvanično: Austrijanci bačeni natrag, a Bugari 
razbijeni. Gerade jetzt ist dinstlich gemeldet worden. Kaum 
glaublich.") — — 

Većina nas nije vjerovala, no prva su nas dva austrijska 
»izleta« u Srbiju naučila, da moramo biti spremni na sve 
mogućnosti. 

U Prokuplju smo ostali sve do 24. u jutro i za tih smo 
nekoliko dana dobili sigurno pedeset posve oprečnih vijesti 
pod pečatom najsvetije istine, za koju se meće ruka u vatru. 
Tako je bilo tada, a i vazda poslije, jer nijesmo nikada mogli 
do novina, koje bi nam rekle barem nešto stalno i nepobitno. 


1) Nije vjerojatno, moja gospodo, ali je istina. 
?) Upravo je sada službeno javljeno. Jedva vjerojatno — — 

NAŠ KANTINER 


Dana 21. se g. Bajić pretvori u Kantinera u društvu s pre- 
bjeglicom iz Stoca, u Hercegovini, trgovcem Kurulićem. Go- 
spodin je došao u Srbiju kao mučenik nacionalne ideje, no 
poslije je uvidio, da je pametnije praviti s tim mrskim Šva- 
bom dobre poslove, nego li ići gubiti glavu u beogradskim i 
kragujevačkim klancima. Čast idejama, ali — posao je posao! 
Da se, inače, g. Kurulić posvetio pozornici, ne bi se trebao 
maskirati za Goetheova Mefista ni Molnarova Đavola: duga, 
tanka stožina, pošiknutih leđa, dugoljaste glave, upalih crnih 
očiju, izrazito koštunjava lica, crnkaste masti, male bradice, 
nesređene kose, koja je crnja od njegovih nazora o — poslo- 
vima. Sve to zamislite u odijelu, koje čeka još dva stanara 
i imate sliku našeg kantinera, inače mučenika srpske ideje 
gospodina Kurulića. Gospodin mu je Bajić — tako se barem 
općenito vjerovalo — bio potajni drug i javni zaštitnik. 

U njihovoj je trgovini bila kupovna ili, bolje rečeno, 
prometna jedinica dinar. Za manje se od dinara nije mogla 
dobiti ni čaša vode. Cijene im, polazeći od te jedinice, nijesu 
bile visoke. Litra vina samo dva dinara, litra rakije pet di- 
nara, pet do deset deka mesa samo jedan dinar. I tako dalje. 

Radili su kao da dijele badava, jer smo još svi imali 
koji dinar, a bili smo neprestano gladni. Od 19. do uključivo 
24., dakle za punih šest dana dobismo od kuhinje: jednom 
čaj za doručak, četiri puta gulaš za objed, tri puta čaj za 
večeru, tri kruha i tri jaja kao popudbinu za put do Kur- 
šumlije. K tomu treba pribrojiti ono, što dobismo još u Nišu, 
uzeti preda se šest dana i 80 km., koje propješačismo do 
Kuršumlije, pa proračunati, jesmo li mogli biti toliko siti, 
da bojkotiramo nezasitnoga Kurulića — — 

DOBROVOLJCI 


Već se spomenutoga dana — 21. — pronese glas, da od- 
lazi u srpsku vojsku šest Čeha i jedan Hrvat. Iznenađenje 
nije bilo veliko, jer se za tu gospodu već otprije znalo, da 
je to najdosljednije, što mogu učiniti, prema svojemu dota- 
dašnjemu držanju. Tako je uistinu, a kao časnici i kao ljudi 
možemo prosuđivati, kako se komu čini najopravdanijim. 

Iduće mi jutro, vrlo rano, dođe Cigo i reče, smiješeći se 
po svom običaju, i objesivši ruke kroz džepove do koljena: 

— Znaš, što mi se desilo? 

— Ne znam, brate. Što je bilo? 

— Znaš, da spavam kraj Oskara? (Nazovimo tako jednog 
Hrvata, aktivnog poručnoga i strašnog srboždera.) 

— Znam — odgovorih mu. 

— Noćas nije mogao dugo zaspati — nastavi Cigo, a lice 
mu se prevuče tamnim oblačkom. — Neprestano se okretao 
i mjestoljio, kao da je bolestan ili kao da kani bježati. Ja sam 
šutio, pretvarao se, da ništa ne opažam i nastojao da zaspim. 
Iza dugih me muka upita šaptom, da li spavam. — »Ne« — 
odgovorim ja. »Znaš, što .je novo?« — opet će on. »Novo 
je, da ne mogu zaspati, i ako sam umoran« — odvratim ja. 
Nasta šutnja. 

— Pa, što mu je bilo? 

— Evo, što: iza kratke mi šutnje opet šanu: »Odlazim u 
Srpsku vojsku«. Počeo sam se smijati, okrenuo sam se na 
drugu stranu i ubrzo zaspao. Čim sam se jutros probudio, pri- 
povjedim, na sveopći smijeh, što je Oskar noćas buncao. On 
problijedi, uznemiri se i, čim je ulovio zgodnu priliku, umoli 
me, da rečem, da sam se šalio. Tako i bi, no eno sada ode 
u grad s gosp. Paunkovićem. Nije čist posao. 

Ta me je pričica iznenadila, no zvučila je toliko vjero- 
jatna koliko i vijest o uzmaku austrijske i bugarske vojske: 

ništa me ne iznenađuje, ali, ne vjerujem. Držim, da je to ne- 
moguće, a ipak — vrlo je sumnjivo. 

Sinoć je Oskar dugo razgovarao s onim drugim Hrvatom, 
također aktivnim poručnikom, koji bi danas, 21., imao otići 
natrag u Niš. Nekoliko su se puta ponovno cjelivali uime da- 
našnjega rastanka, obojica su plakali kao djeca i onaj drugi 
— nazovimo ga Perom — rekao: »Ako poginem, javi mi rodi- 
teljima, da sam umro od pjegavoga tifusa«. 

Ono je opraštanje bilo po obojicu očito vrlo teško i vrlo 
značajno. 

Kad se Oskar vratio iz čaršije, dozvao ga je k sebi nat- 
poručnik Pavel i pitao ga, koliko je istine na glasinama, koje 
se šire. Uvjeravao ga je svečano i sveto, da je sve neosnovano, 
da je sinoć bio pijan i slično. Pavel se time zadovoljio i kao 
stariji svjetovao ga, da se u buduće čuva sličnih ispada i — 
rastao se s njime. Odmah je iza toga Oskar dozvao brijača, 
da ga obrije. Kad su mu neki rekli, kako je nepotrebno, da 
se redi, odgovori, da ne podnosi bradu. Međutim još marljivi 
brico nije bio ni na pola gotov, kad eto ti ordonanca gosp. 
Paunkovića, koji javi, da »gospodin direktor zove gospodina 
Oskara«. 

— Odmah! — odgovori ovaj tako naravno, kao da se 
ništa važno ne događa. 

Kad sam to čuo i vidio, nehotice pomislih, kako je slab 
znak, što je natporučnik Pavel razgovarao s njime baš kraj 
Stare, napola porušene džamije, posljednjega znaka nekadaš- 
njeg otomanskoga gospodstva i zadnjih ruševina Islama u 
ovim krajevima — — 

O tome više nije nitko govorio. Razmišljali smo, nevje- 
rovali i šutke prolazili jedan kraj drugoga, dok u 11 sati 
do podne ne dođe pred školu automobil, koji će odvesti u Niš 
gospodu dobrovoljce..U cijeloj zgradi nasta živo kretanje. 
Kako je bila prestala kiša, mnogi smo stajali pred kućom i 
čekali, da vidimo što će to biti. Cijeli su izlaz do ceste opkolili 
u gustoj hrpi Česi, Srbi i Hrvati, koji su bili raspoloženi »jugo- 
slavenski«. Najednom nasta klicanje: »Nazdar« i »Zdravo«. Po- 
gledam. Ulaze u auto sve poznata češka lica, mladi, vitki, 
lijepi ljudi. Među njima naš Pero u svome kožnatom haljincu 
i — najzadnji ulazi Oskar. — Bi mi, kao da me netko udari 
po mozgu. I ako se o tome govorilo, bilo je toliko nevjero- 

jatno, da je njegov odlazak sve iznenadio kao grom iz vedra 
neba. ' 

Odletim u malu sobu, u kojoj su stanovali Hrvati, među 
kojima je bio i Oskar. Kad sam ušao, svi su bili na nogama 
i nepomično zurili preda se, kao da je taj čas izrečena nad 
njima smrtna osuda. . 

— Je li moguće, Doktore?! — viknem ja, srćući u sobu. 

Odgovor mi bi jedan dugi, nepomični pogled. 

Poslije doznadoh, da je, polazeći, rekao: »Nemojte mi, 
gospodo, krivo suditi. Svaki ima svoje nazore«. 
= Nitko mu nije ništa odgovorio, jer su ostali zapanjeni, 
preneraženi. 

Kad se je u drugoj nastambi, u vojnom skladištu, pronio 
glas o njegovu odlasku, Hrvati su se, koji su bili tamo smje- 
šteni, htjeli tući, dokazujući, kako su to izmišljotine stano- 
vite gospode, koja se ne žacaju nikakovih sredstava samo da 
škode Hrvatima. Istina je bila odviše neočekivana! 


Bolesnike i stožerne časnike otpremiše 23. u automobilu, 
a nama drugima najaviše odlazak za sutradan. 

Nasta odmah pripremanje odijela i obuće za put. Naravno, 
to više nije bila ni prilika niških priprema, jer je bilo sve 
uglavnom — spremno. Cipele smo već po neki put mazali 
lojem. Neki su ih slali u grad na popravak, što je bilo skuplje, 
nego da su ih opravili bečkim obućarima. 

Za cijelo se vrijeme opažalo, kako je teško mijenjati kr. 
srpske novčanice. Trgovci radije primaju austrijski novac u 
papiru, nego li svoj. 

Meni je u tome poslu pomogao moj znanac Radovan. Ko- 
liko sam mu god dao i svojih — kojih, slučajno, nije bilo 
mnogo! — i tuđih papira, sve je izmijenio po naslovnoj vri- 
jednosti, jer se nijedan trgovac nije usudio odbiti izmjenu 
srpskome vojniku, »koji se za to bori, da on može — mirno 
trgovati.« 

Srpski su vojnici uopće bili vrlo uslužni i često mnogo 
uljudniji nego li njihovi i naši zapovjednici. Kod njih je bilo 
samo to zlo, što nijesu dobivali nikakove mazde, a skoro ni 
opskrbe u naravi, pa su posve ovisili o našoj kuhinji i ubrzo 
počeše s nama trgovati uz nemalu proviziju. 

24. LISTOPADA 


u nedjelju, u 7 sati u jutro bi sve spremno za polazak. 
Ona su gospoda iz spremišta došla pred školu i tu se posta- 
vismo u hodne vodove. 

Iza dugog čekanja, kad su se radoznali prokupljanci dosta 
nagledali naših šarolikih ljepota, dođoše čiče s volovskim ko- 
lima, na koja smo utrpali torbe. To je bila velika olakšica i 
sreća. 

U sedam i pol sati pođosmo, praćeni nemirnim pogledima 
stanovništva, na kojemu se baš nije opažalo, da ga umiruje 
obavijest, da smo mi svi zarobljeni sada kod Beograda i da 
je naš pukovnik Edelmann sam glavom izvikani — Macken- 
sen. Ako je Mackensen niska uzrasta i sijede brade, onda ba- 
rem u tome pogledu nije bila zamjena loša, no srpskoga gra- 
đanina više nije mogla umiriti, jer ga je bio već odviše 
zahvatio val sveopće uzbuđenosti i strave. 

Prokuplje je malena, blatna kasabica sa pet, šest hiljada 
stanovnika i s orijentalnim pečatom svoje kaldrme, tijesnih 
uličica i neuglednih, stisnutih kuća. 

Na izlazu prema Kuršumliji stoje trošne ruševine Jug 
Bogdanove kule, u kojoj je — valjda — junačka Majka čekala 
sa krvavoga Kosova vijesti o svojih deset Sokolova. Grad 
stoji na vrh dosta osamljena brda, oko kojega teče — ako se 
ne varam — sa tri strane rijeka Toplica. To je prvi susret 
s dva imena, koja je narodna pjesma ovila vječnošću. 

Cesta je blatna i izlokana, ali — mora se ići, pa se ide. 

Spočetka smo svi vrlo razgovorljivi. Držim, da ne ću po- 
griješiti, ako ustvrdim, da se taj cijeli dan nije ni o čemu 
drugom govorilo nego o Peri i Oskaru, a pogotovo o ovom 
posljednjem. 

Koji su došli ranije u zarobljeničku vojarnu, jednoglasno 
potvrđuju, da su se svi Hrvati, koji su bili tamo, držali »po- 
sve korektno« t. j. »austro-ugarskije« od svakog Nijemca. 


50: 





Prvo je sjeme propagande bacio g. potpukovnik Popović, 
skupivši oko sebe neke zarobljene Srbe i Hrvate, za koje su 
tvrdili, koji ih znadu, da su se držali u rojnoj pruzi ne samo 
bezprijekorno nego mnogi i luđački hrabro. 

Dođe pad Pšemisla i taj upropasti mnogoga. Srpska vlada 
poče tražiti časnike, koji bi bili zapovjednici četa naše mom- 
čadi, koja je radila na novoj željezničkoj pruzi prema bugar- 
skoj granici, i ta pruga mnogome zakrenu vratom, i ako su 
bili vrlo korisni za naše vojnike. 

Počeše nestajati ruže s kapa i to sve preko noći. 

— Gdje ti je ruža? 

— Nestala. Netko mi je ukrao. 

— Pribavi drugu. 

— Otkuda?! 

Ti su se razgovori češće ponavljali. 

U većini se slučajeva radi o mladim i najmlađim ljudima. 

Sa gubitkom ruže se počelo i onda se išlo dalje i sve 
dalje, dok se ne stvoriše dvije grupe Hrvata t. zv. »Kaiser- 
treu« i »aduti«. 

Meni je vrlo jasno, kako je moglo do toga doći i — ne 
osuđujući počinioce — razložit ćemo samo djelo. 

Bez bojazni, da pretjerujem, smijem ustvrditi, da je 99% 
hrvatskoga pučanstva — upotrijebimo već spomenuti izraz — 
»Kaisertreu«, ali je isto toliki postotak duboko uvrijeđen po- 
stupkom, kojim je monarhija dosad plaćala našu vjeru, a isto 
je toliki postotak izravno — neprijatelj židovsko-madžarske ' 


- izrabljivačke, šovinističke nepolitičke politike prema nama. 


Ne ćete naći ni jednog jedinog Hrvata, koji će vam pogledati 
u oči i bez crvenila u licu reći: »Ja sam zadovoljan s našim 
položajem i s postupkom monarhije prema mojoj otadžbini!« 

Takoga Hrvata nema i to je najužasniji plebiscit, najstra- 
šnija osuda, što je može doživjeti jedan sistem. Preko šest mi- 
lijuna duša kliče: 

»Nijesam zadovoljan!« 

Tko želi osuditi, neka ispita razloge prije nego počne 
suditi. 

Mi smo u monarhijinim ratovima dobili ime barbara, 
vandala i pretorijanaca Habsburške dinastije. Dobro. Vršili 
smo državljansku dužnost, ali: što su više od nas uradili oni, 
koji su bili nagrađeni?! 

Kako se to zapostavljanje odrazilo u našim srcima, već 
sam rekao, i to nije tajna, no da uza sve to ne prestadosmo 
biti »Kaisertreu« i da ne zaboravismo svoje državljanske duž- 
nosti, dokazuje ovaj rat. 

Hrvatske zemlje daju državi tri zbora redovne vojske. 
Zar je onda čudo, ako se u tolikim masama nađu dva čovjeka 
na svaku postavljenu hiljadu, u kojima je jači osjećaj bijesa 
na nezahvalnost nego li osjećaj dužnosti, zakletve i nada u 
bolju, pravedniju budućnost? Zar je čudo, ako od te svake 
dvojice jedan otvoreno prijeđe na neprijateljsku stranu, a 
napose na stranu kraljevine Srbije, kojoj je »veleizdajničku 
propagandu« pomagala madžarska vlada u Hrvatskoj, bo- 
sanska je vlada trpjela nasmiješena lica, a u Istri je i Dal- 
maciji izazivalo nelojalno službeno držanje vlade sad prema 
Talijanima, sad prema nama?! 

Zar je čudo, ako se tako ogorčen mlad čovjek raspali, 
kad čuje kralja i kraljeviće, koji govore jezikom, koji on ra- 
zumije, te padne pred njih, da im se pokloni?! 

Naravno: on zaslužuje vješala po postojećim zakonima, 
no kad g. Lang') svrši svoj posao, onda mu pristupa psiholog, 
koji bi u našim slučajevima neumoljivom logikom opravio 
istim putem i još mnoge i mnoge, koji se postavljaju, da sude 
onim prvima. 

Da su mnogi zašli predaleko — koji to inače ne bi bili 
učinili — krivi su neki ultrapuritanci drugih narodnosti. Neki 
su bili od naravi cjepidlačari i nerazboriti, nesposobni da 
stvar prosude sa svih strana, dok su drugi opet mislili, da — 
prikrivaju svoje grijehe, sumnjičeći sve ostale. Mnogi su lako 
podnosili i dolično odgovarali neumjesnim izazovima, dok su 
drugi mislili, da pobjeđuju, čineći baš ono, čime ih objeđuju. 

Kad je jedan zabrazdio, onda je kušao pridobiti i druge, 
držeći, da je samo on na pravome putu. 

Nekoliko su se puta čule — recimo najblaže — drzovite 
i bezobzirne izjave: »Ponosan sam, da sam sudjelovao u borbi 
germanstva protiv slavenstva«, i ako se inače nipošto ne smije 
ustvrditi, da se sa zarobljenim časnicima njemačke narodnosti 


nijesmo slagali. Naprotiv! Jedni smo u drugima vidjeli naj- - 


bliže prijatelje i oni su bar pred nama kao i mi bili ogorčeni 
na nepromišljeno držanje vodećih bečkih krugova prema 


1) Krvnik u Beču. 

hrvatskome pitanju. Naravno, do tih su osjećaja došli istom 
onda, kad su dobro upoznali nas i Madžare, i kada smo ih 
potanko uputili u naše prilike. To je bilo vrlo nužno, jer je 
Nijemac loše upućen u ovakove »sitnice«, koje su za nas — 
životno pitanje. 

Čovjek ne treba biti sveslavenski »utopist«, pa da ga 
izjave, kao što je ova, što je gore navedoh, moraju vrijeđati. 
Mi dobro znamo, tko se proti komu bori, i zašto se bori — ni 
o tome ne trebamo pouka. K tomu: ako je to borba german- 
stva protiv slavenstva kao takoga, onda smo mi i Bugari i 
Poljaci i Česi i — naravno — braća Slovenci zločinci i glu- 
pani, koji se bore sami protiv sebe. Odviše smo zdušno vršili 
svoju vojničku dužnost, a da bismo mogli dopustiti, da nam 
se preko krvi naše najbolje braće i preko naših rođenih ne- 
sreća ruga netko treći, tko nije ni malo bolji od nas, niti 
učini više nego nas koji. Tako je mogao Cezar voditi robove 
Gale protiv Gala, koji su još bili slobodni — no sigurno bi 
i oni bili prebjegli! — ali se vara onaj, koji misli, da smo mi 
tako išli protiv Srba i Rusa! 

Većina nas ne uze te ispade tragično, dajući im ime: dje- 
tinjarije! Svi nijesu tako mislili, stvarajući protivne zaključke. 

Već napomenuh, da smo se dobro slagali s našim drugo- 
vima njemačke narodnosti, i ove iznimne upadice napomi- 
njem samo stoga, što su kod nekih ostavile vrlo neugodan 
trag. 


53 


MADŽARSKI ŽIDOVI 


S Madžarima je posve drukčije. 

Po svome vrlo osnovanom uvjerenju moram razlikovati 
Madžare i Madžarske Židove. To je razlika, koju ovi s prezi- 
rom odbijaju, ali ona uistinu postoji i tako je očita, da svom 
snagom kriči na kilometre daljine. Koliko je meni poznato, 
malo se naših ljudi tuži na Madžare i skoro bi se moglo ustvr- 
diti, da se mnogi hvali njihovom ugodnošću i pristojnošću. 
Možda im je najveća mana, što strahovito pate od madžarskih 
Židova, a nemaju snage, da tome stanu na kraj, što — uosta- 
lom — otvoreno priznaju, nego — naprotiv — primaju nji- 
hove osebine i skoro će biti svi jednaki! 

O madžarskim se Židovima ne može izreći dobro mišlje- 
nje. Nešto nasrtljivije, bezobzirnije i samoživlje ne vidjeh 
svojega vijeka. Očevi im još većinom nose njemačka imena, 
dok su sinovi već ponosni: Lengyel (Pollak), Fehćr (Weiss), 
Husz&r (bivši Kohn) itd. To, inače, nije mana: prilagodili su 
se zemlji, koja ih hrani, no zanimljivo je to, da takovih nepo- 
mirljivih Madžara nije upamtio ni Jehova ni Isten. Madžar- 
stvo Kosuta Lajoša mačiji je kašalj prema njihovim osjeća- 
jima! Ni ovo ne bi bilo zlo, kad bi to uvjerenje nosili snošljivi 
ljudi. Ali — to su izazivači, koji drže, da 'je sloboda samo za 
njih, da su samo oni obrazovani, da su samo oni pozvani, da 
živu u monarhiji kao gospodari; to su ljudi, koji tvrdo vje- 
ruju, da »extra Hungariam non est vita« i — nemaju krivo, 
ali samo s obzirom na madžarske Židove. Kako su mislili, 
tako su i govorili svakom zgodom. 

Samo jedan primjer: 


Meni je došao u pohode, na razgovor ugodni, jedan takav. 


gospodin i ubrzo raspleo razgovor o politici. Da me zaplaši, 
nabacao je sijaset zvučnih, poznatih imena, s kojima je on 
»per Du so wie mit Dir«, a zatim razveo velike osnove. Go- 
voreći, kako se dobro razumije u hrvatske prilike, ustvrdi, 

da Madžarima moramo biti vrlo zahvalni, što nas uzdržavaju, 
a ne vazda rogoboriti. »Nijedna narodnost u Madžarskoj nema 
toliko privilegija, koliko hrvatska«. 

Da mi je to rekao čovjek iz sjeverne Ugarske, koji niti 
ne zna, da u Hrvatskoj stanuje poseban narod, različan od 
madžarskih Židova — a vrlo ih je mnogo, koji tako misle — 
u stvar bih ga uputio ili bih mu se samo nasmijao i otpratio 
ga do njegove sobe. Ali — to je govorio gospodin, čiji otac 
živi kod nas od žuljeva našega seljaka, i meni nije ništa drugo 
preostalo nego da mu bez ijedne riječi — otvorim vrata. 

U tom su duhu gospoda vazda davala svoje izjave. Ra- 
zumije se samo sobom, da se izjave svakoga kramara ne smiju 
uzeti ozbiljno, no treba ovo uvažiti: 1. od zarobljenih časnika, 
koji su se upisali kao Madžari, dobre su ih dvije trećine Ži- 
dovi; 2. sve je madžarsko novinstvo u židovskim rukama; 3. 
uvaženi je književnik i kritičar Oktavijanus Goga dokazao, 
nepobitno dokazao, da je madžarska književnost židovska knji- 
ževnost za izvoz, »die vollkommene Verjiidung der ungari- 
schen Literatur«'); 4. cijelo je madžarsko novčarstvo u ži- 
dovskim rukama; 5. Židovi daju boju cijelom madžarskom 
društvu; 6. Židovi su factotum madžarskog javnog života; 7. 
Židovi su razmjerno najbrojnije zastupani u svim intelektu- 
alnim staležima, izuzevši učiteljski i sudski (jer se tu slabo 


* plaća), časnički (jer je madžarski Židov ratoboran samo na 


jeziku) i upravnih činovnika, jer je to rezervirano za pro- 
palo madžarsko plemstvo i 8. koji su upućeni, madžarsku pri- 
jestolnicu nazivlju s mnogo uvjerenja — Juda Pest. 

Sve u jednom: u Madžarskoj su Židovi oni, koji vedre i 
oblače i stoga nam — na žalost našu, a osobito na tugu svakog 
čestitog Madžara! — mora biti odlučno mišljenje i raspolo- 
ženje madžarskih Židova. 

Oni su ozlojedili i uvrijedili svakoga, s kime su samo riječ 
progovorili o politici, a oni govore samo o politici i poslo- 
vima; oni su dosadili svakome, s kime su se sastali, a oni su 
se svakom nametnuli. 

Zar je onda čudo, ako su takovi ljudi pridonijeli svoj dio 
K propagandi g. potpukovnika Ješe Popovića, kao što ju je 
kod nas raspirio g. Kuen Hedervari?! 


1) »Potpuno požidovljenje madžarske književnosti«. 

Kada smo se god svađali s našim drugovima, koji su po- 
čeli ploviti »jugoslavenskim« vodama — sa t. zv. »ađutima« 
radi njihova »adutluka«! — posve su nam opravdano natakli 
na nos uz ostalo i Madžare, a to u velikom dijelu znači 
madžarske Židove. 

To je posebna pasmina Židova ili — ako im baš laska — 
posebna pasmina Arpadovih nezakonitih potomaka. 

Iz njihovih si govora i izjava mogao razumjeti to i uvijek 
samo to, da se mi svi borimo samo za madžarsku prevlast u 
monarhiji, a to znači za prevlast madžarskih Židova. Jednom 
je to išlo tako daleko — samo što sam ja sam čuo — da je 
jedan Madžar morao pred nama napasti nekog Singera zbog 
njegova — halapljiva madžarstva. Inače su oni redovno šu- 
tjeli i mijenjali boje u licu, kao da se ne usuđuju progovoriti, 
i ako se stide, i time postajali sukrivcima madžarsko-židov- 
ske vrtoglavosti. 


Svaki je nas odmah pomislio: Kakve smo mi sreće, mogla 
bi gospoda i pogađati posljedice naše borbe — — 

Jedni smo napuštali daljnja razmišljanja za bolja vre- 
mena, dok su drugi odmah stvarali zaključke i uzeli na se 
sve posljedice. . 

— — — Svakako: prije će se ili poslije ljuto prevariti 
oni, koji misle, da su Hrvati samo za to tu, da lijevaju krv 
na slavu Božju i da budu tuđi robovi! — — — 

Zar to može biti svrha i sudbina jednoga cijelog naroda? 
I tako do vijeka, i tako od naraštaja do naraštaja, i tako od 
rata do rata?! Zar je zbilja zla sudbina habsburške dinastije, 
da moraju pasti od zločinačke ruke svi oni, koji su joj prija- 
telji, svi oni, koji su njezin ponos i dika; svi oni, koji su 
najviše pridonosili njezinu sjaju i veličini?! 

Doista je čudna sudbina dinastija — — — 

Spomenuta su gospoda otvoreno ispovijedala svoju vjeru, 
da će poslije rata biti kod nas Srbi zbrisani s površine, a isto 
tako i Talijani, a naravno, pogotovo Rumunji, ako Rumunj- 
ska pođe protiv nas, dok su među sobom šaptali, da će hrvat- 
ska samostalnost biti — komad papira. 

Da smo mi ovo, slučajno, doznali u pravo vrijeme, tko 
jamči, da ne bi bio svaki pojedinac i svi skupa napravili takav 

škandal, da se pripovijeda?! Tada bi nas optužili kao vele- 
izdajnike, a gospoda bi došla kući kao mučenici. 

Tu će mnogi početi dubokoumna razmatranja, kako bi to 
bilo nepromišljeno, kako ne bi bilo dostojno časnika, da se 
svađaju u neprijateljskoj zemlji i t. d. Hvala! Sve znam, ali 
se ne smije zaboraviti, da je to najosjetljivije mjesto svakoga 
Hrvata, da smo svi u robiji do Boga rastresenih živaca i da 
je najopasniji atentat na živce, kad dva milijuna madžarskih 
Židova žele, da u nama imadu bijelu koloniju s teškim mili- 
junima naroda, koji je i kulturniji od njih i moralniji od njih 
i sposobniji za život od njih! 

Uz takove prilike u robiji i kod kuće nije čudo, što je 
nekoliko Hrvata prianjalo uz jugoslavensku Veliku Srbiju i 
što dvojica odoše u srpsku vojsku. 

DOBROVOLJAC PERO 


Za Peru je poznato, da je potekao iz ugledne hrvatske 
pravaške porodice i da je i sam bio pravaš prije nego li se 
posvetio vojnome zvanju, a sigurno je i poslije ostao u duši 
vjeran toj ideji. 

Bio je dobar časnik i velik veseljak, ali mnogo veći, da- 
leko veći prijatelj žena. Zarobljen je početkom prosinca 1914. 
i sve se do ožujka 1915. vladao besprijekorno i kao časnik i 
kao čovjek. Uglavnom se družio samo s Hrvatima i Nijemcima, 
dok Madžare nije trpio, i ako su ga i oni voljeli zbog njegove 
ugodne naravi i zbog toga, što je znao madžarski. Srbe je 
neodoljivo mrzio i to je pokazao svakom zgodom. Tako pripo- 
vijedaju njegovi znanci, da je na Gučevu (na »Crnom Vrhu«) 
češće dolazio u prve redove i ako je to bilo vrlo daleko od 
njegove tamošnje glavne zadaće — i bacao bombe u srpske 
rovove. 

Kad je početkom siječnja 1915. satesk istraga protiv 
nekolicine Hrvata zbog pokušaja bijega, Pero je tako odgo- 
varao — i ako je u sve bio dobro upućen — da ga je g. Po- 
pović opsovao, zagrozio mu se kazamatom i istjerao ga van. 

Uopće: svakom se zgodom pokazao kao potpun »austro- 
fil«, oduševljen trijalist i nepomirljiv — frankovac, a ovo 
*“ posljednje najbolje označuje njegovo držanje i mišljenje o 
srpskoj propagandi. 

Odmah poslije zarobljenja ležao je u groznici. Jednom je 
počeo u sav glas vikati: 

»Držte se, Hrvati! Naj Srbi ne misliju, da budu Iorvate 
tukli. Naprijed, braćo, za Kralja i Hrvatsku!« 

Dan 15. ožujka 1915. proslavili su Madžari u svim sobama 
svečanim akademijama i pijačama. Čuo sam, ali nijesam razu- 
mio, kakvi su se govori tom zgodom držali, tek je poznato, 
da je Pero bjesnio od srdžbe, ističući, kako Madžari svečano 

slave dan svoje revolucije, uspomenu onih događaja, kojima 
su proglasili habsburšku dinastiju svrgnutom s prijestolja, 
dok bi nas, kad bismo proslavili spomen svojih mučenika 
Zrinjskog i Frankopana, proglasili veleizdajnicima najprije 
baš Madžari, koji revolucijom stekoše simpatije Evrope i 
naziv viteškoga naroda, a zatim i Nijemci, zbog kojih mi tom 
istom zgodom stekosmo ime barbara i roblja, koje pomaže 
tiranina, da okuje vitezove. 

Jedne noći, pod kraj ožujka, dođe Pero u svoju sobu 
kasno u noći, i to napit. 

— Gdje si bio dosad? — upita ga Tiček, koji je spavao 
do njega. 

— Tamo sam na ćošku kartao — odgovori on, — Izgubio 
sam 35 dinara. 

Taj »ćošak« je bila mala t. zv. »milijonerska« soba. Tako 
smo je nazvali, jer su joj svi stanovnici imali hrpe novaca ili 
jer su se takima izdavali — i jer se u njoj kartalo kao u 
Monte Carlu. 

Za nekoliko večeri opet izostane i opet dođe kasno i 
opet napit i opet reče, da je kartao u milijonerskoj sobi. 

Slučajno se dozna, da su njegovi izgovori neistiniti, pa 
ga Tiček i ostali Hrvati, koji su tamo stanovali, pozovu na 
red više u šali nego li ozbiljno. 

Iza malog oklijevanja poče pripovijedati, kako je Pala puta 
bio u t. zv. srpskoj sobi, u kojoj su tada stanovali samo Srbi 
i otvoreni »aduti«. 

— Bio je — kaže — tamo i gospodin potpukovnik. Psovao 
vas je, da vi nijeste nikakovi Hrvati, da ste Austrijanci, ma- 
džarske sluge i slično. Ja sam vas branio. Rekao sam mu, da 
ste vi možda i od mene bolji Hrvati, samo da se ne slažete 
sa srpskom politikom. 

Naši su ga ispsovali, što je ioneo išao, i on obeća, da ne 
će više, ali riječ nije održao. Odlazio je sve češće i češće i 
sve lagano padao. Koji su mu Hrvati bili bliži, neprestano 
su ga opominjali i zauzdavali tako, da se dugo nije mogla 
opaziti osobita promjena. Koji su znali, šutjeli su jedno stoga, 
što je još uvijek bilo mnogo nade, da će »doći k -sebi«, a 
drugo — ni pseto ne jede svoje živo meso. Kušalo se, da se 
sve prikrije, što je s tim lakše bilo, što dotada nije bio ništa 

učinio — osim pohoda! — što bi ga moglo javno kompromi- 
tirati. Radilo se o tome, da se sve popravi i zaboravi, 

Jednoga jutra, drugom polovicom travnja, pročitaše nam 
imenik Hrvata, koji moraju ići stanovati u sobu br. 21. Zapo- 
vjednik je sobe bio jedan natporučnik Slovenac, 

Slučajno mene zapade mjesto kraj Pere. 

Koliko se sjećam, za Madžare je imao u rječniku samo 
psovke, a i za Nijemce samo žestoke izraze, no protudržavne 
ispade nije pravio. Ne znam, da li još nije bio za njih zreo, 
ili ja nijesam opažao, ili se on čuvao. 

Tako je to išlo sve do 15. svibnja. Za toga sam ga vre- 
mena dobro upoznao i opazio, da je vrlo neustaljen i povodljiv. 
S lijepom ga riječju možeš voditi preko svijeta i slijedit će 
te kao brata, no ako ga tamo netko uhvati i reče mu ljepšu 
riječ, smjesta će te ostaviti i opsovati kao najvećeg neprija- 
telja. Uza to nije nimalo zloban i sva je njegova zloća samo 
— na jeziku. Do skrajnosti je dobar prijatelj i nesebičan 
drug, a sva njegova svojstva kud i kamo nadmašuje nezasitna 
pohlepa za ženama. Najviše se njegovih izjava, kojih se ja 
sjećam, tiču samo žena i samo žena i opet samo žena. 

Svaki je dan po sto puta kukao, kako više ne može snositi 
robiju baš — zbog žena. U svemu se je dao nagovarati, u 
svemu si ga mogao ublaživati, od svega si ga mogao barem 
na čas odvrnuti, ali od želje za ženama nikada, ni pod kojim 
uvjetom, pa niti na jedan čas. 

Naš se sklad s njime posve ugrozi 15. svibnja. Toga se 
naime dana izrazi o njemu u sobi br. 24, u kojoj je i on prije 
stanovao, jedan Nijemac tako nepovoljno i na taj način, da 
su reagirali Tiček i poručnik Vlado kao Hrvati, koji su se 
tu desili, i s kojima je prije stanovao i Pero, 

I on, Pero, potraži sebi zastupnike i to Doktora i »Ančicu« 
(Vladu). Prime se zastupstva pod uvjetom, da im Pero dade 
riječ, da nije bilo povoda za sumnjičenje i da će se u buduće 
čuvati svake i najnedužnije zgode, koja bi mogla dati povoda 
ma komu, da ga objeđuju s vladanja, koje ne doliči austro- 
ugarskom časniku. 

Pero dade riječ, gospoda se prime zastupstva i naš se 
drug Nijemac vrlo lijepo ispriča svoj trojici gospode, no kad 
su zapisnici već bili gotovi, kad su se pomirili, upozori i 

Tičeka i Vladu, da mi Hrvati štošta ne opažamo niti možemo 
opaziti — iz razumljivih razloga — što oni drugi opažaju. 

Ne znam, u kakvim je odnošajima bio Pero sa srpskim 
zapovjedništvom i stoga nas sve zapanji, kad je nabavio gra- 
đansko odijelo i počeo slobodno ići u grad. Mi smo se u čudu 
pogledali i s njime prekinuli općenje, a on je bio sretan i 
blažen, jer više nije bio željan — žena. 

Kad ga ne bih poznavao, tvrdio bih, da je i išao jedino 
za tim. On je bio sve prije nego li špekulant i do toga žuđe- 
nog cilja dođe istom — preko svojih potpunih ruševina. 

Možda bi bilo kod toga i ostalo, da ga jednoga dana — 
bolje rečeno: jedne tamne večeri — ne uhvati niška policija 
u gradskom vrtu s jednom gospođom. Oboje ih uhitiše. Go- 
spođu pustiše, jer joj je — kažu — muž bio poznat kao juna- 
čan kapetan ratnik, a Peru pritvoriše i javiše u zaroblje- 
ničku »komandu«. 

G. je potpukovnik Popović znao, s kim ima posla, i javi 
policiji po prilici ovo: 

»To je naš čovjek. Već je predao molbu da bude primljen 
u kr, srpsku žandarmeriju. Odmah ga pustite.« 

Kako je Srbija bila najmilitarističnija država pod Božjom 
kapom, naravno je, da je zapovijed g. potpukovnika bila od- 
mah izvršena. 

Za taj događaj mi nijesmo znali i ja ga doznadoh istom 
dugo poslije i to od čovjeka, koji je imao mnogo dobre prilike, 
da bude izvrsno upućen. Mi doznadosmo samo njegove naravne 
posljedice, kad se pronese glas, da Pero odlazi u srpske žan- 
dare u Albaniju i da se od njega zahtijeva, da prijeđe na 
grčkoistočnu vjeru. 

Kad se to pročulo, pozvali su ga k sebi neki Hrvati, nje- 
govi bivši najbolji prijatelji i, iza duga vremena, opet s njime 
razgovarali, prikazujući mu propast, u koju srće. On je mirno 
slušao, nije protuslovio, nije pokazivao, da mu je krivo, što 
ga pozivlju na red, no na svršetku je rekao ove riječi: 

»Ja imam svoje ideje, za koje ću nastradati!« 

Time je taj razgovor svršen, ali Pero ipak ne ode u žan- 
dare i to — kako se općenito vjerovalo — baš zbog toga, što 
nipošto nije htio prijeći na grčkoistočnu vjeru. 

Poslije ga je gosp. Paunković uzeo u cenzuru i ne znam, 
tko ga je uvukao u nekakav jugoslavenski odbor u Nišu. 

Tada je bio na vrhuncu svoga jugoslavenskog oduševlje- 
nja, koje je prelazilo u potpunu smiješnost. Kupio je zemljo- 
pisnu kartu buduće Jugoslavije, zastavicama označio srpsko- 
austrijsku frontu, i dok su austrijske vojske pobjedonosno 
nadirale u rušku Poljsku, on je dnevno pomicao zastavice 
prema Sarajevu i u Banat. U svoju »dragu Hrvatsku« nije 
napredovao, tvrdeći, da kroz nju, a pogotovo kroz divni Za- 
greb, ne smiju proći ratnici, »pa bili i svoji«. 

Naravno, da nam je to bilo smiješno, pa su padale ma- 
sne doskočice na njegov račun, a čim ga nije bilo u sobi, 
cijela mu je fronta bila pobrkana, u što se osobito razumjela 
naša »teta Elza«, sa svojom raspojasanom srijemskom ma- 
štom. Kad bi došao natrag, stao bi pred kartu, ozbiljno se 
zamislio, pa ako mu se svidio raspoređaj četa, odobrio je i 
ostavio, ako li je bio nezadovoljan, počeo je popravljati i pso- 
vati, pitajući, koji se to frankovac miješa u njegovu taktiku?! 

Uza sve to je bio još mnogo naš, bilo nam ga svima žao, 
pa smo kušali svakom zgodom, da ga okrenemo. Tako mu je 
jednom rekao Mujo, kako ostala gospoda, osobito Nijemci, 
ne drže, da je on pokvaren, nego samo nepromišljen i da bi 
se mogao vrlo lako rehabilitirati. 


— Dakle, tvrde, da sam budala? — upita on, sa neskri- 
vanim zadovoljstvom, što se o njemu ne misli zlo. 
— Oni to ne tvrde — reče Mujo — ali tvrdim ja, ako 


nastaviš takim životom. 

To mu se toliko svidjelo, da je od cijele sobe javno tražio 
priznanje, da je budala, proglasivši se »I. kr. hrvatskom po- 
vlaštenom, dvorskom budalom«. 

U nama se porodi živa vjera, da će taj komedijaški na- 
stup imati divne posljedice, a pogotovo, kad ga drugi dan 
vidjesmo u dugom razgovoru s jednim Madžarom, koji ga 
je nekoliko puta i posjetio u sobi, ali to nije dugo trajalo i 
on opet nastavi svoju staru pjesmu. 

Kad se već naslućivao odlučni napadaj na Srbiju, poslaše 
sa pruge u »komandu« sve Hrvate i svima zabraniše slobodan 
izlaz u grad. 

Tu zgodu upotrijebismo ja i Mujo, da pokušamo spasiti, 
što se kod njega još uopće dalo spasiti. Uhvatismo ga jedno 
poslije podne u sobi i predočismo mu srpsku politiku prema 
nama. — Baš je nekako u to vrijeme pisao u »Pijemontu« 

poznati »jugoslavenski« apostol g. Nikolajević, kako je glu- 
post govoriti o nekakvom hrvatskom pitanju, jer da bi se 
istim pravom moglo istaći ličko, hercegovačko, šumadijsko 
pitanje i t. d., te da poslije rata ne može biti ni govora o 
oslobođenima i ravnopravnima nego samo o pobjediocima i 
pobjeđenima. Tako nam je napijao iza pok. dr. J. Skerlića 
ponajuvaženiji »Jugoslaven«, kad je vjerovao, da je srpstvo 
u sedlu i da je uhvatilo uzde u ruke! — To mu predočismo i 
upozorismo ga, kako srpska propaganda ide očito samo za 
tim, da što više Hrvata kompromitira, da im onemogući po- 
vratak, da hrvatskim neprijateljima u monarhiji dade jako 
oružje protiv nas, a da uza sve to ne pokloni potpuno povje- 
renje onim ljudima, koji im u svojoj zaslijepljenosti povjeruju: 

— To nije istina! — usprotivi se odlučno Pero, koji je 
dotada mirno slušao naše neugodne propovijedi. — Baš me 
je pred mjesec dana umolio g. Paunković, da potajno pazim 
na dra Šacu, kojemu ne vjeruje, i ako se ovdje banatska 
madžarončina izdaje za najvećega Srbina. 

— Inije te sram, da se još dadeš unajmiti i kao špijun?! 
— reče jedan od nas. 

— Oprostite! To je samo znak, da više vjeruju meni 
Hrvatu, nego li njemu Srbinu. 

— To ne stoji! — usprotivismo se mi. — To je samo 
varka, da te lakše upropasti. Ako imaju u svoje »adute« po- 
vjerenje, zašto sa željeznice povukoše same Hrvate, a ne i 
Srbe?! Ako imadu u tebe povjerenje, zašto te ne puštaju u 
grad kao člana »jugoslavenskog« odbora?! 

Kad je to čuo, uozbilji se i zamisli, a mi još bolje prihva- 
tismo, podupirući jedan drugoga u svakoj riječi i u svakoj 
rečenici. Dotjerali smo tako daleko, da je ljutito opsovao g. 
Paunkoviću »vlaško-židovskog apoštola — to je bila njegova 
obična psovka — odmah se spremio i otišao u izvještajni bu- 
reau, da tamo »smjesta obračuna« s gospodinom Paunkovićem. 

Mi smo bili veseli zbog svojega uspjeha, no, nažalost, 
nijesmo se smjeli zanositi, jer smo Peru odviše dobro pozna- 
vali. Bojali smo se preokreta, isto tako lakoga, kakav i mi 
postigosmo. 

Nijesmo se prevarili u zlim slutnjama, jer, kad se uvečer 
Povratio, bilo mu je prvo, da mi je opsovao »frankovačkog 

apoštola«, predbacivši mi, da volim »i zadnjega blatnoga ma- 
džarskog Židova, nego braću Srbe«. 

Opet prekinusmo. : 

Jednoga dana donese iz grada neke hrvatske novine iz 
Amerike — čini mi se »Hrv. Svijet« — i poče glasno čitati 
članak, u kome se pozivlju svi pošteni Hrvati, do dobro zabi- 
lježe »svaku prodanu dušu; svakog izdajicu, koji simpatizira 
s austrijskim tiranima i madžarskim pustahijama«. 

Iza toga nam svečano najavi, da osniva »Bijelu listu« — 
kao protutežu »Crnoj Knjizi« — u koju će svaki dan zabilježiti 
po petoricu frankovaca, i objesi na zid u vrh kreveta pola 
arka papira. Odmah poče pisati, ogledavajući se po sobi. Ne 
sjećam se više, kojim je redom upisivao, samo znam, da je 
mene najavio kao petoga. 

— Oprosti! — rekoh ja. — Kraljevska hrvatska povlaštena 
dvorska budala nema prava da prosuđuje ičije političko uvje- 
renje! 

Nasmije se, opsuje mi »frankovačkog apoštola« i izjavi, da 
ću doći poslije na red. 

Sve smo to vazda držali vrlo nesretnom komedijom i 
vazda smo se nadali, dok se komedija ne pretvori u nepo- 
pravljivu tragediju jednoga života. 

Putem od Prokuplja do Kuršumlije govorilo se samo o 
tome i svi smo bili složni, da ga je upropastila ne njegova 
pokvarenost, jer je on bio dobar kao dijete, nego njegova 
nesamostalnost. Za srpstvo su ga i slavenstvo oduševljavali 
oni, koji ga sa stepenica prokupljanske škole pazdraviše sa 
burnim »Nazdar« i »Zdravo«, ali — ta gospoda ostadoše među 
nama i većina ih je još i sada među našim zarobljenim časni- 
cima. Kad je trebalo ići umrijeti, onda su ti značajnici stišali 
svoj zanos i mirno brali novce, koje su dobivali na račun te 
mrske Austrije. 

Od kuće su mu, dok smo bili u Nišu, slali vrlo velike 
svote novaca, a on je taj novac trošio na odijela svojih »pri- 
jatelja«, držao je stan u gradu, u kome nije nikad stanovao 
i koji je služio samo za ljubavne sastanke — njegovih prija- 
telja. 

Jedan ga događaj vrlo dobro označuje. Bilo je to u pro- 
sincu, 1914., kad se po svim sobama strašno kartalo i bezumno 
hazardiralo. Naravno, da ni naši ljudi nijesu bili posve po- 

šteđeni od te bolesti, i jednu večer dobi Pero nešto preko 
1200 dinara. To je bila strahovito velika hrpa novaca! Svi se 
iznenadiše, kad poče ispitivati, koliko je tko izgubio, i dijeliti 
novac. 

— Oprosti! — rekoše mu. — Kartali smo. Mi smo izgu- 
bili, ti si dobio i time je posao za danas svršen, a sutra će, 
možda, biti obratno, 

— Kaj mislite — uzvrati on ljutito — da sam tak šmucig, 
da bum svoje Horvate gulil?! 

Svi su morali, upravo morali, primiti novac, ili se s njime 
posvaditi. 

Poslije nije hazardirao. 

Svaki je njegov čin, svaka je njegova riječ nepobitno 
dokazivala, kako je on veliko, vrlo veliko dijete, koje bi uz 
svoje dobre roditelje kao takovo i živjelo i umrlo, svakom 
milo i ugodno, no koje je uz onakove »prijatelje i sumišlje- 
nike« bez milosti i pomoći moralo nastradati. 

K tim je prijateljima pridolazila kao znatna težina želja 
za slobodnim kretanjem, jer je samo tako mogao doći do — 
žena. Slijedio je događaj u niškom gradskom vrtu i to je sve 
skupa bio odveć velik teret, a da bi ga bila mogla izdržati 
njegova slaba leđa. 

Hrvati su učinili sa svoje strane sve, što je bilo moguće, 
da ga uzdrže čvrsto uza se kao brata, ugodna druga i odana 
prijatelja, ali — na našoj je strani bilo strpljivo snašanje 
madžarskih Židova, daljnja robija i mržnja srpske »komande«, 
a na drugoj — obećanja velike Jugoslavije, u kojoj bi Hrvati 
bili ravni Srbima, slobodan izlaz i — žene! 

Ovo je posljednje, nažalost, pobijedilo! 

U KURŠUMLIJI 


Kasno u večer stigosmo u Kuršumliju. Svijet je izletio na 
ulicu. Koliko se moglo vidjeti pri slabom svijetlu, što je dopi- 
ralo iz niskih, neuglednih kućica, bile su to samo žene, djeca 
i po gdjekoji starac. Nije se moglo vidjeti, da li u nama vide 
samo ratne trofeje ili — naprotiv — također i slab znak, na- 
javljenje opće bježanije, tek se svaki čas, sad s desna, sad 
s lijeva čuo upit: 

— Novi li su? 

— Novi, novi! — odgovaraju lijeno i umorno 'naši stra- 
žari i kaskaju dalje, psujući vladu. 

Kad je nas koji odgovorio: »Sve stari. Nema novihl« — 
stražari se nijesu ljutili. 

Provedoše nas kroz cijelo mjesto na neko brdo, koje bi 
se moglo nazvati »Blatno Brdo«. Zapadali smo do gležanja u 
gusto, ljepivo blato i jedina je sreća, da je bila pomrčina i da 
smo već bili blatni, pa nijesmo osjećali potrebu, da se čuvamo. 
Gazili smo kao za okladu, samo da što prije padnemo na no- 
ćište, jer smo već jedva gledali od umora, moleći Boga samo 
da dođemo pod krov. 

Kad smo stigli na Blatno Brdo, prekinuli smo molitve i 
letjeli svaki u dodijeljeni šator. Kad smo vidjeli, da nema 
krova, odmah smo bili zadovoljni i sa šatorima, očekujući, 
da će u njima biti dosta slame. 

Još smo se u Prokuplju složili u društva po četvorica i 
sada smo gledali, da svako društvo dođe skupa u isti šator, 
što je uglavnom i uspjelo. Ja sam bio u društvu s kapetanom 
Jožom, s Ančicom i s Malim Zdunom. 

U svakom su šatoru bila razastrta dva gunja, — ali — 
nažalost — mokra, a pod svakim je bilo slame, koliko je 
potrebno za dobro kokošije gnijezdo. 

Čulo se, da nema ništa za večeru, pak se odmah počesmo 
spremati na počinak. Ančica i Zduna imali su velike srpske 
vojničke gunjeve, ja sam imao naš ljetni erarni gunj, a ka- 
petan Joža nije imao ništa osim kabanice. Odredismo, da na 
jednoj strani šatora spavaju kapetan i Ančica, a na drugoj 
Zduna i ja. Uz dobru volju i ljubav brzo se pomogosmo kaba- 


nicama i gunjevima tako, da je bilo dobro prostrto — jer, 
što nađosmo, bilo je, kako već rekoh, mokro — i da se po 
dva pokrijemo jednim gunjem. Za četvoricu je bilo — za 


nuždu — posve dosta mjesta. Nijesmo bili odviše stisnuti, a 
nijesmo više bili ni kiće, pa da izbiremo. 


— Jeste li se smjestili, druže?! — dopre nam do ušiju 
Drugov glas, baš kad smo se počeli raspremati. 
— Evo, Druže, jesmo — odgovori Joža. — Zar tebi nije 


bilo. dosta hoda, kad si se dao na šetanje? 

— Jadno mi, druže, šetanje! Tražim mjesto, a već svagdje 
puno. Koliko je vas tu? 

— I ovdje je, brate, puno — odgovori Ančica. — Evo nas 
četvorica ovdje. 

— Je li, druže, je li?! A pet nas mora pod jedan krov! 


— Pet?! 
— Pet, pet. Primate li me? 
— Kako ne?! — odgovorismo svi u jedan glas, a inače: 


— Bog nam je svjedok, da Druga volimo i da smo s njime 
vazda i svagdje rado samo ne u istom šatoru! Nema sumnje, 
da nam je bilo milije, kad već moramo biti po petorica, da 
je s nama on nego kakav neugodan gospodin, ali Drug sa 
svoja tri centa mesa u istom šatoru — — — 

Kad se primotao, da uđe, izgledao je u svojoj pelerini kao 
golem crn oblak, koji malo ne razvali šator, prije nego se u 
njega utura. Sad je trebalo praviti nove osnove za spavanje. 
Bez duga razmišljanja odredismo polovicu šatora za Druga 
i Maloga Zdunu, koji je najtanji među nama, a drugu polo- 
vicu za nas trojicu, s punim uvjerenjem, da će nama trojici 
biti još uvijek prostranije. Mjesto nije bilo teško podijeliti, 
jer je u sredini šatora kočić, preko kojega ne može, ali — 
Prostirače i pokrivače: to treba podijeliti! Činilo nam se ne- 
mogućim, da se nas trojica pokrijemo jednim gunjem i, dok 
je Drug tamo nešto šuškao i namještavao se, mi stvorismo 

ratni plan i predložismo, da nam Mali dade svoj gunj, a da 
njega pokrije Drug sa svojim srpskim gunjem i pelerinom, 
Mali odmah pristane, ali Drug ne da ni čuti. 
— Ne bi, druže, da sam vas na oči rodio — branio se on. 
— Noćas me je jedan otkrivao i prehladio sam se, ali nikad 
nitko više. 


— Nemoj, Druže, tako — počnem ja sentimentalno. — 
Smrznut ćemo se. 

— Neka, neka, dragi — tješi me Drug. — Znaš ti onu 
pjesmu: »Al je lijepo leći u šljiviku« — — —i tako dalje?! 


Onda je lako spavati, ali ovdje nema ništa osim blatne hladne 
Srbije. 

Morali smo se drukčije pomoći i, što nam se prije činilo 
nemogućim, postade naravnim. 

— Imate li, braćo, vode?! — upita Drug iza oduljega 
tapkanja i poravnavanja ležaja. — Ne mogu izdržati od žeđe. 

— Ni kapi, Druže. 

— Majko moja, al sam žedan! I bolestan sam. Jedva sam 
se dovukao — jadikuje on i sve nešto namještava. — Jadna 
zemlja, jadni narod uz ovakove lopove — — — Da nas radije 
potuku nego da nas ovako muče! 

— Ne, Druže, tako. Živ ikad, mrtav nikad. 

— Što ne?! Lako je tebi, kad si zdrav — — — Nemate, 
veliš, vode?! 

— Nemamo. Što je bilo, popismo. 

— Baš bi dobro bilo, da tko donese. 

— Ne bi bilo loše — dometne kapetan. 

— Mrak je kao u rogu, a ne znamo, ni gdje ima vode — 
javi se Mali, osjećajući — kao najmlađi među nama — da bi 
već bilo vrijeme, da se zaboravi nošenje vode. 

— Ima je, druže, tu dolje kod kuhinje. | 
A gdje je kuhinja? — upita opet Mali, 

Eto tu pod tim velikim drvetom. Vidi se vatra — — — 
Još će se i čaj dijeliti — — — 

_ Čaj?! 

— Nego, nego. Nemoj se sazuvati. 

— Daj bocu, pa ću pokušati, ali se bojim, da ne će biti 
vode — reče Mali i poče ustajati. 

— Evo, druže, sreća ti cvala tako mladu. Živ ti bio majci 
svojoj i oženio se. 

Poslije dođe i Rođo k nama u šator. Sad je opet trebalo 
stvarati nove osnove i nove nacrte za ležanje. Bi odlučeno, 
da ja prijeđem k Drugu i Zduni, a Rođo će na moje mjesto. 
Ne znam, da li je Drug bio zadovoljan s nama dvojicom, ali 
mi, bome, s njime nijesmo. Odviše je širok, a da bismo se bili 
mogli oduševiti za njegovo društvo u polovici maloga uskog 
šatora! 

Zduna se dugo nije vraćao i već smo mislili, da se izgubio, 
kad u teške jade, eto ide, sav zadihan, blatan do vrata i bije- 
san, da bi se od njega trovale guje. 

— Nema vode! Gdje ste?! — viče on. 

— Evo nas — odgovara kapetan, a Drug se već Ljuti 
uspuhao. 

— Deset puta sam se poskliznuo, tri sam puta pao, koliko 
sam dug i širok, zagazio sam do vrata i uza sve to kuhinju 
nijesam ni našao. 

— Da je tamo kakova mlada, lijepa, bio bi je našao, pa 
plivao kroz blato — dobaci Drug laganim glasom, kao da ga 
se ne tiče i sve dalje neprestano nešto šuška, namješta i po- 
pravlja. 

Svi zašutjesmo, razmišljajući, bi A bilo pametnije leći ili 
čekati čaj. 

— Tko je tebi reko, Druže, da se kuha čaj? — upita 
Ančica. 

— Njegovo Veličanstvo čika Franjo — odgovara Drug 
mirno, kao da kaže »kuhar mi je rekao«. 

— Ta nemoj, brate, tako. Lijepo te pitam, pa mi lijepo i 
odgovori. Ako je tebi teško, nije ni nama lako. 

— Čuo sam! Dolje je javljeno — opet će Drug posve 
mirno i odmah nastavi: — E, ne mogu izdržati žeđu — — — 

Meni ga je bilo žao, jer sam znao, da mu je s njegovom 
težinom i osjetljivošću mnogo teže nego nama, no Zdunino 
me je iskustvo odvratilo od uslužnosti, pa sam se lijepo ili 
možda — nelijepo stisnuo u svom kutu i šutio, kao da me nije 
ni živa. 

— Baš sam žedan — ponavljao je Drug od časa do časa, 
a mi se već — skoro počeli smijati. : 

— Lako je vama mladićima! Zametnete se sa svojih 
dvadeset i pet, šest godina, pa idete kao stroj, a ja, star, 
bolestan čovjek — — — 

Mi smo u nogama osjećali »svojih dvadeset i pet, šest 
godina« kao da su od olova, a znali smo i to, da još nije nitko 
preko noći umro od žeđe, pa smo se pretvarali, da niti ne 
čujemo Drugove riječi. 

— E, baš sam, braćo, žedan, da više ne mogu izdr- 
žati! — — — 

— Izdržat ćeš, Druže, izdržati! — mislili smo mi u sebi 
i šutjeli: Izdržati ili ići po nju! 

Dobro smo znali, da je Drug vrlo ugodan, ugledan i obra- 
zovan čovjek, no ujedno nam nije bilo nepoznato, da njegova 
starost nije ni desetak godina teža od naše i da mu bolest nije 
teška, pa smo dosta laka srca primali na sebe nepristojnost 
mlađih ljudi, da ga ne razumijemo. Držim, da se u drugim 
prilikama to .ne bi moglo dogoditi. 


— — Pukoh, ljudi, od žeđe! — jauče Drug i nešto traži 
oko sebe. — Morat ću ići tražiti vode — — — 
— To je najbolje, ako ne možeš izdržati! — usudi se pro- 


govoriti kapetan Joža, kao najstariji među nama. Rođo je 
neprestano šutio. 

Drug ustade i poče se izvlačiti iz šatora. 

— Slušaj, Druže! — viknem ja za njim: — Ne bi li mo- 
gao uz put i čaj donijeti, ako ga već dijele?! 

Čovjek se jedva miče i praznih ruku kroz ono more blata, 
a on ide s bocom po vodu i ja ga još pitam, ne bi li mogao 
donijeti i čaj za tri četiri mlađa čovjeka! Zaista, tu prestaje 
sve! 

Drug se nije naljutio, nego se povrati i reče: 

— Kako bi bilo, da svakom donesem curu?! Hladna je 
noć, a mlada gospoda poste već godinu dana — — — Ne bi 
škodilo — a?! 

Naš je Drug našao vode, napio se, donio punu bocu i 
metnuo je uvrh glave kao vojnik vjernu pušku i spremio se 
na počinak. : 

I ja sam bio vrlo žedan, a da ne znam ni sam za čim, i 
bio bih rado pio, no moj bezobrazluk još nije išao tako daleko, 
da bih bio mogao iskati. : 

Poslije smo se svi bez razlike bili uvježbali i u gorim 
stvarima. Tu je bio istom početak svega onoga, što je poslije 
došlo. 

Tu su večer neki pili čaj u 11 sati. 

25. LISTOPADA 


osvanu lijep, sunčan dan, kao divna pjesma. Pred sobom opa- 
zismo hrpicu neuglednih kuća, koje sačinjavaju Kuršumliju. 
Na sve se četiri strane podiže vijenac gora. 

To se mjesto negda zvalo Tri Crkve, po trima crkvama, 
koje su podigli Nemanjići. Jedna je još i danas na uzgoru, no 
dosta je slabo sačuvana. 

U mjestu je još i danas gostionica »Krčmarica Mara«. 
Kažu — a tko hoće vjerovati, neka vjeruje! — da je u toj 
istoj kući krčmarica Mara služila vinom Kraljevića Marka. 

Kuršumlija je poznata i zbog toga, što je to jedino mjesto, 
prema kojemu su bili Turci za balkanskog rata prodrli na 
srpsko zemljište. 

Pred noć se spusti žestoka kiša. 

26. stigoše naši sanduci i posteljina, koju smo bili prije 
polaska uvezali u snopove. Sve je bilo blatno i mokro, a da 
bude još bolje, čiče i vojnici stovariše u blato. Kad nas pri- 
pustiše k stvarima, nasta vrlo nečasničko guranje, turanje, 
ćulanje i otimanje. Kod sanduka se još i gledalo na vlasnička 
pravo, ali kod posteljine se nije uzimao ni najmanji obzir na 
bivšeg posjednika, ako je i bilo na svakom komadu upisano 
ili ušiveno njegovo ime. Na stvari baš ne bi mnogo mijenjalo, 
da su stigli svi predmeti, jer — plahta je plahta, a gunj je 
gunj. Nijesmo bili razmaženi, pa da bi nas vezali tamo neka- 
kovi »higijenski obziri«. Pometnja je nastala, kad se opazilo, 
da nema preko trećine stvari. Ja sam svoj sanduk zadnji put 
vidio u Nišu, a isto tako i lavor. Naša je soba spremila u 
veliki sanduk sve posude za umivanje, u nadi, da ćemo ih tako 
lakše naći, kad »stignemo na mjesto«. Više ih ne vidjesmo 
kao ni mnoge sanduke, kao ni mnogu posteljinu. Ne znam, 
da li su ostali negdje u blatu ili su iskrcani na mjestu, do 
kojega mi nijesmo mogli doći. Gospoda su od »komande« sve 

obećavala, ali nijesu mnogo radila. Možemo razumjeti njihov 
položaj i oprostiti im — — — 

Uza sve to, što nijesu stigli lavori moje sobe i uza sve to, 
što nije stigla ni sva posteljina, vidio sam više gospode, svojih 
bivših sustanara, ne Hrvata, koja su se opskrbila i lavorima i 
vrčevima i s više gunjeva. 

U Kuršumliji ostadosmo sve do 28. u jutro. Ne znam, da 
li su nam namjerice dali odulji odmor ili su se još uvijek 
nadali, da će se poboljšati ratni položaj, pa da ćemo natrag. 
Dopuštam, da je g. potpukovnik Šapinac poimao i znao svu 
težinu događaja, ali — teško je naći vjeru u svoju nepobjedi- 
vost, kao što ju je imao srpski časnik. Ta je vjera već prela- 
zila sve granice zdravog razuma, bila je obožavanje samoga 
sebe, bila je duševna groznica, koja je prelazila i na građan- 
stvo sve do posljednjih časova. Možda su zdravo prosuđivali 
suprotne snage jedino oni oko skorašnje »Zastave« — kojoj 
je bio dopušten ulaz k nama samo kriomice — i socijalisti, 
no njih su sve proglašivali ostali Srbi — austrijskim plaćeni- 
cima i ćiftama. S tih razloga držim, da su se još uvijek na- 
dali u nagli preokret, sličan onome iz prosinca 1914. 

Stožerni su časnici i bolesnici noćili prvu noć u kuršum- 
lijskoj bolnici, a već ih drugi dan dopremiše k nama i smjestiše 
u jedan veliki zajednički šator, koji je bio podignut ispod svih 
naših, šatora tako, da je sve blato i voda teklo od nas k njima. 
Gospoda su prigovarala, ali nije bilo pomoći. Cijela je okolica 
bila samo more blata i ništa drugo. 

Na kojih stotinu koraka ispod zadnjih šatora stajala je 
niska, blatna i neugledna zgrada, slična staji na neuređenu i 
propalu gospodarstvu. Rekoše nam, da je to do jučer bila 
pučka škola. Tu je sad g. Kurulić otvorio svoju kantinu, po- 
digavši cijene za polovicu više, nego ih je postavio u Pro- 
kuplju. Prodavao je rakiju, vino, pečenu svinjetinu, kruh i 
luk, a da je dobro radio, ne treba ni spominjati. Tu se nije 
pitalo, pošto je što, nego, ima li što, i ako nas je i naša kuhinja 
prilično opskrbljivala. Dana 25., 26. i 27. ne dobismo nikad 
ništa za doručak, za ručak dva puta čorbu i govedinu, jedan 
put vrlo uspjelu smjesu graha i mesa, za večeru sva tri puta 
gulaš i na tri dana dva kruha. Ti dani spadaju među svijetle 
dane rdaše kuhinje, no ipak je bilo odviše malo, a da g. 
Kurulić ne bi s nama pravio izvrsne poslove. 

S Kurulićevom je birtijom naš Papec doživio 25. po noći 
vrlo neugodnu tragediju. Taj su dan neki naši pekli prase na 
ražnju i uz to pili. Papec je držao, da se umor najbolje liječi 
vinom, pa se malo dulje zadržao u Judinu carstvu. Kad je 
došao u svoj stan, njegovi su suložnici — među njima iz 
naših krajeva Bela i Hugo — bili pospali tvrdim snom pra- 
vednika i, kako je bilo već kasno, kad su pošli spavati, pomi- 
slili su, da će Papec noćiti »negdje u selu«, kad ga još nije 
bilo, i njegovim se gunjem pokrili. 

Kad se Papec vratio s »lumperaja«, zavalio se je odmah 
kraj ulaza, misleći — onako malo veseo, da je pod njim lijepo 
prostrto, a nije mu ni bilo zima, da pomišlja na pokrivač. 
Spavao je vrlo dobro i tvrdo, ali nemirno, kao što je to kod 
njega običaj. Okretao se na sve strane i hrkao u ritmu mo- 
mačke harmonike. 


Sutradan se njegovi drugovi probudiše, i opazivši Papu, 
prasnu u smijeh. 


— No, kaj se smijete? — upita Papa. 

Oni nijesu mogli odgovoriti, niti su s njega skidali po- 
gled. Poče se i Papa smijati, ne znajući ni sam, čemu, i po- 
gleda oko sebe. Imao je što i vidjeti: ležao je u blatu, a izgle- 
dao je — doslovno — kao da se okupao u blatu. 

— Vražija huncutarija! — uzdahne Papa, čas ušuti, ne- 
koliko se puta još ogleda i opet se poče smijati, gledajući oko 
sebe, kao da je pao iz oblaka. 


U srijedu, 27., osvanu kiša, kao da već godinu dana nije 
padala, U šatorima se ne može opstati, jer su svi procurili, a 
izvan njih — opći potop. Istom oko 10 sati prije podne malo 
prestade i u to isto vrijeme dopriješe s jugo-istoka ponovljene 
jake tutnjave. Svi izletjesmo, da slušamo. Stručnjaci izjaviše, 
da su topovski hitci, i odmah smo vjerovali, da se to vodi 
borba na Kačaniku blizu Skoplja, dok su drugi, kojima nije 
išlo u račun naše vjerovanje, tumačili, da to negdje radnici 
miniraju kamenje. 

Pred podne dođe blagajnik i poče isplaćivati u jednom 
dvije dekade — 63 dinara. To nam se činilo malo nerazumljivo, 
što nam kraljevina Srbija predujmljuje desetdnevhu hrano- 
vinu, i pomislismo, da se gospodin blagajnik s nama oprašta. 

Tako je i bilo, no kao čovjek meka srca, nije htio otići od 
nas bez uspomene, pa poče isplaćivati sve u krupnom tako, 
da smo po dvojica dobivali 130 dinara u papiru, izvrativši 
gospodinu blagajniku 4 dinara u srebru. 

Ubrzo se primijeti, kako on od svakoga prima srebro, 
a nikome ga ne daje. Nasta rogoborenje i mrmljanje. Kad je 
već nastala cijela graja, pronese se glas, da je gospodin pot- 
pukovnik Šapinac obolio, da gospodin Paunković ne ide više 
s nama i da je došao novi zapovjednik g. major Živković. 


NOVI ZAPOVJEDNIK 


Živković?! To nam je ime bilo poznato. Negdje smo ga već 
prije čuli. Iza kratka se razgovora ispostavi, da je to bivši 
zapovjednik one petorice Hrvata, naših drugova, koji su po- 
slije zatvora zbog pokušanog bijega bili od nas odijeljeni i 
zatvoreni u Bardovcima kraj Skoplja u nekom napuštenom 
dvoru bogatog Arnautina. 

Po njihovu je pripovijedanju bio naš novi zapovjednik 
čovjek, kakva smo mi već dugo željeli. Topnički je major, za 
Obrenovića je bio poslan na naobrazbu u austrijsku vojsku, 
oženio se kćerkom nekog austrijskog generala, dugo je kod 
nas živio, govori njemački, dobro pozna sve evropske običaje, 
fin, uglađen, časnik od pete do glave itd., itd. Ni jednu riječ 
nijesu mogli reći, kojom bi mu ma što predbacivali. 

— Pomozi, Bože i Bogorodice! —- uzdahne svaki i po- 
veseli se. 

Skoro se pojavi među nama, i prvo je bilo, da mu pri- 
javimo blagajnika, kako krije srebro, i ako je njemu mnogo 
lakše mijenjati novčanice nego nama. 

— Tko?! Je li blagajnik, oca mu njegova?! — vikne homo 
novus i zaleti se k stolu, kod kojega je obavljana isplata. — 
Ni jedan dinar, nijednu paru sitnoga ne smijete zadržati! — 
izdere se on, prijeteći štapom. — Razumiješ li, blagajniče, oca 
ti blatnoga?! 

Gospodin je major niska rasta, crne masti, podrezana brka, 
malo naškubljene gornje usne, neprestano pljucka i teško drži 
ravnotežu. Hrptenjača mu je negdje stradala — — — Tabes. 

Prvi je nastup bio vrlo prost i naprasit, no nama u prilog, 
Pa stoga i simpatičan. Prvi put doživjesmo, da je srpski časnik 
= za nas dobru riječ, a to je već potpuno dosta, da nas 

voji. 

Pred noć odrediše, da iziđemo na jednu ledinu kraj tabo- 
rišta, gdje će nas gospodin Živković poimenično preuzeti od 
gospodina Paunkovića, Nijesu bili još prozvali ni pedesetoricu, 
kad žestok pljusak sve prekide. Žurno utekosmo u šatore. 
Rekoše, da će prozivanje nastaviti sutradan. 

Kiša je padala cijelu noć. 


76 


ČETVRTAK, 28. LISTOPADA 


Osvanu strašan pljusak, 

Iz šatora se nije nitko ni pomicao, dok se ne ču, da 
moramo odlaziti. Međutim je i kiša jenjavala. U 7 sati je već 
sve bilo spremno za polazak. 

Malo prije toga donese mi dvije karte neki gospodin iz 
cenzure. To me silno iznenadi, jer je on prije protežirao samo 
madžarske Židove, izdavajući se za nepokolebivog »Tissza- 
ember«-a, Istina, on je vazda nastojao, da bude prema svima 
ljubazan i uglađen, ali ovaka pažnja?! — Jedna je karta bila 


za mene, a druga za Peru. Iznenadio sam se još više, kad 


sam to opazio, i pružim je g. cenzoru, govoreći: 

— Što će mi ovo? On je otišao. 

— Ta, baci, ako hoćeš — odgovori on mirno i udalji se. 

Najprije me iznenadilo, što mi je uopće donio kartu, a 
onda pogotovo, kad sam opazio, da mi je predao i jednu tuđu, 
pa k tomu baš kartu nesretnoga Pere. — Što to znači?! — 
pomislim i u istom času već odlučih, da tu kartu sačuvam 
kao tužnu i neugodnu uspomenu na dobru žrtvu. Još je i 
danas čuvam. Pisala ju je gđica D. B. iz Zagreba, 26. rujna, 
crvenim, jer sigurno u žurbi nije mogla do crnoga crnila. 

Gospođica mi B. ne će zamjeriti, što ću prepisati dva 
stavka iz toga toplog, mirnog izljeva jedne dobre ženske 


duše, 


Prvi glasi: 

»Dakle ste bili bolesni, i ako ste roditeljima vazda pisali, 
da ste zdravi?! Lijepo je od Vas, što ste ih štedili, no ipak 
se, eto, doznade, a sada je glavno da ste ozdravili. Sada se 
morate dobro čuvati«. 

To je siromak Pero trebao novaca, vrlo mnogo novaca za 
svoje skorašnje prijatelje, pa je pisao roditeljima, da boluje. 
Kad god su mu to neki predbacivali, stalno je odgovarao: 

— Kad ne bi bio siguran, da mi mogu opraviti bez i 
najmanje poteškoće, onda ne bih tražio. 

Drugi stavak veli: 

»Oprostite mi, gospodine poručniče, što sam tako slo- 
bodna, da sam Vas opet uznemirivala sa par riječi. Znate, 
ja shvaćam Vaš položaj i smatram ga osamljenim i željnim 
za domajom. Ja se nadam i živim u mom nepokolebivom 
optimističkom uvjerenju do skorog viđenja« itd. 

Kad sam to pročitao, saleti me pitanje: Gospode Bože, 
hoće li se njih dvoje ikada vidjeti i hoće li Pero ikada vidjeti 
svoju dragu Hrvatsku, koju je doista bezumno ljubio?! 

To je pitanje tada bila tajna s devet teških pečata, a svi 
smo bili spremni, da na njega odgovorimo — niječno. Vidjet 
ćemo, da li ćemo biti zloguki proroci — — — 

Prije nego je izdana odredba, da stanemo u hodne vo- 
dove, od svake je družine letio po jedan član, da kupi što- 
god za put u »ljekarni« g. Kurulića. Oko kantine je bila 
gužva, kao da dijeli badave i nije bilo pogađanja. Što je 
g. Kurulić odrezao kao čibukom, to je bilježio u »bon« i — 
gotov posao. 

Ti su bonovi uvedeni jedan dan prije, jer nije nitko imao 
sitnoga novca, da plaća, a g. Kurulić — prozvali smo ga 
Judom! — nije htio davati srebro nego samo za — austro- 
ugarske banknote, To je, sigurno, bilo jedino pitanje, u kome 
je bio izraziti austrofil. 

Da se ipak omogući trgovina, izdavao je naš Juda ko- 
madiće bijela papira, kojima je bila nominalna vrijednost 
deset dinara. Što si uzeo, on je bilježio. Kad si pojeo i popio 
za deset dinara vrijednosti, morao si kupiti opet novi bon, 
a svaki si mogao mirne duše potrošiti za jedan Obrok, pa 
da te ne zaboli ni glava ni želudac. 

Oko T/& sati dođoše u fijakeru gg. Paunković i Živković 
i odmah iza toga izda g. Bajić odredbu, da idemo svi na 
ledinu bez prtljage, jer da će prije polaska biti prozivanje, 
koje je sinoć prekinuto. 

Kiša je bila skoro posve prestala. 

Kad smo stali na određeno mjesto, pope se g. Paunković 
na fijaker i najprije nam izruči pozdrav od g. potpukovnika 
Šapinca, koji da mora ostati radi bolesti, a zatim se oprosti 
u svoje ime s vrlo biranim i laskavim riječima, po kojima 

je izgledalo, kao da se dobar prijatelj i drug rastaje od milih 
drugova. 

Iza njega se pope na fijaker g. Živković i ispuknu nam 
govoranciju, kakova bi bila prilična za staroga sveučilištarca, 
koji se sa stranog sveučilišta opet povraća među svoje bivše 
prijatelje na domaćem sveučilištu. Neprestano se ljuljao i 


. posrtao, naglašujući, kako u njemu ne smijemo gledati zapo- 


vjednika, nego druga i prijatelja. Svečano nam obeća, da će 
uložiti svu svoju snagu i upliv, da nam bude s njime što 
ugodnije i da nam olakša napore, koji ne će biti dugotrajni; 
dade nam svoju poštenu riječ, da će naši sanduci biti dove- 
zeni za nama, i strogo odredi, da nam naši ordonanci moraju 
biti pokorni i poslušni, jer su oni naši vojnici, a mi njihovi 
časnici. 

Kad smo ovo posljednje čuli, moradosmo jedan drugog 
pridržati, da ne padnemo na leđa. Je li moguće, upitasmo se 
u čudu, da on doista tako misli?! 

Da. Tako je bilo. Čim je jutros došao, na mrtvo je ime 
isprebijao jednog našeg momka, kažu, zbog toga, što je bio 
bezobrazan prema nekom našem časniku. 

Gospodin se Živković nije šalio, a govorio je tako uvjer- 
ljivo, tako zavodljivo, da nas je sve osvojio, i da je slučajno 
bio trgovački putnik, sigurno bi bio među nama rasprodao 
cijelu robu. 

I g. Paunković i g, Živković su govorili njemački, samo 
je ovaj. posljednji, kad je htio, da što osobito svečano utvrdi, 
upleo koju prosto-narodnu srpsku psovku, koje su već razu- 
Mmijevali i oni, koji nijesu ništa drugo znali, 

Kad je taj obred bio gotov, razdijeliše nas u pet hodnih 
kolona, zaboravivši na prozivanje. U prvu kolonu smjestiše 
Srbe i Hrvate, u drugu Čehe i tako redom. I tu smo bili iz- 
nenađeni, kad Hrvati dođoše skupa sa Srbima. Odmah se 
Vidjelo, da naš novi zapovjednik ili nije apostol sveslavenske 
ideje ili ne zna, kako se držala većina Hrvata ili — uopće 
ne misli na politiku i dijeli nas po srodstvu, kako je on 
— vjerojatno — i mislio, 

Oko 8 sati pođosmo, već na polasku blatni i mokri do 
koljena. Torbe smo opet natovarili na kola. G. Živković je 
zaostao iza nas sa stožernim časnicima, s bolesnicima i po- 
vozom. 

S ovoga se blatnoga brda spustismo na cestu prema ko- 
ritu rijeke Plitvice, koja je bila strašno nabujala. Spočetka 
je cesta bila prilična. Moglo se ići, no ubrzo se spušta posve 
do rijeke, koja ju je potopila, a k tomu je još i gorska 
bujica bila razvalila most, koji je od Kuršumlije — koliko 
se sjećam — oko jedan kilometar daleko. Pješaci su još mogli 
preko njega, ali kola nikako. Pripovijedali su, koji su vidjeli, 
da se kod te zapreke g. Živković pokazao vrlo spretnim 
topdžijom. Više mosta je, naime, mlin, i gospodin je major 
zapovjedio, da se s njega svali u jednom komadu cijela jedna 
strana krova i upotrijebi mjesto mosnica, koje je voda bila 
odnijela, 

Namisao je potpuno uspjela. 

Gdje je cesta bila pod vodom, morali smo se penjati u 
brdo, a tu je bolje prolazio onaj, koji je pokazao veće kozje 
sposobnosti. Nije se gledalo, da se ne padne, jer je to bilo 
na svakom drugom koraku kao nešto posve nužno, nego se 
samo gledalo, da se ne padne u kakovu provaliju ili u vodu. 
Uza svu našu muku dospijevali smo pomišljati na pitanje, 
kako će i kada će stići po takome putu gospoda s kolima?! 

Neke je odviše umaralo to penjanje po brdima i opet 
silaženje na cestu, gdje nije bila pokrivena vodom, a drukčije 
se nije moglo ići, pa odlučno zagaziše u vodu. Redovno su 
gazili do preko koljena, 'no na više su mjesta bili počašćeni 
potpunim, savršenim »Sitzbadom«. Oni su prevaljivali mnogo 
manji put nego mi i manje su se mučili, no ipak im je broj 
bio vrlo malen. U svemu trojica, a među njima naš Lepir 
efendija i natporučnik Pavao. Lepir se razmahao rukama, 
viče, hvali, kako je dobro i vesla nogama, da sve oko njega 
praši, kao da je u parnoj kupelji. Počeše ga neki moliti, da 
i njih prenosi. 

— Litru 'jute amo, pa uzjaši! — odgovara Lepir efendija 
i pruža ruku, da sklopi posao. Njemu je još uvijek bilo do 
komedije, gdje su mnogima suze frcale iz očiju. Nije, da je 
toliko teško, ali sklisko, trnje smeta, šipak dere odijelo i živo 
meso, pa te spopadne bjesnilo, koje više ubija nego svi napori. 

Tako se jednom jedva skotrljasmo na cestu, kad za kojih 
dvjesta koraka eto ti opet pred nama vode, a desno kosa, 
da ti šija pukne, gledajući uz njezinu kosinu. 

— Ich kann nicht hinauf!!) — reče očajno jedan naš 
drug. — Ne mogu, pa neka me ustrijele. 

Upozoriše ga, da je Lepir spreman da prenosi. Odmah 
ga saleti molbama. 

— A' Liter Schnaps und — sitz' auf!) — odgovori efen- 
dija i smije se. 

Posao bi sklopljen, ali Lepir ne vidje obećane rakije. 

— Eto, bolan — jada se on poslije — bi meni ništo, da 
ga spustim u srid sride, da jahudija?) uzme avdes,“), al opet 
po smio — — — Nije, da ne bi' zbog 'jute, nego — 
eto — — 

— Nije, bolan, efendija, tako — protive se neki. — Da 
si ti znao, da ne će platiti rakiju, bio bi ti njega spustio. 
Govori pravo. 

— Haman — — Eto, pito sam ja njega na srid vode: »Ej, 
oćeš ti platiti rakiju?« »Oću, oću, oću« — viče on, pa kako 
ga onda ne bi prinio?! ; ' 

— Da si znao, da ne će platiti, sigurno bi ga bio spustio. 
Priznaj, Lepir efendija. 
= — Ne bi, brate — uvjerava Lepir — riego eto — ne ću 
reći, da mi se ne bi bio izmakao — — — 

Biškup je neprestano ponavljao, kako je to nečuven 
škandal, što Srbija goni kroz take vratolomije »ovake biškupe 
kao što smo mi«, ali je ipak ustrajno išao. Naš je krupni 
Drug zazivao Boga, da jednim udarcem uništi Srbiju i oslo- 
bodi nas, i jadikovao, kako bi bilo čovječnije, da nas. po- 
strijeljaju nego što nas tako muče, ali je uza sve to dobro 
izdržao. Sin Smrti je šutio kao riba i jedva pomicao svoje 
tanke, prozirne nožice, od časa do časa pogledao na nas koga 
i nasmiješio se, kao da je htio reći: »Pa vidiš, da i ja mogu. 
Nijesam ja tako slab, kako vi mislite«.. Poglaviti ustrajno 
tapka u svojim legendarnim čizmama i tuži se, da se na 
takom putu ne može ni cigara zapaliti, a to je za njega naj- 
veća kazna. Rođo neprestano namještava svoje očale, žmiga 
očima i šuti; Papa se zagledao u svoj satnički trbuh i za- 
RR. S pk [zad 

1) Ja ne mogu gore, ae 

2) Litru rakije, pa — uzjaši! 

%) Židov. Bosanski podrugljiv naziv. . 

đ Jutarnje pranje prije molitve kod Muslimana. 

boravio sve doskočice; Tiček se hvali, kako je sretan, što je 
tanak i težak dvadeset kila, jer lakše ide i divno se provlači 
i kroz najgušće trnje; moja družina zamukla, Doktorovi kom- 
panisti onijemili, a drugi — Bog bi znao, gdje su bili?! Kolona 
se protegla sigurno preko dva kilometra, jer se moglo ići 
samo pojedince, a k tomu su još mnogi vrlo zaostajali. Svi 
su se vodovi pomiješali i zadnji se vazda tužili, da oni na- 
prijed idu prebrzo, a kad su zaostali oni, koji su neko vri- 
jeme bili najprvi, onda su oni jadikovali, kako su strašno 
bezobzirni oni — koji su naprijed. Tako je to neprestano išlo. 

Kuršumlijska je Banja daleko od Kuršumlije samo 7 km. 
a mi smo trebali, dok smo u nju došli, nešto preko 4 sata. 
Tu bi određen duži odmor i rekoše nam, kad smo postali već 
nestrpljivi, sluteći, koliki je još put pred nama, da moramo 
čekati, dok stigne major Živković. 

Naša je momčad popravljala cestu i pripovijedala nam, 
da sve bježi, da je srpska vojska razbijena, da je već cijela 
vlada pobjegla pred nama i, Bog zna, kakve još sve ne sen- 
zacije. Otkuda su to znali naši vojnici?! — Oni su to željeli 
i sve su vjerovali, što su od koga samo načuli ili, što je šanuo 


drug drugu, da bi moglo biti, pa su vesela srca i nas po- 


častili tim svojim poslasticama. 
.— Čuje li se ovamo topnička vatra? — upitah jednoga 
stasitog, krepkog momka, koji nam se bojažljivo približio. 

— Čuje, gospodine — odgovori on. — I naši tu gore mi- 
navaju kamenje, ali se dobro razlikuje mima od topa. 

— Je li vam zlo? 

— Pa — nasmiješi se vojnik trpko. — Bog vidi, ljudi ne 
vjeruju. Da nam nije gospodina kadeta G., zlo bi bilo. 

Taj je g. kadet G. Srbin iz Hrvatske, koji se vladao bez 
prigovora, dok je bio s nama u vojarni, a poslije ode na 
željezničku prugu kao zapovjednik zarobljeničke čete. 

— Zar vam je on dobar? 

— Ko kruh. Bog mu platio. Da nije njega, zlo bi bilo. 

— Kako to? 

— E, lako. Velika se većina naših pravoslavnih vojnika 
ovdje pokazuju kao veliki Srbijanci i izdaju se svi kao cugs- 
firari i kapurali, a ulizali se Srbima, pa im dali zapovjed- 


ništvo nad nama. Psuju nam mater, psuju nam žene i sestre, - 


psuju nam kralja, psuju nam Rvacku, ubiše i dušu u nama, 

oteše, gdje god što — — — Da nije gospodina kadeta sudili 
bi jedni drugima — — Tako mi Bog pomogao! 

— Imate li što novaca? 

— Nije loše, gospodin lajtnant. Ima se prilična hrana, 
ima se nešto i nadnice. — Nije loše — odgovori vojnik i žurno 
se udalji, opazivši, da se približuje jedan takav novopečeni 
»cugsfirar«. — Eto ga! S Bogom i sretan put! I mi ćemo za 
vama — reče mi na odlasku i nestade ga među drugovima. 

Među časnicima već nastala gungula. Dugo se sjedi, kiša 
počela padati, gospodina majora još nema, nema ni izgleda, 
da će po onakome putu skoro doći, a konak nam još daleko. 
Svi počesmo tražiti, da se dalje krećemo i, uistinu, pođosmo, 
no ne znam, na čiju odgovornost. 

Ta je »Banja« vrlo zapušteno i neugledno gorsko seoce, 
s par trošnih potleušica i — kažu — vrlo dobrim vrućim 
izvorima. : 

Odmah iz sela kreće cesta uz brdo, koje je obraslo do- 
brom šumom. Zapravo: to i nije cesta, nego izrovan šumski 
put, koji je — sudeći po njegovim temeljima — negda morao 
biti vrlo dobra cesta, 

Spočetka smo brzo išli, no ubrzo poče zapinjati hod i 


0dopirati glasovi iz zadnjih kolona: 


— Langsamer! Rast!') 

Iza svakog smo sata hoda upočivali po prilici deset do 
petnaest časaka. Pritom su oni zadnji vazda stradali, jer se 
i vrijeme hoda i vrijeme odmora mjerilo po onim najprvima. 
Kad su oni stali, odmor je počeo, no dok su oni najzadnji 
stali, često je prošlo još punih deset časaka. Kad je proteklo 
vrijeme, koje je određeno za odmor, prvi su morali ustajati, 
ali ujedno i zadnji, pa i ako su možda samo čas prije sjeli, jer 
iu najdužoj koloni oni zadnji moraju poći najdulje dva časa 
iza prvih. Nas je bilo samo nešto preko šest stotina. To su 
tri satnije, koje mogu poći u isto vrijeme, no nas šest stotina 
nije bilo toliko vojnika, nego toliko reumatičara, ranjenika 
i bolesnika, koji se godinu dana nijesu kretali, a bilo je i starih 
ljudi, pa je posve razumljivo, zašto su se te tri satnije često 
Protegle kao tri pukovnije. 





1) Laganije! Odmor! 

PREKO STARE MEĐE 


Mogla su biti četiri i po sata po podne, kad izađosmo na 
vrh Prepolca (1400 m), gdje su za balkanskog rata izmijenjeni 
prvi hitci između turskih i srpskih predstraža. Bila je, na- 
žalost, pala gusta magla, pa nijesmo mogli dobro vidjeti 
tursku karaulu, koja stoji lijevo od ceste na kojih stotinu 
koraka, Čini se, da je morala biti vrlo lijepa zgrada prije, 
nego je okusila puščane, a moguće i topničke vatre. 

Odmah otalen nestaje šume i cesta kreće nizbrdice. Pred 
sobom nijesmo mogli vidjeti ništa, pa se svaki poklopio 
rođenom šijom i koturao se za drugovima, razmišljajući i 
pogađajući, da li ćemo tu noć biti smješteni pod krovove; 
da li ćemo brzo stići na određeno mjesto — u Podujevo — 
i da li će nam štogod dati za večeru. Pogađati o udaljenosti 
mjesta i o njegovim krovovima — i ako bismo bili od srca 
zadovoljni i pod kakvim bilo »starim krovom« — bješe vrlo 
smiona stvar, jer nije nitko ništa znao, ni srpski vojnici, koji 
su bili u balkanskom ratu, osim to, da za to blaženo Podujevo 
nije nikad ni čuo. Mnogi nijesu mogli dugo zapamtiti ni ime 
toga gnijezda, što meni nije zadavalo nikakovih poteškoća, jer 
sam imao prijatelja, koji se zvao Poduje, pa sam neprestano 
mislio, da je to njegovo selo i.po tomu mu zapamtio ime. 

Za večeru je bilo nešto više nade, jer. su još sinoć, a da 
to mnogi nijesmo ni znali, otišla pred nama neka gospoda od 
kuhinje zajedno sa g. komesarom M. Radovanovićem. 

Poznate su priče, kako su turske paše, upravitelji. po- 
jedinih sandžaka, gradili ceste, i koliki se time obogatili, jer su 
potrebne novce spremili u svoje kese, a ceste su ostale u na- 
crtima i u opomenama i molbama evropskih sila, koje su već 
tada pomišljale, kako su ti krajevi neprohodni za teško top- 
ništvo i za opskrbne povoze — — — To su poznate priče, no 
ova im cesta, zaista, može služiti na diku, jer je cesta prvoga 

reda i ne smije se ni pomisliti na poredbu s onom, koja vodi 
do stare srpske granice. Uistinu je tako! 

Pala je gusta, tamna noć, da se nije ništa moglo vidjeti 
i stoga kao slijepci stigosmo oko 10 sati u noći u žuđeno 
Podujevo. Na ulazu nas u selo dočeka jedan časnik od naše 
kuhinje sa svjetiljkom u ruci, pri kojoj smo nazirali lijevo 
od ceste dvije niske kućice, a desno veliku novu zidanu, koja 
je bila još vrlo daleko od toga, da u sebe primi sretne sta- 
novnike. Ipak, kad sam je opazio, pomislih, kako bi se u 
njoj dalo lijepo prenoćiti. Možda ne bi štitila od kiše, jer 
još nije ni pokrivena, ali bi njezine zidine sigurno razbile 
mnogi val hladnoga vjetra, a gdjekada je i to mnogo — — 

Zakrenusmo lijevo od tih prvih kuća i odmah doznado- 
smo, da nema krova, nema šatora, ima malo slame i malo 
drva, ali — dosta gulaša, i ta je zadnja vijest ublažila sve 
pređašnje, jer je gulaševa čarobnost neopisiva. Tko je bio kod 
kojih saborskih izbora, taj sluti, kako je gulaš (i tri »šuster- 
kube«!) vrlo važna stvar, ali ne pozna divnu ljepotu i uzvi- 
šenost toga blagoslovljenog jela, jer nije željno čeznuo za 
njim kao mi. 

Rekoše nam, da moramo ići na brdo pred nama, na ko- 
jemu se vide nekolike vatre. Nema krova, nema šatora, nema 
nego po malo slame i drva, pa još k tomu — na brdu, mjesto 
u kakvoj zaklonitoj dolinici?! To je užasno, ali — tamo na 
onom brijegu, kod onih malih vatrica ima dosta, dosta gu- 
laša i stoga se gore veselo hrli kao na Svetu Goru. 

Išli smo još dobar četvrt sata. Kad smo gore stigli, brzo 
se razdijelismo oko naloženih vatra, zbacismo sa sebe gu- 
njeve, koje smo većinom nosili u vijencu preko sebe, i po- 
česmo vaditi zdjelice za — gulaš. Slame ne opazismo nigdje 
ni jedne slamke, ai vatra je bilo tako malo, da je već druga 
kolona ostala bez nje. Zadnji su opet nastradali! Međutim 
oko vatra su se bili skupili ljudi, koji se međusobno ne slažu, 
nastale su male prepirke, što li, pa većina nas Hrvata ode 
od .vatra i poče kupiti drva, koliko je to bilo moguće, da 
loži posebno, Drva su bila sirova, pa nijesu htjela uhvatiti. 
Nekoliko smo puta donosili žerave s drugih vatra, ali sve 
uzalud, Već smo se počeli ljutiti i sigurno bismo se bili tako 
naljutili, da je uopće ne bismo bili ni ložili, da u to ne po- 

češe dijeliti gulaš, Ta nas vijest toliko obradova, te odluči- 
smo, da se poslije večere opet dademo na loženje vatre, 

Ovaj čas je bilo najpreče zgrabiti šalicu i trkom se pri- 
ključiti postavljenoj procesiji, koja uzdiše za gulašom. U ta- 
borištu nasta trka i vika, kao da je požar. 

— Rickwerts anschliessen! Bitte nicht vorlaufen!!) — 
viču oni zadnji. 

— Bitte mich nicht zu stossen!?) — viču oni prvi, a svi 
skupa izviruju prema divnome kotlu i bacaju oko u šalice 
onih sretnika, koji su se već naslađivali mirisavom toplinom 
pokojnoga jarca, hvaleći glasno, kako se obilno dijeli. Ta je 
vijest bila velika utjeha. 

Mujo i Lepir ostavili su svoje posude u torbama, koje 
su još negdje daleko otraga, pa već počeše ugovarati, kako 
se neki od nas moraju požuriti jesti, pa onda njima posuditi 
zdjelice. Kad su se već bili osigurali, sjeti se efendija, da 
je jutros ponio iz Kuršumlije ovelik vrč. Ležao je kraj šatora 
u blatu kao i stotine i stotine drugih pustih stvari, Lepiru 
se svidio, upitao bivšega vlasnika, da li ga je bacio i, kad 
je dobio povoljan odgovor, najprije ga obrisao nečijom na- 
puštenom košuljom, a zatim oprao i metnuo u krušnu torbu. 
Kad se Lepir sada toga sjetio, jednom rukom pograbi vrč, a 
drugom Muju za rukav, pa trkom za nama. 

Istina, on je ponio vrč za vodu, ali — gulaš je gulaš, a 


— može ga i nestati — — — Vrč nije šupalj, da ne bi držao 
gulaš, kad drži vodu — — Čast i lijepim običajima, ali — 
gulaš je gulaš. 


Večeru je dijelio naš kuvar Iso, negda ponosni građanin 
hrvatske Atene, a sada ništa. Rob. Kad sam ja podmetnuo 
svoj lončić, navali Iso, kao da sam mu došao u goste, ali 
lončić — na moju neutješljivu žalost — premalen, pa ne 
primi ni pola, što mu je bilo ponuđeno. 

— Maleno je to, gospodine poručniče! — reče Iso tihim, 
tugaljivim glasom, kao da me želi utješiti. 

— Premaleno, premaleno, moj Iso — uzvratim ja plač- 
ljivo, osjećajući u strašnom egoizmu, kako je veća žalost zbog 


1) Priključiti otraga! Molim ne trčite naprijed! 
ž) Molim vas, ne gurajte me! 

onoga, što se natrag proli u kotao, nego li radost zbog onoga, 
što sam primio. 

U tom se času zavjetovah, da ću prvom zgodom kupiti 
omašnu posudu, pa za nju dao i zadnju košulju. Košulja je 
važna stvar, al je mnogo važniji dobar obrok gulaša. Kad 
jedeš iz malene posude, osjećaš poslije jela kao čovjek, koji 
je gladan prošao ispred bogate kuhinje, iz koje ga udariše po 
nosu opojni mirisi, pa ga stoga obuzme čežnja za izvorom tih 
čarobnih mirisa. 

Poslije večere su srpski vojnici dijelili slamu pod nepo- 
srednim nadzorom g. komesara Radovanovića, koji je pritom 
bio — koliko sam ja mogao opaziti — do skrajnosti nepristran. 
Svaki je dobio šaku slame. ' 

— Oprostite, gospodo. Nema više. Ne dadu Arnauti, a 
mnogo ni sami nemaju — ispričavao se komesar. 

Poslije večere se opet bacismo svom snagom na loženje 
vatre. To je bio tako težak, tako mučan porođaj, da su najzad 
svi pobjegli osim Rođe i mene, Odlučili smo bili ustrajati do 
kraja i najzad pobijedismo: oko jednoga je sata poslije pola 
noći gorjela vatra kao za okladu. 

Ostala su gospoda bila polijegala, no kako je bilo vrlo 
hladno, bio im je san vrlo tanak, pa su sada, kad su čuli, da 
vatra gori, sve jedan po jedan ustajali i dolazili, da se ogriju 
i da odmah zatim opet bježe pod gunj, ustupajući mjesto 
drugima. Najvažnije je bilo, da prosušimo obuću, koja je bila 
posve mokra, 

Nekako je oko pola noći bio blizu nas na straži moj 
znanac Radovan, pa ga umolih, da mi pribavi drva, kad bude 
izmijenjen. 

— A gdje si ti? — upita me on. 

— Eto tu, kod ove prve vatre. 

— "Oću, života mi, samo ako budem mogao. Ali nema 
drva. 

— Naći ćeš ti. 

— Gledat ću — opet će on i poče se obzirati. — Nego 
bježi ti ovdalen. Opazit će zapovjednik straže, pa će mi dati 
dvajes' i pet po turu. 

Za jedno pola sata je donio drva, koliko je god mogao 

nositi. Nijesam ga pitao, kako ih je pribavio, a nije me mnogo 
ni zanimalo. Glavno je bilo, da su drva tu. 
:* Zaspao sam oko 2 sata, a u pet sam već bio na nogama, 
Bilo je vrlo studeno, pa se nije dalo spavati. Sad je opet bila 
Prva briga, da li ćemo što dobiti za doručak. Odgovor je bio 
neutješljiv. Kuhinja je mogla prirediti — u najboljem slučaju 
— mlaku vodu. , 

O ČASNICIMA UOPĆE 


To sam jutro slučajno čuo, kako se neki stariji časnik 
tužio drugome, da su mnoga gospoda davno zaboravila, da su 
časnici. Da se bolje razumijemo i da se danas, sutra ne bi 
Stvar krivo shvaćala i tumačila, potrebno je, da to pitanje 
promotrimo izbliže. ge 

Srpsko je zapovjedništvo proglasilo među nama jednakost 
od najmlađega kadetskog aspiranta, pa do našega najstarijeg, 
pukovnika Edelmanna. Što više: potpukovnik Popović je išao 
još i dalje, proglasivši i zadnjega momka posve jednakim 
pukovniku, 

Ta »demokratičnost« nije imala nikakovih vidljivih po- 
sljedica — izuzevši, da nas nijesu pozdravljali naši ordonanci, 
što je donekle bilo i razumljivo, kad se uvaži, da je nas šest 
stotina bilo zgruvano u jednu vojarnu, pa bi vojnik bio morao 
neprestano držati ruku na kapi — nije bilo posljedica sve 
dotle, dok se ne razgrana propaganda i ne počeše nestajati 
ruže s kapa, Tada prestade i među nekom gospodom među- 
sobno pozdravljanje, 

Da i nije bilo srpskoga »pojednačivanja«, gospoda bi, koja 
prionuše uz propagandu, bila zaboravila, da su monarhijini 
časnici, jer se kao takovi nijesu ćutili i samo je loš znak za 
njih, da su usprkos tih osjećaja ostali među austro-ugarskim 
zarobljenicima. 

Što se tiče ostale gospode — svi smo bili jednaki svojim 
držanjem: kadet kao i stožerni, djelatni kao i pričuvni, dva- 
desetgodišnji kao i šezdesetgodišnji časnik. Neprestani je za- 
jednički boravak oslabio posve prirodno — prema prilikama 
= »Respektabstand« među činovima, a robija je uništila 
živce. Koji su bili jači, ti su se bolje držali i prema starijima 
1 prema mlađima; koji su bili slabiji, ti su propadali, podavši 
še piću i kartama. Do kakva većeg međusobnog škandala nije 

nikad došlo, a malih je prizora bilo isto tako među . 
jima kao i među najmlađima, među djelatnima kao s i 
pričuvnicima t. j. tu nema, u tom pitanju, razlike u o 
u tome, da li je tko djelatni ili pričuvni. To napose . s 
jem! Što je god bilo tužno i nedolično ndragjo ovjeka, 
izazvaše ga još tužnije, još nedoličnije prilike. | 
maate- starim jadima sada pridošlo naporno DE 
i gladovanje, pa nije čudo, što je jedan gospodin, ii S. ie 
divnih prilika iz pokojnoga mirnog doba, tugaljivo 1 a ž 

— Mnoga su gospoda zaboravila, da su časnici! pm 

Bili smo mi svi zaboravili, ne da smo časnici, nego a 
smo obrazovani ljudi, padajući u green mk 

a : : i jedini životinjski nagon, 
a i gladi na sam i jedini životi on 

DI Nie Veličanstvo borbu za goli život 1 ništa drugo. 

Dok je spomenuti gospodin raspravljao o re 
časničkom držanju, njegov je sugovornik naginjao 0, 2 
čuje, hoćemo li što dobiti za doručak i uz to je drhtao u p 
dirnoj studeni jesenjega mokrog jutra. 

U PRIŠTINU! 


Oko 7 sati poče padati kiša i u taboru nasta vika, potpuna 
vika u pravom značenju te riječi, da se ide dalje. Komesar 
g. Radovanović nije smio ništa odrediti na svoju ruku, a major 
još nije bio stigao sa svojom družinom. 

— Kad već moramo gladovati, onda se barem približujmo 
mjestu, gdje ćemo nešto dobiti jesti! — vikali su neki u sav 
glas, a svi smo rogoborili, da je bilo kao na kakvom vašaru. 
— Što ovdje dulje čekamo, to ćemo teže dalje ići. Arnauti u 


- Podujevu nemaju ni sami mnogo hrane, a što imaju, to ne 


dadu. Idemo dalje. U Prištinu! 

G. Radovanović je uviđao, da imamo pravo, tješio nag i 
bio na sto muka, dok oko 8 sati ne stiže na konju neki — čini 
mi se — poručnik s pismenom zapovijeđu g, Živkovića, da 
krenemo prema Prištini. 

Kad čusmo taj glas, bi nam, kao da nas je netko ponudio, 
da sjedamo za prostrt stol. Tolika je bila vjera u prištinsku 
hranu! 

Ubrzo se spremismo i pođosmo. Nekako na sredini puta 
između našeg prenočišta i sela, kroz koje smo opet morali 
proći, dočekaše nas naši menažni časnici s kotlovima rakije 
i dadoše svakom po !/s litre, javljajući nam, da ćemo u selu 
dobiti još i kruha, koji je vojna stanica priredila za srpske 
vojnike. 

— Pomozi, Bože! — uzdahnem ja. — Još će se to sve 
okrenuti na dobro. 

Rakija je bila kisela i vrlo gadna teka, no nitko je nije 
prolio, Poslije dobismo po četvorica jedan kruščić i neki ku- 
pismo od Arnautina kuhanih krumpira, koje je on držao u 
nekakovoj sprtvi i prodavao, kao što se kod nas prodaju 
kruške ili jabuke. To mi je prvi put u životu, da se namjerih 
na tu robu. Mene su zapala dva komada. Odmah sam ih pojeo 

i to s takvom slašću, kao da već osam dana nijesam ništa oku- 
sio, pa nenadano dobio dobru svinjsku pečenku s kiselim kupu- 
som. Poslije sam nemilosrdno štucao, jer su krumpiri bili 
hladni, no to ne ide u račun. Glavno je bilo, da se jede, pa 
bilo što. 

Većina je gospode odmah i kruh pojela. Ja sam svoju 
četvrtinu ostavio za dalje, jer nije bilo nade, da ćemo taj dan 
išto više dobiti. — . 

Kiša je ubrzo prestala. Cesta je bila izvrsna. Odmah na 
izlasku iz sela, koje nema ni desetak kuća, velik je željezni 
most, kakve smo i poslije češće sretali. 

Išli smo lijepim, skoro posve pustim brežuljastim kraje- 
vima. Tu i tamo smo se namjeravali na osamljena arnautska 
sela, koja u svojoj cjelini izgledaju kao golema crna svračija 
gnijezda. Kuće su zbijene jedna uz drugu, drvene i pokrivene 
slamom, a cijelo je selo okruženo visokim jedinstvenim plo- 
tom, iz kojega viri zaoštreno gusto kolje. Na kolje je natrpano 
crno trnje u teškim navilajima tako, da je nemoguće ući u 
selo, osim na jedina mala vrata, a na neke je kolce nataknuta 
konjska ili volovska lubanja. Ne znam, što im to znači, a vje- 
rojatno je, da je pripovijedalo onima, koji bi se usudili napasti 
selo, da će biti tako nataknuti na kolac. Lako je moguće, da 
je kakova čarolija za zdravlje i napredak blaga ili što slično. 

 Ovdašnji su stanovnici muslimani, a tako su malobrojni, 
i kraj tako pitom i slabo obrađen, da još ima mjesta za cijele 
guste naseobine. 

Vidjesmo jedno selo, koje je bilo do temelja popaljeno. 
Od džamije je bio nauzgoru još samo minaret. To je sigurno 
nastradalo još za balkanskoga rata. 

Oko 9 sati opet poče padati kiša i tako ustraja, uz male 
prekide, cijeli dan. 

Oko podne stigosmo na Malo Kosovo. Sjetismo se narod- 
nih pjesama — — — Čini se, da s kosovskom bitkom nije 
uništena samo srpska država nego i srpstvo ovih krajeva 
uopće. To je pustoš, more livada i pašnjaka, a koliko i ima 
nešto stanovnika, ne samo da nijesu Srbi nego ni Slaveni 

uopće. Negda su Obilići bili na Kosovu, ali su pobijedili 
Bajaziti. 

Kraj ceste su podignute, možda na svakih desetak kilo- 
metara po jedna, male kućice, koje su opletene od plota i na- 


92 


bačene blatom, u koje je umiješana pljeva, a pokrivene su 
većinom slamom. Neka su gospoda htjela, da sigurno znadu 
da su to bogomolje, upozoravajući, da su vrata vazda oltonmta 
prema istoku, dok smo mi drugi držali, da su to obične cestar- 
ske stražarnice, koje nijesu imale nikakav znak džamije. 

' Činilo se, da se ovdje uopće i ne zna, da se tamo gore ra- 
tuje i da nikog ne boli glava, što će biti sa Srbijom. Pod oružje 
nije ovdje nitko išao, osim gdjekoji, da obavlja mjesnu službu. 
Srbi su kušali i Arnaute podsjetiti državljanske dužnosti 
podijelivši potpuna politička prava i novim krajevima no 
pokus je ispao vrlo krvavo. Ono su još ljetos bili dognali u 
Niš nekoliko stotina — ili možda i hiljada — Arnauta i uno- 
vačili ih, no morali su ih dobar dijelak najkruće kazniti prije 
nego su ostale prisilili, da metnu na glavu šajkaču, srpsku 
vojničku kapu. Ne znam, što je poslije bilo s njima, no očito 
je, da iz ovog kraja nije uzet ni jedan čovjek jer smo kod 
svakog sela vidjeli dosta posve mladih i krepkih ljudi, 

Baš u podne sretosmo konjanika u građanskom odijelu 
s joke, ma ramena. Neka mu gospoda nazvaše Boga : 

— Dao Bog dobro! — odgovori ito i : 
Švabi ne će biti dobro! : Pa 
: Kad sam ga čuo, sjetio sam se, što mi je govori 
jenom Valjevu neki stari, pošteni Srbin. Uvjerava aa 
kako se ne treba ništa bojati; da ćemo mi raditi po pravdi i 
pravici; da se ne će otimati, da su nam svete žene djeca, 
nastanjene kuće i svi oni, koji su ostali u njima itd. 

a 2 ». vrijeme mirno slušao, a onda reče: 

.— Vjerujem ti, gospodine, kao Bogu, i kad mi ta 
Voriš, ne ću ti lagati: ja nijesam oludnavičenac. Bio dem 


za Karađorđeviće, al vidim, da ste i vi ljudi — — — Ne 
bojim se vas, nego naših luđaka. Znaš, kako kažu: kad jarac 
leži na cesti crknut, još mu i onda strši rep — u nebo — — — 


Vidjet ćeš ti s njima zla. 
Tada nijesam ni slutio, da ću se sjetiti tih riječi 
tio, jetiti tih riječi ne kao 
BaS araki »pobjednik« nego kao srpski zarobljenik, koji 
a da pred nadiranjem austro-njemačk: j ježi | 
< ernji j e vojske bježi preko 
a. Malo iza te upadice bi određen dulji odmor »za objed«. 
2 užna ironijo: »Za objed«, a mi za taj objed većinom ne- 
amo ništa drugo nego glad i uobičajeno vrijeme objedo- 

vanja! Izvadih svoju sitnu ej e parom? je puta 
i počnem umovati, po prilici ovako: j 

jem doć sam, vrlo sam gladan. O tom nema sumnje. 
Od ovoga se ne mogu najesti, nego samo pobuditi ka? & 
jelom. Ni o tom nema sumnje. Kuhinja je još iza nas, E 
štini se niti ne zna, da mi dolazimo, pa onda niti ne . a 
dobiti večeru, Ni o tom nema sumnje. Ako sad Pa aa 
dovečer ne ću imati ništa. To je posve naravno. Bilo Za : : 
pametnije, da se sada još strpim, pa dovečer jedem. i ko 
bilo naravno, ali — nemoguće. Nije naravno, jer sam gladan, 
gladan, da već samim očima gutam tu mrvu Božjega dara. 

Prekinem umovanje, a raskinem kruh i odlučno i 
O, da znate, kako me je tugaljivo postrance motrio naš o. x 
Sin Smrti. Onaj pogled vidjeti, pa mu dati sve, što imaš a 5 
bih to sigurno bio učinio, da nijesam bio isto takav pog 
svezao za kruh. 

— Ti još imaš kruha?! s m. dea sd opeka 

— Da. Više ne mogu izdržati. Mor g : 

— Blago tebi. Ja sam svoj pojeo još jutros. Sad nemam 
više ni jedne mrvice. 

— Ja sam štedio, al se dalje ne da. KARA 

— Da je barem Juda ovdje! — uzdahne Sin i sjedne na 
kamen. — Dao bih mu za komadić kruha i kapu s glave. 

KUJICA IDE NA STRATIŠTE 


Poslije odmora pridruži nam se krasno pseto. Bilo je vi- 
soko kao jazavčar, bijele boje s velikim crnim pečama, a 
vunasto kao ovca u kasno proljeće. Ja sam ga nekoliko puta 
pomilovao i više se nije odmicalo od mene. Ostalo mi je vjerno 
to malo, pametno arnautče sve do svoje tragične smrti. Posve 
me je podsjećalo ovčarskoga psa — samo što je ovo bio mali 
primjerak — kojega su moji kod kuće imali, dok sam još bio 
dijete, i stoga mu dadoh njegovo ime, prozvavši ga Đuđom. 
Za par časaka morade Đuđo postati Đuđa, jer su neka gospoda 
ustanovila, da se radi o slabijemu spolu. 

Kod nas nije bila osamljena, jer je našla maloga Bre-a, 
koji nam je bio drugom gotovo od prvoga dana ropstva, pa 
sve do svoje pogibije. Tjerali su ga, bio je jednom i ranjen 
zbog nas, ali nas ipak nije ostavljao. 

Njih su se dvoje odmah sprijateljili i ustrajno kaskali uz 
nas. Kad smo mi gladovali, gladovali su i oni; kad smo mi 
imali što jesti, imali su i oni. 

Oko četiri sata po podne opazismo poludesno na kojih 
četiri pet kilometara od ceste visok bijel zid, a iza njega jedno- 
katnu kuću i pred njim nešto, što je slično maloj kapeli s ku- 
pulom, Rekoše nam, da je to »Muratovo turbe«, grobnica cara 
Murata, kojega ubi, kako kaže narodna pjesma, Miloš Obilić 


neposredno prije kosovske bitke. 


Iza toga se, opet u priličnoj daljini, vidjela željeznica. Išla 
je dosta lagano, a dim se veselo dizao u zrak, kao što se po- 
digla i naša nada, da ćemo se voziti. Pitanje je samo: kamo 
se možemo voziti?! U Skoplje i Bitolj sigurno ne, jer cijeli 
dan sretamo lakše srpske ranjenike, koji pojedinačno pješače, 
a da sami ne znadu ni otkuda ni kamo. Znali su samo, da 
Bugari »nadiru« i ništa više, a i ovo su šanuli samo onda, 
kad nije bio blizu nijedan naš stražar. Mujo je prepoznao 

nekog bosanskoga Ciganina, svog bivšeg vojnika, a sada srp- 
skog vojnika i ranjenika, obezumio se od čuda, vidjevši toga 
borca za Jugoslaviju, i upitao ga, otkud ide. Ciganin ga po- 
gleda, posve mu ciganski naznači mjesto, iz kojega je došao 
prije tridesetak godina, i odlunja dalje kao prebijeno pseto. 

Po tim se čudnim putnicima moglo sigurno zaključivati, 
da su Bugari presjekli željezničku prugu i da tamo ne mo- 
žemo. Možda ćemo onda u Mitrovicu, a otud u Crnu Goru. 
To jedino preostaje, kamo bismo se mogli voziti. Ne bi bilo 
ni loše, jer se među nama pripovijedalo, da crnogorski .zarob- 
ljenici živu vrlo lijepo. »Gosudar« se, kažu, s njima šeta, 
pripovijeda, dnevno raspravljaju s njime o najnovijim novin- 
skim vijestima, kreću se posve slobodno itd. 

To bi dođuše bilo nešto za nas, ali ujedno pripovijedaju, 
da su Gospodarove žitnice vrlo plitke, a i hercegovačka fronta 
nije sigurna. Moglo bi i Gospodaru biti ubrzo tijesno. 

Tugaljivo smo gledali za željeznicom i, kako su se raspli- 
nuli bijeli oblaci njezinoga dima, tako se pomalo rasplinula 
i naša nada, da ćemo se već sutra ili prekosutra voziti na njoj. 

U prvi nas suton stiže veliki vojnički automobil. Stanemo 
na stranu, da prođe, kad opazismo u njemu naše stožerne 


časnike, a na dasci za penjanje stoji g. Živković i drži se, da 


ne padne. 
, — Nur vorw&rts, meine Herren!!) — vikao je on opeto- 
vano i smiješio se vrlo ljubazno i prijateljski. — Geduld! Nicht 
weit! Noch finf Minuten. Ganz nahe. Nur Geduld, meine 
Herren!?) 

Zaista, bio je neodoljiv sa svojim sposobnostima, da omili 
i postane popularan. Svima su nam sijevnule oči novom od- 
lučnošću i klonuli mišići napeli zadnju snagu. Baš smo se pe- 
njali uz jedno brdo, kad nas je stigao i, čuvši, da je do Pri- 
štine još »nur fiinf Minuten«, obradovasmo se, vjerujući, da 
ćemo opaziti mjesto, čim se popnemo na vrh brda, Popesmo 
se na brijeg, ali ne opazismo grad, nego drugo brdo. Kad 
smo se popeli i na ovo, osvanu pred nama novo. I tako su 
se nizala brdašca i ravnice kao mrđelice u đerdanu. 


1) Samo naprijed, moja gospodo! 
2) Strpljenja! Nije daleko! Još pet časaka. Posve blizu. Samo 
strpljenja, moja gospodo! : 

Već je pala duboka noć. Nije se ništa vidjelo, a pogo- 
tovo ne Priština, i u nekima se porodi bojazan, da je to kakav 
začarani grad, koji je utekao sa svoga prijašnjeg mjesta. Što 
nam je god dotada rekao naš novi zapovjednik sve je bilo 
istinito, pa smo s toga i vjerovali, posve slijepo vjerovali, u 
njegovih »fiinf Minuten«, ali — tih se pet časaka protegnu 
u . roba pet polovina sata. 

a oš ih muka, iza dugih jada najzad opazismo prištin- 
ske svjetiljke, koje su pokrivale vrlo Shut dane i 
ljasta brežuljka i lagano se spuštale u dolinu kao svijetli, iz- 
vezeni sag, Prizor je bio vrlo čaroban. Tu smo sjeli da se 
inalo odmorimo i priredimo za ulaz u grad, koji nam se činio 
tako blizu, da bi ga mogao rukom dohvatiti. Pošli smo dosta 
brzim korakom, no uskoro opet malaksasmo i počesmo stu- 
pati u tempu svečanih sprovoda. Gjekoji su se jedva micali 
u pravom značenju te riječi. Nije to malenkost: prijeći jučer 
okolo 40 km., danas isto toliko, a sve to o jednom gulašu! 

Na nogama se koža podmjehurila, doteščala i mala, pra- 
zna krušna torba, gunj pritegao k zemlji, kao da je od olova 
Nekoji su higijenski fanatici nosili uza se i posude za umi- 
vanje i počeli se tužiti, kako je to nepotreban teret, 
še smo se tužili, Sin je Smrti bio klonuo, ali se ipak 

je držao nego naš poručnik Marko, kojega smo inače zvali 
Bebom, jer je taj nadimak davao svojoj gospođi, kad bi 
razgovarao s nama, s kojima je bio povjerljiviji. On je svaki 
korak popratio glasnim uzdahom, koji se prosto pučki zove 
— stenjanjem. Na njegovu se nesreću desio uza nj baš obje- 
šenjak Lepir efendija, kojemu je također već bilo dosta, ali 
e a premalo, da ga iznevjeri njegovo dobro raspolo- 

U PRIŠTINI 


Put od onoga mjesta, s kojega smo ugledali Prištinu, pa 
do grada otegao se kao vječnost. Ja ne znam, kuda smo išli, 
ali bih se zakleo, da smo išli još cijeli sat prije, nego smo 
stupili na kaldrmu. Ta nesretna, prokleta kaldrma! Kad si 
god stao na nju, učinilo ti se, da si stao na oštre čavle, koji 
prodiru do kosti. k 

Marko je počeo psovati onoga, tko ju gradio, i prokli- 
njati vlastodršce, a Lepir se nadušio smijati, 

— Što se smiješ, kad je meni da plačem?! — vikne on 
očajno na Lepira. 

— Mislim — odgovori ovaj — što bi ti sada, da ti dođe 
pod ruku kakva dobra Arrrnautkinja?! 

— Nemoj me ljutiti, udarit ću te! : 

— Ne ljuti se, bebice. Da ti je onako: lijepa, jedra 
Arrrrnautkinja, pa je najprije poslati u kupatilo — — — ; 

— Tako mi svega, udarit fu te! — zapišti Marko, a oči 
mu sijevnuše neobuzdanim gnjevom. T . 

— Arrrrrnautkinja! — vikne Lepir, zasmije se i uteče 
na drugu stranu, znajući, da Marku nije do komedije. 

Uza svu se svoju muku počesmo smijati. A : 

Trojici je četvorici uspjelo, da kupe somuna,') i ako je 
bilo strogo zabranjeno izlaziti iz reda. Srpski je vojnik bio 
dotučen kao i mi, i još ga povrh toga tištilo kao mora čvrsto 
uvjerenje, da mu je u selu već davno neprijatelj, pa štošta 
nije vidio, što bi po svojoj dužnosti bio morao vidjeti. 

Negdje nas na početku grada dočeka u velikom landaueru 
major Živković s našim pukovnikom. 
— Geduld, meine Herren! Noch nur Paar Schritte!?) Od- 


1) Vrsta kruha. . 
: Strpljenja, moja gospodo! Još samo nekoliko koraka! 

mah smo na mjestu — ponavljao je g. Živković na sav glas, 
da ga svi čujemo. — Dobar krov, dosta slame, u gradu svega 
kupiti. Nur Geduld. Narednik Dimitrije, oca ti smrdljivoga, 
kako ti straža ide?! 


Sigurno nije mogao izdržati, a da ne psuje, pa je samo 
stoga i vikao na narednika. Poslije toga uze k sebi u kola 
neku gospodu; koja su se najviše tužila — i među kojima 
nije bio naš Marko — pa iščeznu. Kola su čegrtala po kal- 
drmi kao čegrtaljka zagrebačke stolne crkve na Veliki Petak. 
Meni se pričinjalo, kao da će se razletjeti na hiljadu strana 
i kola i konji i gospoda. 


Sveopću pažnju svrati na sebe velika džamija i odmah 
iza nje divna kuća u arapskom stilu, Bila je sva osvijetljena. 
Podsjetila me sarajevske gradske vijećnice, 

Inače je taj grad kao i svaka naša bosanska kasabica. 
Jednak osjećaj imaš, kad stupaš kroz sarajevsku Baščaršiju, 
kroz petrovačku, prnjavorsku, mostarsku, nišku ili prištinsku 
čaršiju. Razlika je možda samo u tome, što Sarajevo i Mostar 
imaju još nešto osim čaršije, dok ova druga mjesta i nijesu 
ništa drugo nego ni istočnjačka ni zapadnjačka — čaršija. 

Prošli smo, ja mislim, cijelo mjesto s kraja na kraj kao 
Talijan, kada pokazuje medvjeda na lancu. Odahnusmo du- 
šom, kad osjetismo, da više nema kaldrme, ali nas iza tride- 
setak koraka dočeka novo, još veće zlo: more blata. Nije 
to bilo blato, da se. zamažu cipele, nego blato, da u njega 
zapadaš do koljena i da jedva izvlačiš noge. Tako što nijesam 
dotada vidio, niti se može vjerovati, dok se ne zagazi. Ga- 
zili smo oko četiri stotine koraka i onda sretno stigosmo u 
topničku štalu, naše gospodsko svratište. To je bilo okolo 
9 sati. 

Slame je bilo dosta, ali su je nepravedno prisvajali oni, 
koji su prije stizali. Pali smo na nju kao mrtvi i poslije krat- 
koga odmora svukli se i zaspali. 

Neka gospoda pripovijedaju, da se po noći čula jaka 
topnička vatra i da je bjesnilo nevrijeme. Ja nijesam ništa 
čuo i, da nijesam vidio onu silnu mokrinu oko sebe, ne bih 
bio ni vjerovao, da je krov propuštao vodu na sve četir: 
strane, I tu sam bio sretan: nada mnom nije procurilo. 

Lepir efendiji je kapalo taman u uho. On je to čuo, no 
kako je bio sanen i umoran, mislio je, da je tome doskočeno 
već time, što je navukao gunj preko glave, pa opet zaspe. 
Kad je voda procurila i kroz gunj, Lepir se probudi, dokuči 
limeni lavor natporučnika Pavla i nekako ga zgodno pod- 
metne tako, da mu je stajao baš na glavi. Po njegovu je 
mišljenju bio to jedini izlaz, jer je bilo tako tijesno i na 
tako je mnogo mjesta kapalo, da se nije mogao nikuda ni 
pomaknuti. Kad je.sve uredio, umiri se, da opet zaspe. To 
je bio težak posao uza sav umor, jer je po lavoru nemilo- 
srdno cvoktalo i Lepiru dođe u glavu pitanje: »Kako će biti, 
kad se lavor napuni, Lepir se okrene, lavor se prevrne i 
Lepir skoči?!« Počeo se smijati sam svojemu jadu i odluči, 
da mirno čeka svoju sudbinu. Više se ne sjećam, što je do- 
čekao, 

Mujo se borio ne samo s kišom nego i sa Đuđom. Kako 
sam ja odmah zaspao i na malo, dobro psetance posve zabo- 
ravio, uzeo ju je Mujo k sebi i namjestio joj ležaj kraj svojih 
nogu. Kad ga probudila voda, osjeti, kako ga nešto strašno 
kolje po nogama, Drpao se, češao se, ali sve uzalud. Odmah 
se dosjetio jadu i odluči, da potjera svoga suložnika, no 
brzo uvidi, da je to već prekasno. Đuđina je bundica već 
toliko napučila i Mujin gunj, da su oboje imali dosta sta- 
novnika i da je bilo vjerojatno, da se seoba već posve smi- 


rila. Stoga ostavi Đuđu na miru, sebe smiri, koliko je to u 


prvi čas bilo moguće, i opet zaspe. 

Kapetan Joža, Ančica i Mali Buco bili su najsretniji. Nad 
njima nije prokislo kao ni nada mnom i u tom smo jednaki, 
no ti su se sretnici probudili, kad su došli naši upra- 


vitelji kuhinje. Jedan je između njih — naš Hrvat — našao . 


mjesto među nama i spomenutu trojicu ponudio kruhom i 
slaninom. 

— Bilo bi i za tebe — reče mi sutradan Buco, smijući 
se — al si srećom spavao. 

— Veliš: »srećom«, nesretni sine?! 

— Mojom srećom — to se razumije — odgovori on i opet 
se nasmije. 

Nijesam se ljutio, nije mi bilo ni žao, no osjetih, kako 
mi se u želucu počeše kupiti nekakovi oštri sokovi, kao da 
će probavljati slaninu — — — 

U SUBOTU 30. LISTOPADA 


Sve je do podne padala kiša. 

.Oko 8 sati izjutra stigoše bolesnici, naše torbe i Juda sa 
svojom trgovinom. Gledali smo u njega kao u svojega spa- 
sitelja i jedva čekali, da otvori dućan. Prodavao je na jagmu. 

. Poslije smo išli po torbe i počesmo drhtati, čuvši, da su 
se još prekjučer baš u vodi raskinula dvoja kola i da je Pli- 
tvica bestragom odnijela njihov »skupocjeni« teret. Kako bilo 
da bilo — naš je cijeli imetak bio u onoj sirotinjskoj torbici, 
pa bi se njezin gubitak bolno dojmio svakoga od nas. 

Koliko se sjećam, jedna madžarska grupa nije mogla naći 
svoje torbe. To nije nikom bilo drago, ali smo bili i savršeno 
hladni prema toj nesreći, veseleći se, što nije nas zadesila. 
Davno smo prestali biti sentimentalni. 

.U 10 sati prije podne dođe među nas major Živković. 
Najprije se s najstarijima rukovao i vrlo ljubazno razgova- 
Tao, pitajući gospodina pukovnika c. k. austrougarske vojske, 
kako je spavao na slami u — konjušnici. Naravno, on to nije 
tako naglasio — — — 

' Poslije se obrati s istim pitanjem na sve nas. Nasta graja 
i Sungula, Svi se tužimo. Krov ne valja, malo slame, pre- 
tijesno, ne možeš izići od blata, nemamo ordonanaca itd. 

— Naredio sam, da se dovezu još dva voza slame — 
odgovori on. — I ordonance ćete dobiti, a već sam govorio 
i za to, da nam dadu i tu gornju štalu. Tad će biti dosta 
mjesta. Oprostite, gospodo — — — Ne može se bolje — — — 
Sve prema prilikama — — — Rat je. Nemojte se toliko tužiti, 
Vidite, gospodin je pukovnik već stari čovjek, pa je zado- 
voljan. 

— Gusto — sache!!) — dobaci neki, 


1) Stvar ukusa, 

— Ako gospoda što trebaju — opet će on — mogu ići u 
grad po dvadesetorica i kupiti. Straži sam već dao nare- 
đenje. 

— Gladni smo, gospodine majore — 'javi se najednom 
pedesetak glasova. — Dajte nam pribavite kruha. Platit ćemo! 

— Ito će biti. Nur Geduld, meine Herren! — odgovara 
major, tješeći nas kao i u svim drugim pitanjima. 

Istom oko 11 sati prije podne dobismo čaj uime doručka 
i ručka. Odmah sam poslije toga išao u grad, da kupim — 
zdjelicu i loja za mazanje nogu. Neki mi je stari graničar 
jednom rekao: »Nek su ti u redu noge i neka nijesi gladan, 
pa se ne boj puta!l« To sam dobro zapamtio i prvi savjet vršio 
do dosade točno, a da ispunim i drugi dio te dobre nauke, 
morao sam nabaviti poštenu t. j. duboku posudu, da ne gla- 
dujem i onda, kad to nije potrebno, 

U gradu ne vidjeh ništa, što mi nije već odavna poznato 
iz bosanskih varošica. Careva je džamija velika i lijepa.. U 
njoj se osobito ističe golem, skupocjen svijećnjak i divni per- 
zijski sagovi. Ona zgrada, koja nas je sinoć onako zapanjila 
svojom orijentalnom ljepotom, nije ništa. Skoro, pa podrtina. 
U njoj je bilo srpsko divizijsko zapovjedništvo, 

Žiteljstvo je — oko 18.000 — pretežno muslimansko, a 
govori jezik, koji nije ni bugarski ni srpski. Primali su nas 
neopisivo ljubazno i susretljivo. Čas sam govorio nasamu 
s jednim mujezinom Careve džamije, koji me je svečano 
uvjeravao, kako se neprestano moli Alahu, da pobijedi padi- 
šah i Austrija. »Neka dođe — kaže — tko hoće, samo da 
se riješimo ovoga silništva« — — — 

U jednoj birtiji nađosmo izvrsne rakije po 2 dinara i 
60 para, dok nam je Juda prodavao nekakove spirine po 5 
dinara. Na istom se mjestu namjerismo na dvojicu srpskih 
žandara, koji su nas počeli ispitivati o snazi naše vojske i o 
njezinu nadiranju. Uz nas je bio stražar, koga smo dobro 
poznavali, a i na žandarima se vidjelo, da nijesu oduševljeni 
za službene fraze, pa smo im posve slobodno rekli, što 
mislimo. 


— Jesi čuo?! — reče stariji, okrenuvši se k drugu. — 
Ne lažu nam, jer i sami vidimo. 
— Rekao sam ja davno — odgovori onaj — da će nas 


upropastiti Pašić. 

Tako je, po prilici, uvjerenje vladalo i među ostalim 
srpskim pučanstvom, koje je bilo vrlo daleko od toga, da voli 
austrougarsku monarhiju, ali još dalje od toga, da vjeruje u 
svoju vladu. 

Za balkanskog su rata pjevali Srbi: 

»Priština pade, pade i Skoplje«, a sada su iza dvije go- 
dine slobode, ovi oslobođeni jedva čekali, da zapjevaju iza 
leđa razbijene vojske svojih »osloboditelja«: 

»Skoplje je palo, pade i Priština«. 

Isto, što i pred dvije godine, samo malo okrenuto — — — 

Uz put se sjetih, da je g, 1890. Srbija, uz odobrenje Vi- 
soke porte, po prvi put opravila ovamo svoga konzula, ko- 
jemu Arbanasi poručiše, da ih se ne tiče sultanov pristanak 
i da ne trpe, da ih tko uhađa i da se bavi njihovim poslo- 
vima, pa stoga — neka ide, otkuda je i došao. Kad nije ko- 
ristila poruka, počeše mu prijetiti, a kad im se učinilo, 
da se on ne boji ni prijetnja — ubiše ga u po bijela dana 
nasred ceste. 

Kako nijesu trpjeli konzule, tako su i željeznicu smatrali 
svojim zakletim neprijateljem. Prištinu mimoilazi pruga na 
7 km. daljine, a oko Bardovaca je morala napraviti okuku 
od 3 km. samo stoga, što je tamo imao svoje dvore neki 
arbanaški velikaš. 

Naravno, da kod razmatranja takvih pitanja ne ide u 
račun i kršćansko pučanstvo. Ono je naučeno strepiti, bojati 
se i slušati. 

Dugo sam hodao po čaršiji, dok sam se namjerio na trgo- 
vinu posuđa. Uđem i pitam, imadu li zdjelica. 

— Zdjelica?! — preupita trgovac. — Kako to: zdjelica? 

— Tako, brate. Ono, iz česa se jede. 

— Aha: porcija — je li? 

— Da — rekoh ja, samo da vidim, što će mi pokazati. 
Kad sam bio jednogodišnji dobrovoljac, nije mi kod ispita 
naletjelo na jezik, kako se kaže hrvatski »Reserveportion«, 
pa sam rekao, »pričuvna porcija«, a pukovnik Matasić upita 
posve mirno: »Je li ta Porcija lijepa djevojka? Ima nekakvu 
ulogu, čini mi se, u Mletačkom 'Trgovcu«. — Toga sam se 
sjetio i bio tim radoznaliji, što cvaj čovjek misli pod tom 
»porcijom«, Ne misli i on, budi Bog s nama, na kakvu lijepu 
djevojku?! 

“ — Ima, ima — prekide me on u mislima i pokaza mi 
zdjelice. — Ima porcija, ima. 

Izabrah jednu emajliranu, a drži dobru tursku oku, Ne- 
što je prevelika, ali je glavno, da nije premalena. 

— Koliko stoji? 

— Osam groša, gospodine (1.60 dinar). 

Pružih mu novčanicu od 10 dinara. ) 

— Nema sitnoga, dobri gospodine — odgovori on i po- 
gleda u vojnika, koji je stajao kraj mene, 

— Imaš bre, pa ne daš! — vikne vojnik. 

— Nemam, dragi vojniče. Evo, vidi — odgovori trgovac 
opet isto i otvori drveni sandučić, u kome su bile samo ne+ 
kolike novčanice. : 

— Kad nema, nema — rekoh ja i pođoh. — Ostavite mi 
»porciju« na stranu, pa ću doći po nju, kad budem imao 
sitnoga. 

— Imaju svi, gospodine — uvjeravao me vojnik — al 
lopovi čuvaju srebro. 

Uzalud smo ulazili u nekoliko dućana. Dođosmo u neku 
malu kavanicu, u kojoj su sjedjela dva srpska žandara. Ka- 
vedžija se kune i preklinje, da nema ni dva, a kamo li deset 
dinara srebra. 

— Evo, gospodine. Ja ću vam razmijeniti, pa njome po- 
slije pripalio cigaretu — reče jedan žandar i izbroji mi novac. 

— Ovi lopovi kupe srebro i misle, da je već Srbija pro- 
Pala, ali će oni to već skupo platiti. Još je živ čika Pera! 

= Žandaru je sipao bijes iz očiju, no prema meni je bio 
vrlo ljubazan i susretljiv. Njegovu sam uslugu, naravno, naj- 
spremnije prihvatio, - 

— Vidim: Srbin si kao i ja, ali pod Švabom, pa si morao 
i protiv nas! — reče on i osmjehne se, kao da želi, da ne 
bih pomislio, da mi zamjerava, što ja »kao Srbin« — — — 
pa Švabin oficir — — — E, to su čudne stvari — — — 

Nijesam mu ništa tumačio, nego zahvalim i žurno strug- 
nem na vrata, da uzmem svoju dragu, žuđenu »porciju«. 

Kad smo vidjeli, da se banknote ne mogu mijenjati — 
osim ako su austrijske! — nadmudrismo trgovce tako, da 
smo uzeli robe — sira, oraha, luka, rakije, čarapa ili što 
bilo — u vrijednosti od deset dinara i pružili papir, pa gotov 
posao. Trgovac nije smio odbiti, jer je s nama srpski vojnik, 

no zato su sigurno žurno poslali djecu svojim komšijama, 
da jave, kako mi radimo, i cijene naglo poskočiše. 

Ako si kojemu krišom pokazao austrijsku banknotu, pa 
bila i ona od dvije krune, lice mu je sijevnulo kao pun mje- 
sec i on je već našao zgodu, da ne čuje srpski vojnik, da ti 
šaptom ponudi između 10 i 20% više srpskoga srebra. Za 
to je imao svaki srebra, koliko si god htio, ali mi nažalost 
većinom nijesmo imali naših banknota, a koji su imali, ti su 
ih ljubomorno štedjeli i čuvali, 

Kad sam se vratio iz čaršije, nađoh poručnika Marka, 
našu Bebu, s nekim malim, vrlo lijepim srpskim redovom. 
Još mlad, inteligentni potezi lica, crnomanjast, duga kosa 
visi ispod šajkače. Pogledam bolje. Negdje sam ga već vidio, 
ali se ne sjećam, tko je, no sigurno je, da nije srpski gejak. 
Pogleda i on u mene, iznenađeno se nasmiješi i nešto reče 
Marku, a ovaj me odmah zovnu sebi. 

> — Zar me se ne sjećate, gospodine Aniću? — upita redov, 
opet se osmijehne i pristupi k meni. 

— Ne sjećam se, gospodine — odgovorih ja, 

— Iz Starčevićeva Doma?! Dolazili ste na naše skupštine. 
. — Ne sjećam se — ponovim ja, posve zapanjen njego- 
vim zadnjim riječima. 

— Ne sjećate se Dragana? — opet će redov i posve se 
uozbilji. Lice mu pokri tamni, prozirni oblačak, 

— Vi ste to, Dragane?! — viknem ja, skoro izvan sebe. 


— Vi u vojničkom odijelu kralja Petra?! 


— Ne vičite, gospodine Aniću! — poče me on miriti. — 
Već sam jednom dobio 25 batina. Ako vas tko čuje, dobit 
ću ih opet. Ništa se ne čudite. Sada me vidite u šajkači i to 
Primite kao gotov čin. Dobrovoljac sam u đačkoj četi. Pred 
par dana pobjegosmo iz Skoplja pred Bugarima i sada oče- 
kujemo, kada ćemo ovdalen bježati, 

— Oprostite — rekoh mu — ja vas ne razumijem, ja ne 
pojmim, kako ste mogli ovamo dospjeti. 

— Ništa me, molim vas, ne pitajte, jer vam ne mogu 
dati razjašnjenja. 

— Zar ste se i vi oduševili za Pašićevu Veliku Srbiju? 

* — Gospodine Aniću, samo za Krešimirovu Veliku Hrvat- 
Sku! Na to vam se kunem, 

— Zašto ste onda ovamo došli? Ako mislite, da je to put 
do Velike Hrvatske, onda se, dragi moj, ljuto varate. 

Nije ništa odgovorio. Smiješio mi se. 

— Je li s vama još koji Hrvat? 

— Dva, ali se ne pazimo dobro. 

— Kako to? 

— Srbi nas motre s velikim nepovjerenjem, pa ova go- 
spoda misle, da će otkloniti od sebe sumnju, ako uime srpstva 
zabacuju svoje hrvatstvo. Ulizuju im se kao paščad — reče 
Dragan i stegne obrve. 

— Čini se, da vi nikako ne spadate u to društvo? 

Šutio je i smiješio se. 

Poslije sam se upoznao i s jednim od one druge dvojice 
Hrvata. Imao je među nama jednog dobrog znanca, pa ga 
posjetio. Njega prije nijesam poznavao, ali poznam većinu 
članova te stare, ugledne graničarske porodice. Već sam se 
iza par riječi uvjerio, da je Dragan mislio o njemu vrlo 
ispravno. Na silu je htio govoriti čistom ekavštinom; opijao 
se vjerom u neslomivu snagu kumanovskih junaka; neumorno 
je dijelio Austriju, i ako su taj šport već bili napustili i naj- 
radikalniji agitatori; ismjehivao se opomeni Scotusa Viatora, 
da hrvatsko kraljevstvo mora biti posve samostalno u budu- 
ćoj Jugoslaviji, a ne srpska provincija, i ako su to odobra- 
vali čak i neki, doduše malobrojni, ali ipak neki uviđavniji 
Srbi itd. U svakoj je svojoj riječi bio veći Srbin — ne Jugo- 
slaven! — od Čika Pere. 

Nijesam ga pojimao i u njemu ne mogoh poštivati čak 
ni čovjeka, koji je spreman, da za svoje uvjerenje žrtvuje 
svoj život, što je — svakako! — vrlo veliko i uzvišeno. 


Nekako oko 5 sati po podne dobismo gulaš i po jedan 


Kad je naš vrijedni kuvar Iso opazio moju omašnu »por- 
ciju«, pogleda me i nasmije se. Dobro smo se razumjeli i on 
pokuša, da mi naknadi štetu, koliko je to moguće, koju sam 
pretrpio kod diobe gulaša u Podujevu. 


31. listopada osvanu lijep, sunčan dan. Upotrijebili smo 
ga za sušenje stvari i za uređivanje obuće. 

Rano izjutra dođe među nas g. major Živković i odredi, 
da se svi preselimo u gornju štalu, koju nam je bio obećao 
kao drugu, a ne kao jedinu nastambu, jer da na naše mjesto 
dolazi srpska vojska. Budući da nijesmo mogli svi stati pod 
krov, iziđe odredba, da »Madžari, Rumunji i Poljaci« idu pod 
šatore. Ne znam zbog čega, no znam sigurno, da su pod šatore 
otišli i neki madžarski Srbi. Nije mi poznato, da li su to uči- 
nili svoje volje, da pokažu Madžarima, kako su dobri madža- 
roni, što su oni rado pokazivali, ali je sigurno, da su među 
sobom ujedljivo psovali, napominjući, kako nije dosta, što 
ih »progoni i vješa Austrija, nego ih sada progoni i Srbija«. 

Zapovjednik nam najavi, da ćemo sutra zorom poći u 
Štimlje i time je bilo zasada jasno, da ćemo u Prizren, a 
što će dalje doći, to nije znao ni major Živković, koji nas 
je tješio, da se naše patnje primiču kraju. 

— Morgen nur 30 kilometer — kaže. Još ćete večeras 
predati torbe na kola und es wird ein sehr leichter Marsch 
sein.!) Preko pravoga Kosova. 

Oko podne prođoše prema Skoplju po prilici dvije eska- 
drone konjaništva, Srbi su pripovijedali, da to idu progoniti 
Bugare, koji da su potučeni do nogu i sada se povlače u naj-. 
većem neredu, S druge smo opet strane čuli, da se ta konjica 
žuri, da što prije pogusti prorijeđene redove razbijene srpske 
pješadije, a i Dragan mi je šanuo — kad smo se na čas po 
podne sastali na putu prema bunaru — da su cijelu noć bili 
Svi u pripravi, čekajući zapovijed za polazak, 

Nije se činilo, da su Bugari oni, koji bježe. 


1) Sutra samo 30 km. — — — i to će biti vrlo lak put (hod). 

OPET UŠLJIVI 


Dan 31. listopada, gospodnjega ljeta 1915., morao bih za- 
bilježiti osobito crnim slovima, jer toga dana opazismo, da 
smo opet — ušljivi U Nišu smo ih se jedva riješili istom 
u ožujku, 1915., i sada ih evo opet. Tko ih nije imao rodno 
i obilno, taj ne zna, kakova je to užasna pokora, koliki je 
to strah Božji. 

Dobro mi je poznato, da je jedan dio hrvatske kritike 
žestoko napao Matu Lisičara stoga, što je pisao o toj gamadi 
u jednoj noveli, koju je izdala »Hrvatska Matica«. Znam to, 
ali se ne plašim, nego vam se klanjam, gospodine Lisičaru, 
mučeniče pravedne stvari! 

Uš je dokazala u ovome ratu, da je mnogo opasnija od 
zmije. Zmija ujede jednoga — koji redovno ozdravi — i vje- 
rojatno prije svrši svoj puzavi život, nego se namjeri na 
drugu žrtvu. Uš ujede također jednoga, donese mu povratnu 
groznicu ili pjegavi tifus i onda ide na drugoga. Ako je 
žrtva slučajno već bila ušljiva, a to su »slučajno« skoro svi 
ratnici, njihove se uši napiju otrovane krvi i prelaze na druge 
žrtve, od kojih uši opet dalje idu i tako nastradaju hiljade 
i hiljade ljudskih života. Tko ne zna, kolika je skitnica svaka 
uš, ne pojmi užasno brzo širenje strašnoga pjegavca. 

Uz tu veliku opasnost pridolazi i odvratnost toga gadnog 
stvorenja, pa je stoga razumljivo, što je spomenuto otkriće 
silno potreslo i nas, koji preboljesmo i recureng i pjegavac, 
pa tako postasmo imuni, 

Još jednom: 

— Klanjam vam se, gospodine Lisičaru! Vječna šteta, što 
vaši nepovoljni kritičari nijesu bili s nama, pa da vide, što 
znači — biti ušljiv! 

Uza svu tjeskobu, koja nas je pritisla, kad smo opazili, 
da postadosmo farmom nepozvanih i nemilih doseljenika, od 


108 


srca smo se veselili, kad taj dan dobismo — za doručak čaj, 
za objed gulaš i po jedan kruh, a isto smo tako od srca 
iskreno rogoborili, kad i za večeru dobismo samo čaj. 

Ta je hrana odviše mršava prema naporima, kojima smo 
izloženi, i za samo naše tijelo, a kamo li još i za one — koji 
hoće, da nas jedu, 

To je bio gadan — ciganski život! 

1. STUDENOGA 


Gospoda su »menažemajeri« — voditelji kuhinja — otišli 
još po noći s kuhinjom naprijed, a mi ostali krenusmo u 
6 sati izjutra, ' 

Išli smo prema jugo-zapadu, preko oniskih brežuljaka, 
dok je desno od nas bila potpuna kosovska ravnica, kroz koju 
teče rijeka Sitnica. Inače ne vidjesmo ništa, na što se već 
nijesmo bili navikli s onu stranu Prištine: pustoš i pogdjekoje 
arnautsko selo, 

Negdje na desetom kilometru prijeđosmo rijeku Grača- 
nicu, a samo nam mjesto Gračanica osta lijevo za kojih osam 
kilometara. Oko znamenite se zadužbine dižu visoko nebu 
pod oblake vitki jablanovi. Brzo iza vode Gračanice dođosmo 
na željezničku prugu i okrenusmo niz nju. 


U selu Lipljanima bi određen podnevni odmor, Tamo na- 
đosmo vlak, koji je dolazio iz Ferizovića i baš se spremao da 
otide prema Mitrovici. Vozilo se nekoliko putnika i jedna 
ruska misija. Ta su gospoda donijela vijest — i ako vlak već 
niti nije mogao ići južnije od Ferizovića — da su Bugari 
»definitivno« bačeni natrag i da Skoplju ne prijeti nikakova 
opasnost. Da se to proslavi, pozvao je neki bogati mješčanin 
na slavu naše Srbe i stoga smo tu dugo čekali i odmarali se. 
Preko dva sata. : 

Baš sam sjedio sa svojom družinom i jeo kuhana jaja, 
koja smo tu kupili, kad mi rekoše, da nekakav građanin želi 
sa mnom govoriti. Pođem prema kolodvoru i odmah opazim, 
kako s g. Živkovićem razgovara mladić, srednje veličine, 
blijed, dosta mršav, u licu bobuljičav, a na nosu mu cviker 
i na glavi šajkača. Posve nepoznato lice. I on opazi mene. 
Stane me motriti, govoreći nešto majoru, 

— Ich bitte Sie, rufen Sie mir den Herrn Anić!) — reče 
mi major, pogegavši par koraka prema meni. 

— Ja sam taj, gospodine majore — odgovorim mu. 

— A, vi ste! Molim vas, poznate li ovoga gospodina? 

— Ne. 

— Ta, čoveče, kako ne?! — vikne onaj i nasmije se. — 
Ni ja tebe ne prepoznah, dok nijesi progovorio. 

— Oprostite. Ja vas se ne sjećam. 

— Ako si ti obradatio i obrkatio, nijesam ja — opet će 
onaj i pristupi bliže. — Ne sjećaš se Srećka Dž. 

— Ti si to!? — uskliknem ja i bi mi, kao da mi spade 
s očiju tamna koprena. Vidjeh pred sobom istoga čovjeka, bez 
i najmanje promjene, s kojim sam prije osam godina prija- 
teljevao i viđao se svaki dan. On je pohađao učiteljsku školu, 
a ja gimnaziju. Poslije se izgubismo. On je iščeznuo, a da 
nijesam imao ni pojma, gdje je, što li je s njim bilo, dok 
ga, eto, nenadano ne nađoh na osamljenoj željezničkoj postaji 
pustoga Kosova polja. 

Major mi reče, da možemo razgovarati pet časaka i 
udalji se. : 

Na dušak mi ispripovijeda, kako je već davno prešao u 
Srbiju zbog nekakovih neprilika kod nas i sve je do početka 
Tata bio učitelj tu u Janjevu, »u katoličkom arbanaškom 


.selu«, 


— Kako si bio zadovoljan? — upitam ga ja. 

—- Vrlo dobro, samo se nijesam slagao s popom. 

— To je stara bolest, da se u selu ne slažu oni, koji su 
jedan drugom najbliži, 

— On je glup čovjek. Hoće da prkosi vlasti, tjerajući tu 
hrvatsku propagandu. “ 

—Ati si kao Hrvat, naravno, držao s njime?! 

— Oprosti — osmjehne se on — ja sam uvijek ostao ne 
samo dobar Hrvat nego čak i dobar pravaš, ali nijesam glup 
kao on. Ovim je seljacima dobro u Srbiji i zašto sijati među 
njih i vlast razdor baš onda, kad smo upeli, da ujedinimo 
sav svoj narod?! 

— Kako vidim, ti si nekakov jugoslavenski, ali ne hrvat- 
ski pravaš?! 


1) Molim vas, zovnite mi gospodina Anića. 


— To je isto: Prvi je. i najveći Jugoslaven, iza J.J. Stros- 
mayera, bio sam dr. Ante Starčević. 

— Znam, znam. Tu vam je košćicu spretno dobacio po- 
kojni.dr. Jovan Skerlić i sada je svi ustrajno glođete. 

— Ne budi takav! Nama je jedini spas ujedinjenje. Vi- 
djet ćeš, ako Bog da, što znači Velika Jugoslavija! 

— Ne dao mi Bog, da vidim, a kad bi se ipak. ostvarila; 
značila bi — Velika Srbija. ' 

— .Varaš se i ja te mogu razumjeti samo onda, kad se 
sjetim svoje prošlosti. Mi smo svi taki, dok ne upoznamo 
cijeli svoj narod. Ja te ne osuđujem, Samo žalim, no ovaj 
će vas rat sve osvijestiti. Što nije mogao učiniti zdrav razum, 
učinit će njemačko-madžarska vješala! Taka su bila i tali- 
janska plemena prije ujedinjenja, pa danas ipak svi znadu, 
da su jedno — — — S 

— Tako bi sad morao pripovijedati u svom dragome Mo- 
staru ili u našem Šeher Sarajevu — — — 

Smiješio se je. 

— Da znaš, što sam poželio Neretvu i Bunu — — — 

— Ne vjerujem, prijatelju, da taj put vodi do njih, 

.— Mi ćemo pobijediti! 

— Da: mi, Hrvati, jer se ovim ratom bezuvjetno rješava 

i naše pitanje. 


— Uzmimo — reče on tiše — da pobijedimo tako, kako. 


ti misliš. Zar ti ne osjećaš, da će nas iza toga uništiti ma- 
džarska nasilja?! Zar si poludio?! 
— Misliš, da za to žrtvujemo svoje najbolje ljude?! 
— Bojim se, strašno se bojim — — Povijest uči. 
' — O tom ćemo govoriti koju godinu poslije rata i, vidjet 
ćeš, da ćemo i tu biti potpuni ljudi. : 
— Molim te, prestanimo s time — reče On, a na licu mu 
se vidjela duboka, neskrivena tuga. — Kanim se ženiti. Za- 
ručen sam. daa 
— Sa Srpkinjom? : 
— Ne. Ona je Bugarkinja, učiteljica u susjednom selu. . 


— To je izvrsno miješanje: Ti Hrvat, ona Bugarkinja, 


ali samo ne biste smjeli ovdje živjeti, osim, ako bi bila bu- 
garska vlada. 

— Zašto to? 

— Inače će vam djeca biti mala Srpčad. 

— Ne će — — — Bit će Jugoslaveni. 

— Nije loša namisao — dobacih, priznajem, dosta zlobno: 
— Kosovo je i tako potpuna pustoš, pa bismo ovdje mogli 
naseliti hrvatske i bugarske mladeži, da se plodi. 

— To bi bilo najdivnije obnovljenje ove svete ravnice! 
— usklikne on, i na licu mu se odrazi tako oduševljenje i 
pobožni zanos, kao da gleda u otvorena nebesa. 

— Ne želim surađivati kod tog obnovljenja sa srpskim 
militaristima, : ' 

— Oprosti, ali ja ne razumijem — reče on s puno uvje- 
renja — zašto ih ti toliko ne možeš? 

— Pogledaj malo u svoju sarajevsku prošlost, pa ćeš na 
to sam odgovoriti — — — Ja sa svoje strane ne mogu opet 
razumjeti, kako vi sebi možete zamišljati tu Jugoslaviju ne 
samo bez Bugara, nego izravno protiv Bugara?! 

— Što se mi svađamo s onu stranu Drine i Save, ne 
znači, da nijesmo jedan narod, nego da smo još toliko ludi, 
da uspijeva staro oružje majčice Austrije — »Divide et im- 
pera«. Uostalom — tome je odzvonilo. Naš je narod puno« 
ljetan. Tko ne vjeruje, znat ćemo ga uvjeriti o protivnome. 


Naša je budućnost, i ta budućnost nije daleko — — — Što 
se tiče braće Bugara — — — Ja, vidiš, nijesam protiv njih 
— nasmiješi se on. — Uzimljem Bugarkinju za ženu. 


— Požurite s vjenčanjem, pa će vam na veselje gruvati 
bugarski topovi. Već su na vratima. re de. izališa 
.—A tone — — — Sada su stigle povoljne vijesti, No- 
ćas je još bilo kritično — — — Dolaze Francuzi _— zm na 
Po njegovu se glasu osjećalo, da ne vjeruje u -ono,.što 
govori, ali — šuti i snosi herojski, su 
Na moje pitanje, što tu radi, naznači neku službu, koju 
vrši na željezničkoj stanici za vrijeme rata. ' Piši aka 
— Vidiš — rekoh mu — dok si ti tu u srpskoj službi, 
možda tvoju zaručnicu svezaše kraljevski srpski žandari i 
otjeraše u tamnicu kao najprostijeg zločinca samo stoga, što 
je obrazovana i prema tome, posve naravno, opasna Bugar- 
kinja. ' : . 
jad Ta, za Boga, ne govori! — protisnu on kroz zube 
tihim, prigušenim glasom, uhvati me za ruku i problijedi još 
dalje od svoga običnog blijedila. . ; o 

— Neka ti ne bude žao — požurim se, da malo ublažim 
i otupim svoju neugodnu primjedbu. — Oprosti, što sam na- 
pomenuo tako grozan primjer, no to je prava slika tvoje 
Jugoslavije, u kojoj ima mjesta samo onaj, tko je spreman, 
da neumorno vuče za konop srpskoga zvona. 

— Oprosti! — vikne on skoro u sav glas. — Srbi imadu 
mnogo »Svesrba«, kao što i mi imađemo vrlo mnogo »Sve- 
hrvata«, ali to ne znači, da nijesmo jedan narod, nego da 
smo najprostiji kampanilisti. Slovenac, Srbin, Hrvat — to je 
isto, kao da kažeš zagrepčanin, osječanin, riječanin i tako 
dalje. Take malenkosti, koje su mnogima glavna pitanja, 
mogu samo zategnuti stvaranje naše Jugoslavije, ali ga ne 
mogu osujetiti. Mi još nemamo svojega Garibaldija, i ako to 
ne bude Kraljević Aleksandar, bit će cijeli narod. Budućnost 
je naša, pa nas ne znam koliko klali i vješali; ujedinjenje je 
gotova činjenica, pa ma koliko se ograđivali hrvatski fran- 
kovci i srpski radikali. To su dvije strančice, koje su radi- 
kalne, ali i nepromišljeno egoistične u korist naših zakletih, 
historijskih dušmana — — — Prijatelju, brate — — — zar 
te ne boli duša, kad pomisliš, da glupost drži u ropstvu preko 
seđam od dvanaest milijuna našega naroda?! — — — 

Već je proteklo dopuštenih 5 časaka, na što nas podsjeti 
stražar, koji je stajao desetak koraka iza nas, i moradosmo 
se raštati, Još mi reče, od koga je čuo, da sam zarobljen i 
zaželi mi sretan put. 

Odoh bez tračka nade, da ćemo se opet skoro vidjeti, raz- 
mišljajući o njemu, njegovoj lijepoj i dragoj Bugarkinji i o 
divnoj Jugoslaviji — — — 

Istom poslije 2 sata po podne krenusmo iz Lipljana i 
jedan kilometar daleko od kolodvora prijeđosmo rijeku Sit- 
nicu, koja se već davno razbistrila od tople krvi kosovskih 
boraca i sada čeka novi tužni napitak, možda, s još strašni- 
jim posljedicama, nego su bile prve. Prvi put je uništena 
država, ali je ostao narod, i ako ne baš u ovim krajevima, 
a ovaj put će najzad biti pošteđena država, pa u kojim bilo 
granicama, ali će biti uništen narod. To je razlika između 
modernog i sredovječnog rata, to je razlika između poslje- 
dica »obrambene borbe« Austro-ugarske monarhije i osva- 
jalačkog naleta cara Bajazita. 

— Bog zna, druže, otkle je bila Kosovka djevojka?! — 
upita Drug, jedva vukući rođenu težinu, 

— Ne znam, Druže. Moguće iz Lipljana, a moguće iz 
Štimlja, Gračanice ili Janjeva. Bog zna. 

Drug je počeo citirati narodnu pjesmu, napominjući sve 
i stranicu u školskoj čitanci, na kojoj je štampana. Ima ne- 
obično pamćenje. 

Putem nam se pridruži »čudan junak na konju kulašu«, 
koji je sigurno izravni potomak Don Kihotove Rozinante. 
Siromašno se kljuse jedva vuklo, a konjanik, pješadijski pot- 
poručnik, tukao i rukama i nogama, Bio je mlad, mio čovjek, 
koji je jedva prebrodio dvadesetu. Išao je neprestano uz nas, 
promatrao nas i osmjehivao se, no mi još nijesmo niti slutili, 
da je dodijeljen našemu zapovjedniku. Poslije smo ga svi 
poznali kao dobra, blaga i neiskusna mladića, koji nosi ime: 
»Potporučnik Živojine, oca ti tvoga!« 

Mi naime ne čusmo, da ga g. Živković ikada nagovorio 
drukčije, a on se nije protivio i uzesmo, da je ta rečenica 
njegovo ime. 

CARSKO SIJELO — — — 

Oko 5 sati stigosmo u Štimlje (neki tvrde, da se to selo 
zove Štimlja) i ustanovismo, da smo taj dan prešli više od 
30 barem 4—5 kilometara, i u nama se utvrdi vjera, da g. 
Živković zna oduševljavati, ali da se pritom ne drži osobito 
strogo istinskih podataka. Još mu nijesmo zamjeravali. 

Putem smo promatrali, a isto se vidjelo i iz sela, kako se 
na istoku od Štimlja, u daljini od kojih 6 kilometara, dižu 
gusti stupovi crnoga dima. Sudeći po karti, to je moglo biti 
u selu Košarama. Mješćani su nam kriomice pripovijedali, da 
su to srpski žandari još jučer zapalili arnautsko selo, koje se 
bilo pobunilo i pokušalo, da prebjegne Bugarima. 

Malo poslije našega dolaska prognaše čiče nekoliko naših 
i njemačkih vojnika, a odmah su iza njih gonili žandari deset 
svezanih ljudi: dva popa, dva građanina i šest seljaka, koji 
su nas pozdravljali, kimajući malko glavama, i smiješili nam 
se, kao da žele ohrabriti i nas i sebe. 

Bili su Bugari, i čim ih opazih, sjetio sam se lijepe, dobre 
Bugarkinje, koja je zaručena za Hrvata, da rađa jugoslaven- 
sko pučanstvo pusitome Kosovu, Možda je među onim sveza- 
nima i njezin otac — — — : 

Nastanjeni smo po štalama i kućama. Velik dio Hrvata 
nastaniše u neki opustjeli dućan, koji je bio razdijeljen u više 
manjih prostorija. U jednoj je takoj pregradi bila Doktorova 
i moja družina, a kako nam se učinilo, da još ima mjesta, 
uzesmo k sebi i Sina Smrti. Prostora smo imali upravo toliko, 
da nas je svih deset moglo leći, uz svečano obećanje, da ne će 
nitko ležati na leđima, jer bi u tom slučaju netko stradao. 
Bilo bi nam tijesno. 

Preko puta je od nas bio mali dućančić, i odmah se razvi 
živahna trgovina. Mi doduše nijesmo smjeli iz svoje ograde, 


ali je zato mali Šerif, sigurno sin trgovčev, letio i donosio | 

nam, što smo god zahtijevali, ato je moglo biti jedino: jabuke, 
lojene svijeće i luk. Ništa drugo. 

U dvorištu je bunar. Tu zgodu izrabismo, da se dobro 
operemo, polijevajući jedan drugome u ruke. 

Nešto prije 7 sati dobismo izvrstan gulaš, a poslije toga 
smo opravili jednog srpskog vojnika, da nam gdje nađe i do- 
nese sira i rakije. Donio je sve, što smo tražili, i onda ga 
opravismo, da nam donese i drva. I u tome nas rado posluša, 
jer je znao, da mu ne će biti zabadava. 

: — Ne treba drva! — usprotivi se peti član Doktorove 
družine, kojemu je on dao zvučno ime: Čajnemen de Bacaj- 
geld. — Ne treba drva — kaže. — Zašto vučem ovaj samovar, 
nego da se ne mučimo, tražeći drva?! 

On je, naime, u Kuršumliji, gdje je bilo opće bacanje i 
najmanje suvišnih i nespretnih stvari, uzeo nečiji odbačeni 
šamovar, koji se hrani petrouljem, i koji je bio do Boga ne- 
spretan. Naš ga je vrijedni Čajnemen nosio cijelo vrijeme u 
rukama strpljivošću, koja zaslužuje, da se stavi o bok strplji- 
vosti strpljivoga Joba. 

Jedva smo ga uvjerili, kako treba štedjeti petroulje, kad 
možemo do drva. Mali Napoleon zavrnuo rukave, naložio 
vatru i dao se na kuhanje čaja. Nijedan od nas nije imao sve 
potrebne stvari, al smo svi skupa imali baš toliko, koliko je 
nužno, da se priredi izvrstan čaj. 

Iz susjednog su kočaka dolazili gosti. Prvi su bili Mujo 
i Lepir. i 

Čim smo se najeli i malo odmorili, pusta mladost zaboravi 
muke, zaboravi patnje, zaboravi tjeskobu, koja nas je svakoga 
tištila kao mora i najprije se razvi pripovijedanje, a malo 
poslije i pjesma. 

Saletjesmo Muju, da vodi. Lepir je nadomještavao cijeli 
tamburaški zbor, a ostali pratili, kako je tko znao i mogao, 
pa tiho, lagano odjeknu kroz sanjivu noć Kosova polja: 


»Svirajte mi, sedam tamburaša, 
pratite me do moga salaša, 

Do salaša petica je vaša, 

od salaša, kud je volja vaša« — — — 

. Meni se učinilo, da kroz spuštene trepavice vidim u svi- 
jetloj noći dva krupna oka, koja ne osjećaju opojnost te ras- 
pojasane, široke pjesme, nego se zalijevaju gustim suzama, 
i bi mi teško. 

Možda su to bile oči naših milih, zabrinutih ljuba, majka 
i sestara, koje u teškoj neizvjesnosti strepe nad našim živo- 
tima, a možda su bile oči Kneza Lazara i braće Jugovića, ko- 
jima ta pjesma smuti mir, pa dođoše na carsko sijelo, da vide, 
tko je, tko još može pjevati uoči nove kosovske pogibije — — 

Ako su bili ovi posljednji, sigurno se sjetiše Hrvata, koji 
obraniše Srbe od Bugara, opazivši nove Hrvate, koji su bu- 
garski saveznici protiv novih Srba, ustostručiše suze nad ovim 
carskim sijelom i vratiše se u svoj vječni mir. 

Nešto mi bi teško i zamolih Muju, da zapjeva: »Kroz 
ponoć nijemu i gusto granje« — — 

— Mani, bolan — vikne Mujo. — Hoću još plakati ovdje?! 

— Ako već nemamo ništa — dometne Buco — moramo se 
- siliti, da barem zadržimo dobro raspoloženje. 

— Daj, Mujo, molim te — zaintačim ja. 

— As ti Bosnu! — nasmije se Cigo, — Kao zaljubljena 
licejka. 

»Circumdederunt me« — zapjeva Lepir. 

Ta je večer bila luđački svijetli čas onih, koji na silu hoće, 
da zaborave svu bijedu, u koju su strmoglavljeni, da zaborave 
sve neiskazane brige, bojazni, strepnje i patnje, ali — svaki 
je vidio kroz spuštene trepavice u noćnoj tami dva mila, 
krupna oka, koja su potokom lijevala suze — — — 

»ONAM, ONAMO«——— 


Drugo jutro popismo čaj i već u 6 sati krenusmo u Suhu 
Rijeku. Rekoše nam, da je do tamo 26 km. ——— 

Išli smo uz rijeku Štimlju i lagano se uspinjali na Črno- 
ljevu planinu (oko 1000 m.), s koje se otvara divan pogled na 
Prizren, koji leži u ravnici, hvatajući se obronaka gorostas- 
noga Koritnika (2381 m.). 

— »Onam, onamo, da viđu Prizren« — — — 

Lijevo je od Črnoljeve planine Hodža Balkan (1940 m.), 
preko kojega se ističu goli, oštri vrhunci Šar Planine (2375 m.). 
Desno, daleko prema sjevero-zapadu, promatrali smo silne 
gromade Albanskih Alpa. 

Savršeno je lijep i zamaman prizor te Božje, slobodne, 
neobuzdane prirode, koji nam je pukao pred očima, i, da već 
nijesmo bili vrlo izgladnjeli i izmoreni, sigurno bi se mnogi 
i mnogi »Naturfanatiker« zakleo, da će opet jednom — — — 
kad bude slobodan, doći, da pogleda, da se do sita i bez bajo- 
neta naužije tih ljepota, 

Ovako: pogledali smo, rekli, da je lijepo ili šutjeli, opet 
spustili glavu na ustalasane grudi i dalje se koturali. . 

Negdje nas na kraju druge trećine puta dočeka Juda i 
rastovari svoju robu, koje nije bilo mnogo, ali je on računao, 
da ćemo htjeti svi štogod dobiti i prema tome je udario cijene, 
znajući, da će sve prodati, jer smo bili gladni i posve upućeni 
ili na njegovu samovolju ili — na gladovanje. 

Ja sam kupio za nas četvoricu za pet dinara pečene bra- 
vetine i dinar kruha, a toga je bilo toliko, da bi se možda 
najeo derančić od 12 godina i da mu ne preostane nijedna 
mrvica. To je sve bila bajka, čarolija, koju smo mi morali 
primiti kao krutu zbilju i još zahvaljivati Bogu, što uopće 
možemo što dobiti, pa po što bilo. 

Iza podne je padala kiša, no brzo prestade. 

U 4 sata po podne stigosmo u Suhu Rijeku, i odvedoše 
nas u neki vrt pod šatore, u kojima nije bilo ni truna slame. 
Čim smo to opazili, nastade gungula i prosvjedovanje. U ša- 
tore nas je razdjeljivao potporučnik Živojin i bio, siromak, 
kao djevojčica u stotinu neprilika, slušajući naše psovke, koje 
često nijesu opraštale ni kr. srpskoj vladi. Meni je bio vrlo 
mio samo stoga, što je bio tako smeten i što je u licu vrlo 
naličio bratu moje žene, Bog je u to vrijeme bio na ruskoj 
fronti — — — : 

Ubrzo dođe među nas g. major Živković, i čim se pomoli, 
poče vikati: 

— Genug Stroh, Nachtmall! — Alles wird sein. Nur Ge- 
duld, meine Herren. i) Što se može, sve će se učiniti. 

Mi smo već dobrano sumnjali u njegova obećanja, s ko- 
jima nije nikad škrtario, pa ga saletjesmo raznim pitanjima, 
no on opazi negdje siromašnog Živojina i saspe na njega vatru: 
“ — Potporučnik Živojine, oca ti tvoga, što si se tu ukočio 
ko kaluđer, a tamo čekaju vozovi slame?! Makni se, nesretni 
sine! 

— Gospodine majore, moram — — — poče se Živojin 
opravdavati no gospodin major ne će da čuje, nego m 
vikne: 

— Ne drobi, brate, oca ti ljubim, nego idi po slamu, pa 
je među ljude pravedno razdijeli. 

Slama je doista i dovezena. Živojin je kušao pravedno i 
zdušno podijeliti, ali su naša gospoda navrnula i vukao svatko 
sebi 


koj= Nemojte, molim vas, gospodo. Vidjet će gospodin ma- 
jor! — to je bilo sve, što je dobri Živojin mogao reći i što je 
uistinu rekao u obranu svog autoriteta i vlasti, 

Istom u 9 sati dobismo juhu i meso. Već su mnogi bili i 
polijegali, no kad čuše, da se dijeli večera, skočiše, kao da ih 
netko ubode s hiljadu mamuza, Naš je moral doduše već bio 
dosta pretrpio, ali da bi se tko našao, da počini grijeh, da ne 
ide po večeru — toga nije bilo! 

Kod dijeljenja večere doznadosmo, da su stožerni časnici 
i bolesnici smješteni u kuće. 


1) Dosta slame, večera! — Sve će biti! Samo strpljenja, moja 
gospodo. 

Opet poče padati kiša. 

Juda prodaje kiselu rakiju i vođeno vino. Diže se velika 
galama i neki mu se groze, da će ga prijaviti majoru. 

2. studenoga u jutro dobismo čaj i u 64 sati krenusmo 
put Prizrena. Cesta je vrlo dobra, a kraj gotovo posve ravan, 
pa. smo uglavnom | išli lako. Ja sam nastradao. Natekla mi 
lijeva noga i boljela me, da sam se jedva pomicao. Prebio sam 
je s obijesne nepažnje, kad mi je još bilo devet godina i sada 
mi uvijek nateče iza oduljih teških hodova. 

Pred nama se, na početku Prizrena, dizala osamljena, ve- 
lika, bijela zgrada, oko koje se vidjelo mnogo ljudi. Držali 
smo, da je to vojarna, u kojoj ćemo biti nastanjeni, i unaprijed 
smo.se radovali. Što smo se više približavali, to je raslo i naše 
veselje, jer se je očito vidjelo, da je kuća nova i vrlo velika. 
Bit će mjesta za sve! Malko nas je smetalo, što smo ubrzo 
razabrali, da su oni ljudi, što se vide oko nje, srpski vojnici, 
i stoga se neki požuriše, da ih premjeste u privatne kuće ili 
pod šatore. 

— Kad bih ja bio zapovjednik zarobljenih časnika — umo- 
vao je neki sanjar — ja bih to učinio. 

— Ija. Vrag me dao, ako ne bih! — potvrdi Mali Na- 
poleon i nasmije se, kao što je to uvijek činio, kad je nešto 
rekao. 

— Ja ne bih nikada! — usprotivi se naš »Sch&n«, okrugli, 
lijepi kordunaš. — Meni bi bio preči naš najzadnji Mate nego 
sam glavom Vojvoda Putnik, da su ga ono naši zadržali, kad 
su ga držali. Vojska je ponos i snaga, zarobljenik je balast i 
Skup trofej, pogotovo, ako je časnik. 

— Ši ši — potvrđuje Biškup, a oko očiju mu se kupi 
koža u mrežicu, kao da će u ribu. 

. Kad prođosmo željenu zgradu, uvjerismo se, da su i Srbi 
mislili kao i naš Sch&n, kojega smo stoga tako okrstili, što je 
lijep kao djevojka. Kad je Mali Zduna došao iz bolnice — to 
je bilo neposredno prije našega odlaska iz Niša — neprestano 
mu je govorio: »Gospodin Schčn ovo, gospodin Schč&n ono«, 
držeći, da mu je to pravo ime i čudeći se — što nema na sebi 
nimalo židovskog obilježja. 

Srpski su vojnici doletjeli k cesti, da nas mn m — 
Vojarna je naime na kojih 200 koraka više ceste pri brijegu 
— i ponavljali: 

— Novi li su?! 

.— Novi, novi — odgovara naša straža. 

Između ove je vojarne i grada velika gorska uvala, u 
kojoj se vidi »mojega cara razoren dvor« — stari Dušanov 
grad, od kojega su još na uzgoru samo tužne podrtine, jedini 
ostaci srpstva. 

Prizren je isto što i Priština: Kasaba s nešto preko 20.000 
stanovnika. 

I ovaj nas put provedoše kroz cijelu varoš s kraja na kraj. 
Ne vidjeh ni jednu jedinu evropejsku kuću. Kroz mjesto teče 
dosta velik potok Prizrenska Bistrica, koja tjera mlinice i 
služi kao glavni gradski kanal. 

Kad smo izišli na drugu stranu grada, učinivši dvije tre- 
ćine kruga, osvanu pred nama velika, dugačka zgrada, koju 
su u pravilnoj pačetvorini okruživali visoki jablanovi. Uda- 
rismo ravno prema njoj, 

— Pomozi, Bože. Ne će ni to biti loše! — pomislismo. 

— Vidite, kako Srbi imadu divan ukus! Istom su oslobo- 
dili ove krajeve i već zasadiše tako krasno drveće! — usklikne 
jedan naš drug. po 

— Aj' k vragu, bluno! — vikne na njega moj zemljak 
Ljubo, koji redovno nije imao dlaku na jeziku ni vagu pod 
jezikom: — Ta, jesu li istom jučer ovamo došli, pa da im je 
sva vojska taman konopima vukla iz zemlje ovo jablanje, ne 
bi bilo toliko naraslo! Gdje su ti oči? 

— Hvala, mladi gospodine, na uputama! — uzvrati pred- 
govornik i zafućka, 
= Nasta šutnja i za vrijeme te šutnje stigosmo pred veliku 
zgradu među jablanovima, za koju nam rekoše, da je stara 
turska topnička vojarna. Ovaj su »stara« mogli mirne duše 
ispustiti, jer je to — na našu veliku žalost — već na prvi 
pogled udaralo u oči. Skrajne su četvrtine bile skoro porušene 
i još zatekosmo Arnaute, kako ruše krov i građu sa zapadne 
strane. 

Sjedosmo na ledinu, da čekamo majora, koji se svratio u 
mjesno vojno zapovjedništvo. Legnem poleđice, bacim pogled 
na tu hrbinu, koja je prije balkanskoga rata očito bila izvrsna 
vojarna i zatim se zagledam u plavo nepojmljivo nebo. Bilo 
je tmurno i na njemu na opazih ni jednog anđela Mira i 
Pravde. 

PRIZRENSKE LJEPOTE 


Iz misli me trže poziv gospodina Žarka: 

— Gospoda iz cenzure i izvještajnog bureau-a i gospoda . 
Srbi! Izvolite unutra. 

Pozvani ustanu i pođu. Taj je »gospodin Žarko« učitelj, 
Srbin iz Hrvatske, naš doknadni pričuvnik, koji je bio pisar 
kod zarobljeničke komande, velik veseljak, vrlo pošten i vrlo 
pristojan i uslužan čovjek. 

— Gospoda Česi! — zovne on opet, a malo poslije pozva 
Hrvate i onda sve ostale. 

Srbi su mrzili i prezirali nas Hrvate — »Austrijance« 
više nego ikoga drugog, možda više nego. i same Madžare, 
kojima ne će zaboraviti zauzeće i uređenje Šapca sigurno ni 
deseto srpsko koljeno. Mrzili su nas ne toliko stoga, što su 
tvrdili, da su naše pukovnije počinile velika zvjerstva, koliko 
stoga, što su nas držali prostim, zločinačkim izdajicama svo- 
jega naroda. 

Uza svu tu mržnju najčešće nijesu mogli odoljeti napasti, 
da nas — iza Srba i Čeha — stavljaju pred ostale. Ne znam, 
je li to bilo proračunata politika, koja nije uspjela, ili pri- 
rodno, nagonsko nagnuće prema susjeđu, koji ti može i ško- 
diti, pa ne želiš s njime posve raskrstiti i prekinuti?! 

Sobe su u vojarni bile sve velike, osim onih u prvom 
katu, u koje su smješteni stožerni časnici i neki bolesnici, i 
sve bez poda, nabite zemljom, izuzevši one 2—3 sobice u 
prvom katu i osim sobe, u kojoj su bila gospoda Srbi i naši 
»aduti«, 

Slame je bilo dosta. Ubrzo ustanovismo, da je sve puno 
štakora, koji su se gospodski šetali na sve četiri strane, 

Već je oko 2 sata po podne stigao i naš Juda i u jednoj 
sobici otvorio birtiju, prodajući posve smrdljivu svinjetinu. 
Neka ga đavo zna, gdje ju je onakovu smogao, 

Neka gospoda to prijaviše i pokazaše g. Živkoviću, a na 
njegovu se viku skupismo i ostali. Svaki je imao da nešto 
prijavi. 

— Wollen die Herren — upita g. major — dass wir ihn 
hinaus schmeissen?!) 

— Ja, ja! — zaviču u jednom stotine grla. — Van s njim! 
Hinaus mit ihn! Ki keli dobni!?) 

— Kurulić! — zovne g. Živković, i kad se Mefisto pokaza 
na vratima, iza kojih je sigurno slušao svoju porotu, nastavi 
bijesnim glasom: — Polja, oca ti lopovskoga! Došao si, da mi 
ljude potruješ, stoko bezobrazna. Nije dosta, što si prebjegao 
iz Bosne, da varaš svoje časnike, nego-ih još hoćeš i da po- 
truješ. — je li, pustahijo?! — — — Smjesta imaš izravnati 
$s gospodom bonove, a onda pakuj i nosi se, da te više ni u 
blizini ne vidim. 

Juda htjede nešto reći, no major-opet vikne: 

— Ne brbljaj, stoko, oca ti smrdljivoga, jer ćeš dobiti 
dvajes' i pet, ama vrućih! 

Time svrši taj kratki postupak, kakova dotada ne vidješe 
ni najstariji juristi, koji su bili među nama. 

Za večeru dobismo po #4 1 čaja i zatim se spremismo na 
počinak. Ležao sam između kapetana Jože i fra Jure, jedinog 
Hrvata svećenika, koji je anđeoskom, uzornom strpljivošću 
podnio zajedno s nama sva odvratna poniženja, sve teške na- 
pore i sva neiskazana odricanja. S nama su bila još tri sve- 
ćenika: jedan Slovenac i dva Čeha, 

U jednoj nas je sobi bilo u šest redova naslagano do 120, 

što Hrvata, što Čeha. 
Još nam je te večeri udarilo u oči, da nijesu među nama 
gg. Dane Vuksan, natporučnik 26. domobr, pješ. pukovnije i 
Geza Barabaš, kadet 28. domobr. pješ. pukovnije, Neki otide 
i nađe ih među Nijemcima. Ispričaše mu se time, što su u 
družini s dvojicom Madžara i s jednim Poljakom. Imaju neke 
stvari skupa, pa se, kažu, nijesu htjeli rastavljati. 

Neki su mislili, da su to učinili stoga, što su se bojali 
sumnjičenja, ako idu s nama. 


1) Žele li gospoda, da ga van bacimo?! 
2) Madž. Treba ga van izbaciti! 

— Vrlo je tužno — dobaci Rođo — ako njihovo časničko 

i državljansko uvjerenje, odnosno ugled i pouzdanost ovisi 

: tome, da li noće u ovoj ili u onoj sobi! Gdje ti zapovjede, 

moraš ići, a svoje si misliš. Zar su njih dvojica bolji Hrvati 
od nas?! 

— Pustimo ih. Nek rade, što hoće. 

Nije se znalo, koliko ćemo ostati u Prizrenu, no velika je 
većina vjerovala, da ćemo bježati dalje i samo je još bilo 
nejasno, da li će to biti u Crnu Goru ili u Drač. Srbi su go- 
vorili, da ćemo ostati tu, dok naša i bugarska vojska budu 
potučene i bačene preko granice, a onda natrag u Niš. Bilo 
je i naše neke gospode, koja su vjerovala u našu pobjedu i 
veselila joj se, no mislila su, da naši ne kane osvojiti cijelu 
Srbiju, pa da ćemo tako moći u Prizrenu mirno čekati svršetak 
rata. Ovi su bili najmalobrojniji. 

Sa strahom smo pomišljali, da bismo u tim nečistim hrbi- 
nama morali živjeti dulje vremena. 

Već prve noći — od 3. na 4. — udari oko 11 sati velika 
kiša i umorni se i pospani svijet uzbuni u svim sobama, jer 
je kroz krov curilo kao kroz rešeto. 

Svaki je, na koga je curilo — tih je bilo većina — ustajao 
i pomicao se, a kako se nije mogao nikuda pomaknuti, jer je 
bilo pretijesno, podmetao je pod kap lavor ili zdjelicu — već, 
tko je što imao, U tili je čas odzvanjao u svakoj sobi cijeli 
orkestar raznih glasova: kvo, kvo, cvo, kvo, cvo — — — 

Doktor i Mali Buco, a isto tako i Mali Napoleon, razapnu 
nad sobom kišobrane i opet zaspu, ne brinući se mnogo, kamo 
će on svoditi vođu. Svaka je kap odzvanjala na njima kao da 
udara u veliki bubanj, što je vrlo zgodno došlo, da upotpuni 
orkestar raznih posuda. 

Nad cijelim mojim redom nije nigdje kapalo osim na 
skrajnjem lijevom krilu, u ćošku, u kome je ležao jedan Čeh 
— savršeno osorno stvorenje. Ako se kada bude blagoizvolio 
sjetiti one noći, morat će se zasramiti, jer je — upravo — 
nedostiživim poznavanjem srpsko-pučkog rječnika, kočijaški, 
ciganski psovao, 

Ipak mu kletve nijesu pomogle — bio je mokar kao miš. 
I baš on! Nitko kao on! Svi smo se zlobno veselili. 

Drugi su dan prestali Arnauti razvaljivati, a naša se 
momčad popela, da pretresa crijep i popravlja, koliko se uopće 

može popraviti. I poslije je kislo u sobe, ali ni izdaleka kao 
one prve, tragikomične noći. 

Za nas je bila još jedina sreća, da smo u svakoj tragediji 
odmah opazili i njezinu komičnu stranu, pa smo tako sve 
lakše podnosili. Da nije toga bilo, Bog zna, što bi bilo od nas. 

Kraj vojarne teče mali potočić, u kojemu smo prali i sebe 
i rublje, ali — jednoga dana presuši. Taj je potočić bio samo 
rukav Prizrenske Bistrice, pa su neki mislili — osobito srpski 
vojnici — da su to Arnauti iz zlobe zaustavili vodu. Stvar bi 
prijavljena majoru. : 

G. Živković opravi narednika gradonačelniku, s molbom, 
da se pobrine, da što prije bude vode u potoku. 

Kad se narednik vrati neopravljena posla, zovne major 
potporučnika Živojina i reče mu: 

— Idi, Živojine, onom lopovu, načelniku, oca mu njegova, 
i reci mu, ako voda ne proteče najzad za tri sata, da ću mu 
ja svojom rukom odvaliti dvajes' i pet batina. 

— Razumijem! — reče Živojin, pozdravi i ode, 

Voda je došla. ; 

G. major je dopustio, da Arnauti smiju donositi k nama. 
svoju trgovačku robu i na pedeset su koraka pred kućom za- 
posjeli cestu s obadvije strane kao na sajmu. Bilo je do mile 
volje ćevapčića, halve, rahat lokuma, salepa, kestenja, oraha, 
crne kave, izjutra mlijeka, bravećih kobasica itd. Neki je Grk. 
donosio ruma i likera, a dvije-tri žene čarapa, pletenih vu- 
nenih maja i rukavica, Dva su brijača radila po cijele dane: 
u hodnicima, Sjeo si na panj, Arnautin ti turio u ruke svoj 
limeni tanjur i morao si ga objeručke mirno i pobožno držati,. 
dok te ne nasapuna, zatim ti je oduzeo tanjur, pljunuo na. 
remen, navukao nož i počeo strugati kao da si mu oca ubio. 

Bilo je mnogo kuburenja s plaćanjem. 

Mi nijesmo imali srebra, a prizrenski ga trgovci nijesu. 
htjeli dati, osim ako su opazili austrougarsku banknotu. Za. 
nju bi bili dali i ćulav s glave, a kamo li ne srpsko srebro, 
Pomagali smo se na taj način, da su najprije kupovali oni,, 
koji su imali sitniša, a drugi su čekali, dok je utržio po prilici 
10 dinara i zatim je nešto uzeo onaj, koji je najprije došao: 
s banknotom, i pružio mu papir. 

— Ska, dobri efendija. Nema sitnoga — uzdiše prepre- 
deni trgovčić i gleda te, kao da traži milostinju. 

— Ta čovjeće, kako nemaš?! 

— Ska, lijepi efendija — odgovara on, vadi novčarku i 
pokazuje najviše 2—3 dinara, 

G. Živković je naredio žandarima i vojnicima, da strogo 
paze, da nam Arnauti ne odnesu srebro i da mijenjaju nov- 
čanice po nominalnoj vrijednosti, pa su mnogo takih »sumnji- 
vaca« pretražili i uvijek s najpovoljnijim uspjehom. Tako 
nađoše kod jednoga 32 dinara srebra u čakširama, na malo 
nezgodnu mjestu, a kod jednog drugoga 14 dinara u kutiji 
pod duhanom. Neka ih sam đavo zna, kada su i kako su to 
spremili, a da nije nitko opazio, i ako su bili neprestano među 
nama. 

Kad su vidjeli, kako se tu radi, donosili su robe samo za 
nekoliko dinara, Kad proda, odnese srebro kući i opet donese 
malko robe. Tako su nekoji po deset puta na dan odlazili i 
dolazili. To brzo udari u oči i nama i žandarima, koji ih po- 
češe sparivati: kod jednog bi našli, recimo, dva dinara, kod 
drugoga tri, a kod trećega pet, sve im oduzeli, dali im novča- 
nicu i opravili ih, da dijele. U nekoliko je to slučaja uspjelo, 
no poslije počeše Arnauti vikati, da se među sobom ne po- 
znaju i, dok se žandar bavio s jednim, drugi je pokupio svojih 
sedam šljivica i utekao preko njiva, kao da je povilenio. U 
svakom si se ovakom slučaju mogao zakleti, da će za koji sat 
osvanuti s istom onom posudom i robom, drugo, novo lice, i 
da će sadašnji bjegunac doći po podne ili sutra s posve tride- 
setim ponudama. 

Ne znam, kako bi se to bilo dalje razvijalo, da 10. stu- 


 denoga ne ukinuše čaršiju, a i boravak nam pred kućom 


stegnuše na 2 sata prije i 2 sata poslije podne. Ostalo smo 
vrijeme morali provoditi u gadnim, zamazanim sobetinama i 
dotucati vrijeme krpanjem, čitanjem, trijebljenjem ušiju, pri- 
povijedanjem, igranjem karata i vječnoga »luda«, robijaškoga 
špecijaliteta, i razmišljanjem — kako bi bilo lijepo biti u sobi, 
koja bi imala barem pod i čitave prozore, 

Kad Arbanas, a isto i ostalo pučanstvo ovdašnjih krajeva, 
odgovara na pitanje jesno, ljulja lijevo i desno ne samo gla- 
vom nego i cijelim gornjim tijelom kao da ti, ne znam kako, 
Svečano želi reći: »Jok! Ne dao Bog!«, a kad odgovara niječno, 
kima glavom naš »da, da«, da sve bradom lupa po omašnoj 
jabučici. 

To nas je s početka vrlo smetalo i bilo nam smiješno. 
Tako sam se ja prenerazio od čuda, kad je brico skoro prebio 
kralježnjake, kimajući naše »da, da«, na moje pitanje, da li 
voli Srbiju. 

— A voliš li Padišaha i Austriju? 

Arbanas se zaljulja lijevo i desno kao mlado stablo u 
velikoj buri, oči mu se upale, nekoliko se puta bojažljivo 
obazre, znakovima upozori na srpskog vojnika, koji je stajao 
dosta daleko od nas, i požuri se da me guli, kao da ga netko 
progoni i kao da sam mu najveći dušmanin. 

Ne sudeći po suzama, koje su mi skočile na oči pod nje- 
govim nožem, nego po Arnautovim kretnjama, znakovima i 
osobito po onoj vrućoj vatri, koja mu obuze oči, kad mu spo- 
menuh Padišaha i Austriju — zaključih, da se ne razumijemo. 
Kad sam se uputio u njihove znakove, sjetio sam se, kako mi 
je odgovarao i razumjeh ga. 

Nekom drugom pokazah dinar i krunu, i upitah ga, što 
bi volio. Dugo je gledao i šutio. Pomislio sam, da ih ne raza- 
znaje, pa okrenem prema njemu vladarske slike. Kad ih opazi, 
žurno se ogleda na sve strane — Arbanas je nepovjerljiv i 
oprezan kao zmija — i kad vidje, da nema Srba blizu, uze 
krunu i poljubi je, a prema dinaru napravi grimasu kao da 
će reći; »Boš! Ništal« — — — 

. Srpski govore slabo i nikako, pa se stoga nijesmo mogli 
s njima upuštati u dulje razgovore, no u svakoj su kretnji 
dokazivali, da se Srba strašno. boje, i da ih — najstrašnije 
mrze. 

Raširenih ruku čekaju svakoga, samo tko nije — Srbin. 

Srbi su istom dvije godine u Macedoniji i Staroj Srbiji, 
pa uz najbolju volju nijesu mogli mnogo učiniti. To je ne- 
sumnjivo i ne smije se zaboraviti, ali je tužno, da se ovdje 
uopće malo osjeća, da su došli. 

Ako želimo prisvojiti neki kraj, nije dosta, da ga vojnički 
zaposjednemo i da naložimo svojim činovnicima, da nam uime 
»zahvalnog« pučanstva šalju sumnjive brzojavne slavospjeve. 

Sjećam se jednoga novinskog članka g. Branislava Nušića 
— iz g. 1914. prije rata — u kome je nepomirljivo napao 
srpsku gospodu, predbacujući im, da se njihova sva briga oko 
uređenja novih krajeva sastoji samo u nastojanju, da svaki 

od njih dobije što bolje mjesto i što veće latifundije na pu- 
stome Kosovu polju ili nešto slično. 

Sada ne opažamo, da su i u tome uspjeli. 

Da su srpski političari ispravno shvatili svoju zadaću 
s obzirom na ovu novu zemlju, ovdje bi bilo mirnoga i vrlo 
napornog rada za dobrih pedeset i više godina. 

Nitko nije tako žučljivo pisao o njemačkom militarizmu 
i imperijalizmu kao srpsko novinstvo, a — čini mi se — nitko 
nije imao na to manje prava, nego baš Srbi. Kumanovo je 
doduše vrlo svijetla stranica povijesti, ali se dokazalo, da je 
drukčija putnica za Sarajevo, Zagreb i Ljubljanu. 


Budak: Ratno roblje 9 . 129 


A i 58 MALO SJECANJA 


Sade se dana nosi pack dopuštene međe približio 
k našoj livadi neki niški građanin sa svojom gospođom. Straža 
ih odvede u zapovjedništvo, usprkos gospodinova prosvjedo- 
vanja, i par časaka je poslije toga »milostiva« morala pred 
vratima strpljivo čekati, dok joj gospodin muž tamo iza vrata 
primi po nalogu g. potpukovnika Jevrema Popovića petnaest 
vrućih po onome dijelu tijela, na kojemu je gospodin običavao 
šjedjeti. 

Mogu li nas anali militarističke Prusije ili koje bilo druge 
države, počastiti sličnim senzacijama?! 

I ti su ljudi držali, da se smiju hrustiti na nečiji 
militarizam?! 

Macedonija i Stara Srbija, ta kolijevka srpstva, ne mo- 
' goše biti gore kažnjene za nepoznate grijehe nego što dođoše 
pod mamuzu tih ljudi, koji su imali svega više nego savjesti 
i pravog osjećaja za snagu svoju i svojega naroda. 

Kad sam bio u valjevskoj bolnici, govorio sam s jednim 
kapetanom, iz Beograda. Bio je pun ratnih odlikovanja, a 
među ostalim je nosio i Karađorđevu zvijezdu s mačevima, 
najugledniji srpski orden. Bio je vrlo razgovorljiv, i moglo 
mu se reći, što si htio. Opširno je razvijao osvajalački — ne 
»oslobodilačkil« — program i počeo se hvastati »izvanjskim« 
djelovanjem »Narodne Obrane«, 

— Da smo bili najbolji prijatelji — rekoh mu — mi bismo 
vas Hrvati bili zamrzili, kad ubiste prijestolonasljednika, koji 
nas je volio. 

— Ne ludujte! — nasmije se on. — Ne ubismo mi njega 
radi utopističkog trijalizma, nego radi toga, što bi on preko 
trijalizma uništio Srbiju i onda malo pomalo Jugoslavene 
uopće. O Solunu i Bagdadu se radi, a to je kapetan Voja (Tan- 
kosić) dobro opazio. Vas bi zadovoljio trijalizmom i onda biste 

mu bili najsigurnije oružje protiv nas. Glavno je, da nijesmo 
zakasnili. 

— A] ste, za to, preuranili! 

— Vidjet ćemo. 

— Bugarskoj nijeste mogli dati povoljniju priliku nego 
li je ova, da osveti Bregalnicu. 

— Tko? Bugarska da će nas napasti?! 

— Zar još sumnjate u to? 

— Verujte, gospodine — poče on svečano - — da su odmah 
iza bukareštskog mira spremljene bombe za Ferdinanda. Neka 
samo mrdne.i on je kod Franca Ferdinanda. 

. — Mislite: i Kneginje Sofije Hotek?! 

* — Zloban ste frankovac — osmjehne se on — al će to 
vas proći — — Ona je slučajna, nepredviđena žrtva - ——- 
Doći ćete vi k sebi! ' 

Nijesam vjerovao njegovim bonikani, jer ih je previše 
Piaminjao, 

Ovdje hoću da istaknem samo to, kako im je to bomba- 
štvo prešlo u krv. S kojima sam god govorio, svi su istog 
raspoloženja i mišljenja kao i taj kapetan. Bomba je njihova 
vjera, bomba je njihova snaga, bomba je njihova pravda, ona 
im je i ponos i nada u budućnost, a kapetan Voja, komitski 
vođa — »Ssve i sva«. 

Dopustit ćemo, da je bomba mogla biti dobro oružje pro- 
tiv turskih zulumčara, a možda i uspješna protuteža djelo- 
vanju neustrašivog  Maćedonca, bivšeg bugarskog mladog 
kapetana, Sarafoffa, koji je pred decenij i p6 stvarao čudesa 
junaštva i smjelosti, postavši skoro legendarnim bićem, ko- 
jemu se je macedonska raja molila kao svecu, a Bugari ga 
zn cvijećem i klicali mu kao Mesiji bugarske narodne 


Možda je tu štogod učinila bomba i kapetan Voja, ali oni 
ne osvajaju dušu Bosne i Hercegovine, a još manje mogu 
taki bombaši usrećiti i oživjeti puste krajeve Stare Srbije 
i Macedonije, steći ljubav onoga tužnog pučanstva i biti jugo- 
slavenske vođe. 

Oni su opojeni sami sobom tako, da ništa oko sebe ne 
mogu pravo vidjeti. Evo i sada: bježe s nama, ga Srbija 
bježi, osjećajući, kako se iza nje ruše mostovi, ali oni još 

uvijek, ne da se nadaju, nego slijepo vjeruju, da će svaki čas 
doći brzojavna vijest: »Švabo bježi, Bugarin bježi«. Oni su 
sigurni, da će to doći i samo još ne znaju točno, da li će 
doći danas prije ili poslije podne ili istom sutra. 

Kad ta vjera ne bi bila tako užasno, ubitačno neosno- 
vana, morao bih oduševljeno uskliknuti: Divne li, velike li 
Vjere! : 

U Prizrenu su gg. Radovanović i Bajić svaki čas dolazili 
i sad uništili Austrijance, sad Bugare, a sad opet i jedne i 
druge. Nitko se više nije ni obazirao na te glasove, no čudno 
mam je bilo, što se tim športom ne bave ni g. Živković, ni 
potporučnik Živojin. Za ovoga se nije ni znalo, da je s nama, 
a g. major je pripovijedao druge stvari. On je na početku 
rata bio sa svojom bitnicom kod Beograda i tamo imao češće 
okršaj s austro-ugarskim monitorima. S nama je bio jedan 
Linien Schifsleutnant, koji je morao ići s monitora na srpsko 
.tlo, da nešto izvidi, i tamo ga raniše i zarobiše. Ubrzo se 
ispostavilo, da je često pucao na g. Živkovića i ovaj na njega, 
pa ga stoga g. major »kao svoga izravnog neprijatelja« za- 
voli i zapazi od prvog časa. Uz to se dozna i to, da lično 
pozna strica našega poručnika Vlade, koji je, čini mi se, 
topnički pukovnik, pa zavoli i njega, a osim toga je vrlo 
volio svoje »Bardovčane«. 

Jednoga dana pozove Vladu u »hotel« na objed. Vlado se 
otimao, ali g. Živković nije popuštao. 

— Ne mogu, gospodine majore, ovakav u hotel. Vidite, 
da sam kao ciganin. 

— Tako i dolikuje pravom ratniku — odgovori Živko- 
vić. — Ako ne ćete ići dobrovoljno, onda ću vam zapovjediti! 
I vaš je g. stric meni mnogo valjao. 

I Vlado morade poslušati. u 

Kad se je vratio, neprestano je ponavljao: 

— Osramoti me, osramoti me! 

Počesmo ga miriti, napominjući mu, kako je to bila za- 
povijed i kako je morao ići, a k tomu: u ovakim našim pri- 
likama ići u hotel na objed — nije to mala stvar! 

— Ama, razumijete li, gospodo — vikne on. — da sam 
se osramotio?! Ovako sam sjedio, nijesam se usudio ni kaput 
skinuti, kako sam zamazan, a tamo bijeli stolnjaci, pa sve 
hekakvi viši časnici — razumijete li me?! 

Vlado je naime, i ako je domobranski pješački časnik 
imao na sebi konjaničku bundicu, postavljenu crnom janje- 
tinom, kao da je zguljena sa gavrana, i u tom je sjedio, 
držeći, da je još uvijek pristojnije, nego da pokaže svoj uli- 
jepljeni haljinac, na kojemu se više nije razaznavala boja 
i kroz koji mu je pod pazuhom provirivala zamazana košulja, 
a iz džepa mu sijevala limena kašika, na kojoj su se jasno 
vidjeli ostanci kuhanoga graha, 

Treba pojmiti nepriliku austrijskog časnika, koji u takoj 
opremi mora ići u prvi mjesni hotel s neprijateljskim višim 
časnicima! 

Kad je malo došao k sebi, počeo se i sam smijati, i morao 
nam je nebrojeno puta ponoviti cijeli jestvenik, da uživamo 
barem u imenima, kad ne možemo u jelima. Iza toga je po- 
tanko pripovijedao, što je čuo i vidio, i javi nam, da ćemo 
u Bitolj. 

— Kako ti znaš? — upita ga dvadeset grla u jedan glas. 

— Živković me molio — odgovori on — da pišem stricu, 
nek javi njegovoj gospođi, koja je i sad u Beču kod roditelja, 
da mu piše u Bitolj, poste restante, 

Vrelo je svakako vjerodostojno, ali — Bitolj, Bitolj?! — 
Nije nam išlo u glavu. 

Tu istu večer dođoše iz grada nekolika naša ordonanca 
i javiše, da su na svoje oči vidjeli 12 automobila, u kojima 
da je došla cijela vlada. Kamo će odavlen vlada s automo- 
bilima? Hoće li i ona u Bitolj? Opet nasta zbrka i neizvjes- 
nost. 

I mi smo išli u grad na kupanje u jedan stari turski 
hamam (kupalište) i to svaki dan po nekolike skupine, pa 
smo i mi sami vidjeli veliko vrenje i komešanje. Moralo je 
biti, da i naši i Bugari brzo napreduju, pa kako mi onda 
možemo dospjeti u Bitolj?! Najzad: kojim putem?! I to je bilo 
neriješeno. 

7. u večer neočekivano dođe odredba, da bolesnici sje- 
daju u kola — razumije se u volovska, koja su išla s nama 
još iz Prokuplja — i da odmah odlaze u Ljum Kulu, a mi drugi 
da imamo sve spremiti, predati torbe na ostala kola i biti 
spremni za polazak zorom idući dan. 

Ljum Kula je u Albaniji, a otuda se može okrenuti u 


= Drač, u Skadar, u Tiranu, u Elbasan, u Valonu ili — najzad 


133 


— u Debar, a odavlen u Bitolj. Kamo ćemo mi, to zna dobri 
Bog i to je ono pitanje, koje nam je trlo glavu sve do 10 
sati u noći, kad — opet nenadano — dođe nova odredba, da 
torbe uzmemo s kola, da se sutra ne ide i da će se vratiti 
i bolesnici. 

Mi smo po tim nenadanim odredbama i protuodredbama 
zaključivali, da je Srbima vrlo, baš vrlo tijesno, i ako nije- 
smo polagali strog račun o tome, u čemu leži ta »tjesnoća«. 

Bolesnici se vratiše 8. u 4 sata po podne i na dušak pri- 
povjediše, kako je cesta sva zakrčena kolima i automobilima, 
koji bježe (i ako to nije bilo ni izdaleka istinito). 

Baš smo, čini mi se, taj dan, bili svjedoci još jednog ma- 
jorova prijekog suda. Neki je naime ordonanc, naš vojnik, 
bio bezobrazan i psovao poručnika Vladu, a ovaj ga prijavi 
g. Živkoviću, 

— Gdje je ta stoka, oca mu smrdljivoga?! — vikne go- 
spodin major, pljuene i izvuče sablju. 

— Nemojte, gospodine majore! — reče Vlado, opazivši 
golu sablju. 

— Molim vas, to je sad moja stvar — odgovori onaj 
mirno i ozbiljno. 

Vojnik dođe preda nj, pozdravi i stade. Svi smo očeki- 
vali, kako će se on sada drzovito izmotavati, i ako svi znamo, 
kako je bilo, no mjesto kakova pitanja major zapovjedi: 

— Idi k onom panju. 

Momak otide k panju, kakvih je bilo dosta u hodniku, 
i okrene se licem prema svome sucu. 

— Nazad front! — opet će major. 

Momak izvrši. 

— Driješi čakšire. 

Momak driješi, a major dalje zapovijeda: 

— I gaće! Sve skidaj — — Ne mrmljaj, stoko, nego slu- 
šaj, nagni se i podboči se rukama na panj, jer ću ti odsjeći 
glavu kao kučetu. 

Vidje momak, da je vrag uzeo šalu, pa sve posluša, a 
g. Živković zađe malo na stranu, razmahne i počne dušman- 
ski mastiti po štovanome sastavu junačkih nogu. Vojnik je 
stenjao i jaukao, sablja sijevala, čudeći se, kakva joj je to 
služba dodijeljena, a major lupao i sam brojio. Kad je na- 

= petnaest, momka opsuje i potjera, a nas ponovno umoli, 


mu prijavimo, ako se opet dogodi kakav bezobrazluk. 

| 8. po noći dovedoše u štale naše vojarne oko 200 konja. 
To je bila senzacija dana i mi smo odmah znali, da su to 
Bugari potukli kod Debra jednu srpsku topničku diviziju i 
da su momci s konjima utekli. Kako bi se opravdao takav 
događaj, kako li su ti momci utekli, kojim li su putem došli 
u Prizren — to su druge stvari. Mi smo bili tako nastrojeni, 
da su među nama mogle uhvatiti korijen i najnemogućnije 
ludosti. 

9. dođoše k nama naši »robijaši«. To su bili natporučnik 
53. pukovnije g. A. N. i naša »glumačka družina«. 

Aco je — tako smo zvali natporučnika 53. puk. — bio 
od nas odijeljen zbog ona dva hrvatska pokušaja bijega i bio 
najprije zatvoren u Bardovcima s ostalima, a kad su se vratili 
u Niš, držao je 18. kolovoza zdravicu caru i kralju i stoga 
su ga ponovno odveli od nas, najprije u Novipazar, a zatim 
u Mitrovicu. Ovdalen ga otpremiše zajedno sa zarobljenim 
momcima i sretno stiže k nama. G. Živković ga je poznavao 
iz Bardovaca i vrlo ga cijenio kao i svu ostalu gospodu, koja 
su tamo bila zatvorena, pa ga stoga na svoju ruku »pusti na 
slobodu« i pomiješa s nama. 

U glumačkoj su družini bila četvorica. Oni su u Nišu 
davali kazališne predstave i usput nabavljali potrebne stvari, 
pa jedne kišovite noći strugnuli. Nijedan nije znao hrvatski, 
a usput su još i zabasali, — Ne znam, kako je to bilo mo- 
guće, jer, idući na istok, mora se doći u Bugarsku. Hodali 
su nekoliko dana kroz šumu i jednog dana osvanuli — na 
svoj užas — u Niškoj Banji — 12 km. daleko od Niša! — 
Tamo su ih ulovili, zatvorili i osudili. 

Jednoga nam je dana javio g. major, da možemo pisati 
kući. Mi smo pisali, da umirimo savjest — Bog zna, mogu 
karte i otići?! — no ujedno smo se s puno uvjerenja smijali 
tvrdnji g. Živkovića, da će ih naši sigurno dobiti, 


ll. nam opet javiše, da se spremimo za polazak 12, zorom; 
ali sada sigurno. Nije nam bilo teško spremiti svoju sirotinju; 


»GOSPODIN KAPETA N« 


Tako, eto, proživjesmo u Prizrenu od 3. po podne, pa 
do 12. studenoga u zoru. Veći dio dana provodili smo u sobi 
i dotucali vrijeme, kako smo najbolje znali. Središte je na- 
šega društva »Gospodin Kapetan« — to je njegovo ime — koji 
je bio — iza Papeca — najstariji Hrvat i ujedno po časti 
najstariji zarobljeni član 13. zbora. Bio je vrlo slab i boležljiv, 
pa je stoga putovao s bolesničkim odjelom, no kad smo se 
gdje sastali, odmah je bio među nama, zovući nas »moji 
dečki«. Volio nas je do ljubomornosti i nije dao, da na nas 
padne ni nemio pogled. 

Tako se u Kuršumliji namjeri na jednoga gospodina, za 
kojega mu rekoše, da vodi o nama Hrvatima »crnu knjigu«. 
Gospodin ga Kapetan tako pozva na red, da onaj nije znao 
ni probijeliti. 

— Prijatelju — reče mu Gospodin Kapetan — brinite se 
samo za sebe, a druge pustite na miru. Četrdeset osme su 
Madžari digli oružje na našu dinastiju, Hrvati su je branili 
kao lavovi; šezdeset šeste je mnogi austrijski Nijemac izdao 
dinastiju i prebjegao njemačkoj vojsci, a Hrvati su činili ču- 
desa od junaštva, pa — najzad — nije čudo, što devetsto 
četrnajste dođe zao red i na pogdjekojeg Hrvata, da okrene 
leđa monarhiji, ali promotrite postotak Madžara, Nijemaca i 
Hrvata, koji su u određeno vrijeme radili protiv naše države, 
pa ćete vidjeti, da mi Hrvati možemo biti ponosni sa svo- 
jega držanja! Koji su zabasali, zabasali su i to znamo svi, 
ali koji su sa mnom, za te ja odgovaram i pred Bogom i 
pred ljudima, a drugi neka paze samo na sebe. Verstehen Sie 
mich gutt, Herr Oberleutnant?!) 

— Jawohl, Herr Hauptmann.) 


1) — Razumijete li me dobro, gospodine natporučniče? 
?) Da, gospodine satniče. 


136 


\ — Ich danke sehćn, Herr Oberleutnant.!) 

\ I time je svršena ta lekcija, koju je Gospodin Kapetan 
bio vazda spreman ponoviti, a kad to nije trebalo, zabavljao 
ge sa svojim dečkima kao kakav mladić, zaboravivši i na svoju 
ranu i na prebijenu nogu. Osobito je volio Tičeka, Vladu, 
Jusu, Štefa, Štuliku i Lepira, što mu lijepo pjevaju i dobro 
piju; Ančicu, Karolu i Tončeka, jedinog zarobljenog djelat- 
nog zastavnika, stoga, što su čedni i mirni; Dalmatinca već 
stoga, što je jedini zastupnik naše bijele Dalmacije, i onda 
stoga, što je dobar i što s njime vazda putuje u bolesnič- 
kome odjelu, pri čemu ga pazi i poštiva, kao da mu je otac; 
a sve je nas ostale volio stoga, što smo Hrvati, što se dobro 
držimo, što smo — njegovi dečki. 


Gospodin Kapetan je izradio u Nišu dasku i kamenje za 
»ludo«, da im nije bilo premca u cijeloj vojarni, i ako ih je 
bio velik broj. Napravio je tako, da se može lako sastaviti 
i rastaviti u četiri komada, što je on i činio iza svake igre 
i spremao tu »zmešariju« u svoju krušnu torbu. I on je sam 
bio neumoran igrač, jer se time izvrsno dotucalo vrijeme, 
a u jednoj se igri, koja traje sat, sat i po, a gdjekad i dva 
sata, može izgubiti najviše dvadesetak para, no više smo 
igrali mi ostali nego on. Njegov nam je »ludo« stajao vazda 
na raspolaganju. Mogli smo ga uzeti, kad god smo htjeli, i 
bez pitanja, jer — njegov ludo, njegovi dečki, pa drukčije 
nije ni moglo biti, i ako je inače Gospodin Kapetan upravo 
ljubomorno pazio na njega, jer je bio doista divno izrađen. 


Ostala su starija gospoda činila posebno društvo, koje se 
nije separiralo od nas mlađarije, no ipak su bili poseban 
krug. Tamo je bio središte naš stariji doktor, koji je pod- 
ravnatelj jednog zavoda, pa smo ga stoga većinom krstili: 
doktor direktor. Oko njega su se kupili Biškup, Starčovec, 
pučko ustaški zastavnik Lujo, Papec, simpatični i vrlo spremni 
zagrebački »bankir« Bela, Hugo Osječanin, Filip iz Broda, 
Adalbert, Vodek, koji sam sebe tako prozva stoga, što neko 
Vrijeme nije mogao do vina, pa je morao piti samo vodu, 
zatim čiča inžinjer, koji to ime dobi, a da ni sam ne znam 
zašto, i još druga gospoda. 





!) Hvala lijepo, gospodine natporučniče. 

Malen ih je broj bio, koji su bili društvo za sebe, jer 
se ili nijesu pazili s drugima, ili jer su im bili živci toliko 
uništeni, da su bili na teretu i sami sebi. Ovih je bilo vrlo 
malo i mnogo manje, nego bi čovjek i očekivao prema našim 
teškim, nenaravnim prilikama. 

Od sve je ove starije gospode bio najklasičnije opremljen 

naš Starčovec. Kad sam ga god pogledao, minula me je želja 
mojih Ličana, kad idu u Slavoniju na šumske radove: dosta 
zamazani, poderani, — na rad se ne ide u misnom odijelu! — 
a na leđima im najobičnija vreća sa svim putničkim potre- 
bicama i preko ramena sjekira. Eto, takav je bio Starčovec, 
samo nije imao preko ramena sjekiru nego debeo štap, na 
kojemu je nosio vreću, ne vjerujući mnogo u njezine uprte 
od tankoga špaga, koje su dobro vršile svoju službu samo 
s obzirom na ubitačno rezanje ramena. Na vrhu mu se vreće 
lijepo vidio oblik limenog tanjura. 

Neki su mislili, da je Starčovec originalan, no Papec je 
uporno tvrdio, da je plagijator i već gore napomenuh njegov 
uzor. On je kao nadšumar mnogo služio u Slavoniji i svaki 
je dan viđao naše Ličane. Originalan je bio sam sa svojim 
stolcem. Vješti je šumar i stari lovac, još u Nišu, dok smo 
mi ostali sjedjeli na travi, smislio, kako će tome pomoći za 
svoju časnu ličnost, pa se neumorno baci na izrađivanje triju 
jasenovih nogu, udesi, da se mogu sklopiti, a na njih pričvrsti 
kao sjedalo vrlo čvrsto dvostruko platno od kr. srpske držav- 
ne jastučnice i stolac gotov. I sada ga vazda nosi pod pa- 
zuhom, pa čim je odmor, Starčovec ga rasklapa, sjeda na 
njega i gleda nas, koji se svaljujemo u blato, ponosno kao 
Pitija sa svojega tronoga i podrugljivo nam se smijulji ispod 
svoga gustog, dugačkog brka, 

PRIZRENSKE GOZBE 


Za osam dana, od 4. do 11. što smo ih proveli u Pri- 
zrenu, hranjeni smo ovako: za doručak 7 puta čaj, 1 put crna 
kava; za objed: 5 puta juha i meso, 1 put meso s grahom, 
2 puta gulaš; za večeru: 1 put gulaš, 1 put grah, 6 puta čaj 
i u svemu dobismo 6 i pol kruhova. 

Kako se vidi, tu se naša kuhinja držala tako dobro, da 
su redovno bili zadovoljni i Bre i mala Đuđa, koji su nam 
bili vazda vjerni i posve odani. 

Kod jela je bilo najnespretnije to, što su sami sei 
ići po njega čak i stožerni časnici, pri čemu je često dolazilo 
do vrlo nepriličnih upadica,. 

Tako je jedne večeri naš stari pukovnik Edelmann dobio 
u lice od jednoga Čeha gromoran: »Riickw&rts anschliessen«,!) 
da se sav stresao i počeo se obzirati kao da pita: »Je li to 


. moguće?«, ali on to nije ni pomislio. 


— Ich wollte, ja, nicht vorgehen?) — odgovori on kao 
kakva domaćica i povuče se natrag tako, da smo se mi ostali 
morali sramiti umjesto njega. 

Je li bilo potrebno jednome k. u. k. Oberstu, da ide sam 
sa zdjelicom po čaj ili što je već bilo?! Razumljivo je, što 
smo mi drugi to morali činiti, jer nije bilo ni potrebnog po- 
suđa ni potrebne posluge, ali — on, pukovnik?! 

Njegova je zla sudbina, da nas je svojim držanjem vazda 
ponizivao još više nego je to činila sama srpska komanda. 
Njegov je zao primjer mnogo pridonio općoj labavosti do- 
brih običaja. 

One smo večeri skoro svi skočili na stranu — ako pred 
ničim drugim, a to pred onim, što je nosio na glavi i pod 


1) Priključiti otraga! 
2) Pa ja nijesam htio ići naprijed. 

vratom — i ponudili mu; da stane pred nas, no on nam 
odgovori u stilu kakve čedne časne sestre: 

— Nein, nein, meine Herren. Ich Danke. Wir sind da 
Alle gleich und ich bin spšter gekommen. Der Herr hatte 
Recht.!) 

Sigurno smo svi pomislili u isti čas: »Zaista je s tobom 
takim imao pravo!« i stadosmo opet svaki na svoje mjesto, 
a g. pukovnik priključi na začelju, držeći, da je tamo nje- 
govo pravo mjesto. 

Ne treba biti nikakov militarist, pa da uvidiš svu tugu 
takova držanja. 


Međutim, kad smo putovali kroz Italiju, govorili smo tali- 
janskom časniku, koji nas je pratio od Rima do Muro Lucana, 
kako je protiv svih naših običaja i propisa, što Italija postupa 
sa zastavnicima i kadetima kao s običnim vojnicima. 

— Oprostite! — reče čovjek iznenađeno. — Ni vaši vas 
ne priznaju časnicima. 

— To ne stoji! — usprotivismo se mi jednoglasno. 

— Molim: neki dan je na parobrodu, koji je vozio jednu 
vašu grupu u Porto Ferraio, bilo prostrto skupa za časnike i 
kadete, jer iako vam naša vlada ne da plaću zbog časovitih 
represalija, priznaje vam pravo na časnički postupak, no vaš 
je pukovnik najodlučnije protestirao i tražio, da se za zastav- 
nike i kadete prostre posebno. 

Bili smo preneraženi. 

To je bio onaj isti k. u. k. Oberst iz Prizrena! 


Za put smo pribavili jela iz grada, ali — već je ponesta- 
jalo novaca. 

Po noći od 11. na 12. opet je padala žestoka kiša i opet 
su bile sobe pune vode i opet se ponovila ista tugaljiva kome- 
dija s podmetanjem posuda i kišobrana. Sigurno je bio vjetar 
poremetio slabe hrbine crepova, što su ih bili nekako smje- 
stili naši vojnici, pa opet pokisnusmo — pod krovom. 

Take nas malenkosti više nijesu mogle mnogo uznemiriti, 
a pogotovo ne iznenaditi. 


1) Ne, ne, moja gospodo. Hvala. Mi smo tu svi jednaki, a ja 
sam kasnije došao. Gospodin je imao pravo. 

KROZ ALBANIJU 


Drugo nas jutro probudiše u 4 sata, a u 5 smo sati već 
bili po deseti put pobrojeni i naš trubač, zarobljeni češki pučki 
ustaša Smrček, dade znak za polazak. 

Nešto im se kod brojenja nije slagalo, no najzad se složiše 
u mišljenju, da smo svi, i lagano krenusmo. Bio je još dubok 
mrak, pa smo nemilosrdno stajali u blato i u lokve, kao da 
im se želimo osvetiti, što ih ne gazismo već cijeli tjedan dana. 
Kad smo izišli na glavnu cestu, bilo je dobro. 

Glumačka je družina sačinjavala vod za sebe i pod po- 
sebnom stražom išla na čelu kolone, zajedno s dva liječnika, 
koji su također kušali bježati, no nijesu bili osuđeni na dvije 
godine tamnice kao glumci. Ipak su ih skupa gonili, nijesu se 
smjeli miješati s nama i na svakom su noćištu dobili poseban 
šator sa stražom. 

Moja je poštovana lijeva noga za tih osam dama izvo- 
ljela ozdraviti, pa sam opet išao, da je oko mene sve štrcala 
voda na nekoliko koraka. 

Išli smo brežuljastim krajem, uz desnu obalu Prizrenske 
Bistrice, preko koje nas prenese negdje na osmom kilometru 
vrlo teatralan i nesiguran most. Ubrzo iza toga prijeđosmo 
preko granice kneževine Albanije, kako je ustanovljena iza 
balkanskih ratova. Sada se nije opažalo ni po čemu, da je tu 
kakova državna međa, što nas nije nimalo iznenadilo, jer su 
nam pripovijedali naši bolesnici, da to sve drže Srbi u svojim 
rukama. 

To nam je bila nova vijest, i ako smo već skoro godinu 
dana živjeli u Srbiji. Istina, pisale.su srpske novine — tamo 
negdje u proljeću 1915. — kako se Arnauti bune, kako prelaze 
granicu i uznemiruju srpsko pučanstvo i kako je srpska voj- 
ska, da osigura granicu, morala na nekim mjestima zaposjesti 
položaje na albanskom zemljištu, ali ne javiše ništa više i 
nimalo jasnije. / ' 

Nekoliko kilometara iza te imaginarne granice dođosmo 
do Bijeloga Drima, te lijepe, mirne rijeke, koju oživljuju i rese 
mnogi gorski pritoci s desne strane, s koje se u nj ruše redovno 
divnim slapovima. 

Naspram jednog takog slapa u podne smo upočivali i obje- 
dovali. Nemojte pomisliti, da sam romantičar ili sanjar, što to 
napose spominjem. Bože, ukloni! 

»Bilo, prošlo. Est peractum« — — i 
: Mi smo vidjeli, da je to doista krasan prizor, a zatim se 
poklopili i žuljkali svoj krušac, prepuštajući bez trunka za- 
visti budućim turistima, da u tom uživaju, da se zanose i da 
fotografiraju, Uvjeren sam, da ne će nijedan tuda proći, a da 
tu sliku ne snimi. 

Turisti će i to opaziti, kako je neodoljiv pogled na sniježne 

glavice visokoga Koritnika, kad na njih padaju prve jutarnje 
zrake jesenskog sunca. Mi smo osjetili samo to, da s one strane 
dolazi vrlo hladan vjetar. 
* Putem smo se svaki čas namjeravali na Arbanase, koji su 
popravljali cestu i — usput — prodavali kuhano kestenje i 
duhan, Kestenje je bilo izvrsno, no — da je bilo novaca, bilo 
bi i bolje. Kad sam vidio, kako rade ti priprosti, prepredeni 
ljudi, opet se sjetih pripovijedanja, kako su onda građene ceste 
za turskoga vremena. : 

— Eto, lijepi i dobri efendi, mi to ne razumijemo, a i 
lijeni smo. Nego, da platimo tebi, pa ti uzmi svoje ljude — 
govorili su Arbanasi paši i plaćali, paša spremao novac, mi- 
nistri dobivali bakšiš, a cesta ostala na papiru. 

Zaista, nijesu Arbanasi lagali: lijeni su oni, koje smo vi- 
djeli, da se veća lijenost ne da ni zamisliti. 

Oko 5 sati stigosmo u Ljum Kulu. Tu nema sela, nema 
ništa do stare turske kule, koja straži nad mostom preko rijeke 
Ljume. Taj most spaja obale u visokom luku, sav je od ka- 
mena i rođeni je brat staroga mosta u Mostaru i Kozije Ću- 
prije kraj Sarajeva. Malo niže njega slijeva se Ljuma u Bijeli 
Drim. 

Kad dođeš na taj most, sama ti se nameće pomisao, da si 
na željezničkoj pruzi Sarajevo—Višegrad i to iza stanice Me- 
đeđa, gdje iz tunela dođeš na most, a odmah s njega vodi 
drugi tunel prema Vardištu, a treći prema Uvcu. 

Ovdje, naravno, mjesto tunela i željeznice, nalazimo vrlo 
loše gorske puteve, između kojih lijevi vodi u Bican i poslije 
u Debar, a desni niz Drim u Kukus i dalje u Skadar. Ne gle- 
dajući na te »male« razlike, slika je vrlo slična. 

Preko ovoga je istog mosta, kratko vrijeme poslije nas, 
prenesen u nosiljci kralj Petar. 

Kula je tik samog mosta, a lijevo je od nje mala krpica 
ravnice, na kojoj je bilo podignuto nekoliko velikih šatora. 
Činilo se, da je u njima opskrba za vojsku, a malo dalje su 
opletene nekakove čobanske kolibice, u kojima su stanovali 
naši zarobljeni vojnici. Kad smo mi tamo stigli, gradili su put 
uz rijeku Ljumu: | 
“> Među tim velikim šatorima i tim potleušicama bili su po- 
dignuti šatori za nas. Bilo je u njima sijeno mjesto slame. Čim 
je dodijeljena svakom svoja kućica, odmah se dadosmo na 
posao, da je opkolimo odvodnim jarcima. S jedne je strane 
našega društva bio Doktor sa svojima, a s druge natporučnik 
Pavle sa svojom družinom, koju su sačinjavali, čini mi se, Ka- 
rola, Lepir, Mujo i Marko. Ovi su podigli oko šatora cijele 
Strjeljačke nasipe, duboko zatukli kočiće i navalili na njih 
kamenje, da ih vjetar ne iščupa. : 

. Velika je smetnja bila u tome, što su šatori bili odviše 
stisnuti, jedva se između njih prolazilo, a zemlja meka, pa čim 
še tko dotakao konopčića, koji je držao šator, već se kočić 
čupao. : 

Ispod nas, na putu, smještena je kuhinja. Rekoše nam, da 
ćemo dobiti za večeru gulaš sa grahom. Tko sretniji od nas?! 
Samo je trebalo još dugo čekati, dok bude gotov. Ominjali 
smo se oko kuhinje, kao da tobože tražimo sad vode, sad soli 
— sad ovo, sad ono, a uistinu samo stoga, da možemo izbliza 
pratiti svaki čas gulaševa života. Divni su to časovi: biti blizu 
kuhinje i gledati, kako se jarac okreće u kotlu i k tomu još 


Znati, da je to namijenjeno tvome gladnom želudcu! 

KRAĐA LUKA 


Čekajući večeru promatrah vrlo značajan prizor. 

Kraj jednoga drveta, između kuhinje i šatora, bila je pri- 
slonjena puna vreća crvenoga luka, koji su naši menažni čas- 
nici kupili u Prizrenu. Moram napomenuti, jer možda mnogi 
ne znadu, a još mnogobrojniji ne vjeruju, da se o kruhu, luku 
i soli dade bez brige živjeti mnogo, mnogo dana i tjedana. 
Dok je u torbi kruha i luka, ne boj se zla! To smo mi svi vrlo 
dobro znali i stoga se ubrzo skupiše mala društvanca na ugodni 
razgovor i to baš oko one vreće. Pripovijeda ti se tu, Bog te 
pitao o kako zamršenim međunarodnim pitanjima, no umjesto 
da govornici mašu rukama jedan prema drugome, kao što je 
to dosta ružan običaj, oni su večeras mahali prema vreći i sve 
se saginjali, k&o da ih nešto kolje ispod koljena. Da je nas 
sve »nešto« klalo, na to možemo priseći, ali se nije o tome ra< 
dilo. Pozoran je promatrač primijetio na vreći dvije velike 
rupe i na rupama — uz male prekide — po jednu grčevitu 
ruku, koja je opipavala bilo cijenjene bolesnice. 

Kad je jedno društvo raspravilo svoje »pitanje«, dolazilo 
je drugo, kao da je vreća kakva odborska sobica saborskih 
klubova, Kad su i ovi obavili svoj posao, dolazili su treći i 
tako sve redom. Neka gospoda znadu, da je ta vreća, zapravo 
taj luk predsjedao sjednicama barem petnaest klubova. 

Moral je onih najmoralnijih išao samo tako daleko, da su 
osjećali potrebu, da opomenu: 

— Nicht so viel. 

— Ne tako mnogo. Treba i kuhinji. 

Budući da se to događalo među gospodom, ne može biti 
ništa drugo, nego kleptomanija, ali nije ni to, jer su plodovi 
onih sjednica vrlo dobro upotrijebljeni, a za kleptomane se 
vjeruje, da uspjehe svoje muke zakopaju, sakriju ili bace tako, 
da cu toga nemaju nikada nikakove koristi. 

. Bit će, da je to bila neka nova bolest, koja se među nama 
istom naslućivala i koju ne priznaje nijedan kazneni zakonik, 
a to je: bijeda i glad, koje su daleko jače od svakog morala i 
o kojima ćemo nažalost još poslije moći opširnije govoriti. — 

Dosta kasno dobismo večeru i povukosmo se u svoje dvore. 
Nesreća je bila, što nijesmo svi legli u isto vrijeme. Neki su 
još dugo lunjali po taborištu i neprestano zapinjali za konope 
tako, da je svaki čas prijetila opasnost, da će te zasuti ruše- 
vine tvojega krova. Još veći promet nasta, kad stiže desetak 
naših liječnika, koji su prije bili razasuti po bolnicama, a sada 
potjerani u Albaniju zajedno s nama. 

Naš se natporučnik Pavle strašno ljutio, kad mu je tko 
zapeo za kuću, pa je cijelu večer vikao: 

— Bitte, aufpassen! 

Mi smo se u svom šatoru počeli smijati tome oo 
gnjevu, kad nam doprije do ušiju očajna vika: 

— Bitte, aufpassen! Melden Sie sich!') 

Povirim, da vidim, što je. U isto se vrijeme izvuče i Pavle 
iz šatora, ljutito se uspravi, a dugačak je dva metra dobre 
mjere, i podboči se rukama. 

— Vidi ga, vidi ga, kako sad bježi! — vikne prema meni, 
kad me opazio. — Recide mu, molim te ti, recide mu. Ja ne 
znam toliko njemački. 

— Što bih mu rekao? — upitam ja, smijući se. 

— Što bi mu rekao?! Zar ne vidiš, da mi je iščupao kol- 
čić, da mi je skoro šator srušio i — 

— Vidim, vidim — prekinem ga u riječi — ali ipak ne 
znam, što bih mu rekao. 

— Reci, da mu vrag zgulio kožu s glave, da mu vrag po- 
derao opanke, reci — da Bog da u luli sjedio, kroz kamiš 
noge promolio — reče on, pa se i sam poče smijati, zabijajući 
kolčić u zemlju. 

— Oprosti, toliko ne znam ni ja njemački! — odgovorim 
mu ja kroz smijeh, povučem se natrag i dobro se zamotam, 
da spavam. 

— Slušaj, Aniću — zovne me Ančica tihim glasom, Spa- 
vao je kraj mene. 

— Što je? 

— Gdje smo mi ono metnuli kruh? 


1) Molim, pazite! Javite se! 

— Evo ga u mojoj torbici pod glavom — odgovorim ja i 
okrenem se na drugu stranu. 

— Čuvaj samo, da nam ga tko ne ukrade. 

— Ne boj se. 

Ančica je bio zdušna i vrlo pedantna domaćica naše dru- 
žine. Nijesi smio uzeti ni komadić kruha ni komadić luka ni 
mrvu sira više, nego ie on odmjerio za pojedini obrok. Ako si 
još tražio, hladno je rekao: »Dobro. Ali ćeš poslije gladovati!«, 
a to je bila tako strašna riječ, da si odmah pred njom skinuo 
kapu i poklonio se. 

Istom mi poče padati san na oči, kad Pavle opet zaviče: 

— Melden Sie sich! X 

— Oprosti, gospodine natporučniče. Išao sam po vodu, a 
mrak, pa zapeh — odgovori mu glas, po kojemu sam poznao 
Čajnemena de Bacajgeld. 

— A, ti si to, ptico!? — reče Pavle. — Naravno: Hrvat. 
Onaj mi malo prije skoro sruši šator, pa ne reče ni »pardon« 
nego .uteče kao konj, a ti samo malo zapeo, pa se ispričavaš 
cijelim litanijama. Naravno: ludi, pošteni Hrvat! 

— Pa, oprosti — opet će Čajnemen u neprilici. — Vikao si 
»Melden Sie sich«. 

— Ako ja moram vikati »Melden Sie sich«, da zaplašim 
kojekakve hahare, za to se ti ne moraš javiti! Stoga mi Hrvati 
i izvlačimo svagdje tanji kraj, što smo taki. Odstup i uči se, 
prijatelju, pameti — završi Pavle i spusti zastor. 

Čajnemen je još neko vrijeme stajao na istom mjestu, kao 
da je poliven hladnom vodom, a onda reče poluglasno: »Kaj 
mu je?« i ode u šator, gdje su ga jedva očekivali žedni dru- 
govi, koji su čuli njegov i Pavlov dijalog i dušili se od smijeha. 

Sada, kad pripovijedamo, ne izazivlje smijeh nego malko 
razmišljanja — — 

Sutradan se upoznasmo s liječnicima, među kojima je bio 
i jedan Hrvat iz Dalmacije, Dr. Marko Z. 

Dobismo čaj bez šećera. 

KLANCI JADIKOVCI 


U 7/* krenuše kola s torbama, a u 8 sati pođosmo i mi 
uz dosta usku šumsku stazu. Kola su morala dalje obilaziti. 
Kad se popesmo na prvi brežuljak, ugledasmo sastanak Bije- 
loga i Crnoga Drima kod sela Kukusa, a na svakom nam brdu 
zape za oči srpska stražarska koliba. Kraj jedne smo prošli. 
To je bio isto onakav tor kao što su podignuti dolje u Ljum 
Kuli za našu momčad. Oko nje je bilo do trideset momaka, a 
neki rekoše, da su slično zaposjednuta i ostala predstražnička 


mjesta. 


Time, što smo okrenuli ovim putem, bi pokopana moguć- 
nost, da ćemo se preko Skadra sastati s crnogorskim Gospo- . 
darom. Bilo je jasno, da ćemo u Debar, a otuda — Bog zna, 
kamo. 

Strepili smo pred tim putom, šutjeli i već unaprijed patili 
pod mukama, što nas čekaju. Zle je slutnje povećavala majo- 
rova šutnja. Inače je on bio vrlo razgovorljiv, znao nas je 
tješiti i u svakoj je zgodi našao dobru riječ, pa i ne bila isti- 
nita. Sada je i on zanijemio i sigurno smišljao, na koji će nas 
način što lakše prevesti kroz neprohodne albanske klance. 

Da se ne mora jesti, onda bi lako bilo, ali ovako — kruha 
još ima svaki vrlo malo, drugoga smoka nimalo, novaca nema, 
a da ih i ima, tko će nas tolike opskrbiti pojedinačnom kup- 
njom? Ni kuhinja nema nikakove zalihe u robi, a sve da je 
i ima — na čemu bi je vukla sa sobom, kad čusmo, da će kola 
teško moći dalje od Bicana?! 

Taj nam je prvi dan čistih albanskih ljepota bio vrlo go- 
rak, i ako sam put sobom nije bio osobito naporan. Tu i tamo 
koji brežuljak, a inače ravnica. 

Putem nas je zabavljao jedan naš drug, popularna zakut- 
njačka pijanica — Solosaufer, koji je nekako kupio u Ljum 
Kuli litru rakije i cijelim putem guckao, pogledao, koliko još 
ima u boci, i opet guckao, a zatim se smijao i pripovijedao. 

Čini mi se, da je rakiju kupio od srpske mjesne straže, 
jer se inače nije moglo ništa dobiti, pa da plaćaš dukatom. 


Svi smo ga salijetali, da nam malo dade, jer smo bili si- 


gurni, da ne će dati nikome. 

— Ne, ne, brate, da mi te je mati rodila — odosno je 
on svakome i bježao od svakoga, koji je iskao, kao vrag od 
tamnjana, a budući, da smo svi iskali, letio je od jednoga do 
drugoga kao lopta, šapčući: — Sveta voda, ove blagoslovljene 
kapljice — — Jedva sam ih dobio — — Ne, ne, pa da umi- 
reš — — 

Sav se je tresao od uzbuđenja, 

Do podne je ispio sve do kapi, a da se nipošto ne smije 
reći, da je bio pijan, i počeo nas nuditi praznom bocom. 

— Ne treba mi — kaže. — Tko hoće, neka uzme. 


Već iz daleka opazismo selo, koje se podiže na jednom 
obronku snježnoga brda Galice (2500 m.), a leži nad morem — 
neka su gospoda i to znala! — oko 1200 m. 

Pod samim mjestom okrenusmo preko nekakovih njiva, da 
će nam tobože biti kraće i lakše, a kad tamo — zaglibismo do 
iznad košćice. Već su mi poprečaci omrzli ono putem od Niša 
do Prokuplja, a ovdje se ozbiljno zavjerih, da ne ću više ni- 
kada u životu ići poprečacima. Oni su nepouzdana stvar — — 

Jedva se popesmo u selo, jer je put nevjerojatno strm. 
Čičice su do mrkle noći turkale svoje volove i privirali jedan 
drugome, da se gore doturaju, dok mi stigosmo nekako između 
2 i3 sata po podne. 

Tko vidi kuće u Bicanu, odmah se i nehotice sjeti zgrada 
u Arbanasima kraj Zadra, ako je ikada tamo bio. Sličnost je 
vrlo očita. Stanovnika može biti nešto preko hiljade duša. Svi 
su muslimani, 

Na jednoj kući opazismo srpsku zastavu, što je značilo, 
da je tamo vojna stanica. 

Više sela, na vrh brijega, vide se obrušene zidine vrlo 
velike građevine. Bog zna, što je to bilo. Možda kakova vo- 
jarna ili što slično. 

Smješteni smo u šatore. Ni za objed ni za večeru ne do- 
bismo ništa. Srpski vojnici donose iz sela kukuruzna kruha i 
prodaju mali komad po 5 dinara. Tko je imao novaca, kupo- 
vao je, zahvaljujući Bogu, što ga uopće može dobiti. 

Razvalili smo nekolike amautske ograde, naložili vatre i 
dugo kod njih sjedjeli, jer je bilo hladno. Major je bio nepre- 
stano među nama, sad kod ove, sad kod one vatre, no najra- 
dije se zabavljao sa svojim mornarom i s našim bardovčanima. 
U politiku se nije upuštao i nije nikoga protežirao, što nas je 
osobito veselilo. Uza nj je neprestano bio, s njime stanovao, 
s njime jeo i kraj njega jahao njegov »tjelesni liječnik« dr. O., 
zarobljeni naš pukovnijski liječnik neke češke pukovnije. 

Pripovijedalo se, kao da smo se sastali u kojoj bečkoj 
kavani i počeli pretresati događaje laka sadržaja i nikakove 
vrijednosti. 

Bio je to čudan, užasan položaj — — 

Moramo bježati mi, kojih vojska napreduje: besprimjer- 
nom brzinom, a čuvaju nas s nataknutim bodovima oni, kojih 
je vojska uništena i njihov major prima među nama ulogu 
čovjeka veseljaka, koji živi samo u lijepim uspomenama, a 
preko sadašnjosti prelazi, kao da je tu vrijeme stalo i kao 
da se ništa niti ne događa. Mi mu se veselo smijemo, mi, koji 
smo željni korice kruha i čovječna konačišta. Među sobom 
pravimo šale i doskočice mi, koji ginemo od puste želje za 
rođenim ognjištem, mi — maskirani harlekini — u srcima 
kojih, kad bi ih razrezao, ne bi ništa ni našao do svetih 
slika naših majka, naših ljuba, naše djece, naše braće i cijele 
naše domovine! 

— O Domovino, divna kćeri revolucija i barikada, zbog 
koje se proliše oceani krvi, veliko si, sveto si dobro, ali — 
stani malo u kraj, dok se isplačemo na grudima naših dragih 
majčica i vjernih žena. Uzvišena si, Domovino slatka, ali — 
harlekin je zbacio obrazinu i priznaje, da čovjekovo srce kuca 
najprije za vas, majčice jedina i odana ženo — — 

Ne vidjeh ni jednoga između nas, koji je bio tužniji, kad 
nam neprijatelj najavi sa svečanom glazbom pad najprve 
tvrđave, nego kad je dobio vijest, da mu je umrla majka ili 
da mu teško boluje dobra žena ili ljubljeno dijete. Ne vidjeh 
takoga, ali vidjeh ljudi, koji šenuše umom, čuvši, da im se 
iznevjerila žena, za koju su mislili, da je mnogo niti ne ljube. 
Ja poznam žena, koje kidisaše životu nad muževim mrtvačkim 
odrom i vidjeh majka, koje izjede bol zbog neprežaljenog 
djeteta. 

O divna, o slatka Domovino, tvoje je sveto mjesto istom 
iza njih — — Najprije ljudi — onda sve drugo. 

Nikada ne znadoh, jedina majko, koliko te ljubim kao 
baš tu, na obroncima albanskih gora, ponižen, potišten, iz- 
gladnio; na vratima tmurne, neprozirne i odvratne buduć- 
nosti, i moje srce nije nikada kucalo za tebe, slatka ženo, kao 
baš u tim časovima, 

Granate, bombe, juriš — užasne stvari, koje trgaju sve 
veze, ali k njima pristupaš kao čovjek, i to su samo časovi. 
Jedan čas, jedan tren i sve je svršeno. Pao si kao čovjek, koji 
je zdušno vršio svoju milu ili narinutu državljansku dužnost. 
Ali ovo ovdje?! Gone te kao stoku, noćivaš kao marvinče, ču- 
vaju te kao razbojnika, ubija te glad, ubija te nevrijeme, ubija 
te umor i to sve traje danima, tjednima i možda će trajati 
mjesecima, ako se prije ne svališ mrtav u blato ili bezdanku, 
gdje će ti biti posvećena manja pažnja nego li crknutu gove- 
četu, s kojega će netko zguliti barem kožu, I sada se pitaš: 
čemu je to dobro, komu to koristi, što moraš najprije postati 
najprostije živinče, a onda ostaviti kosti, da ih raznesu vukovi 
i gavranovi?! U rovu braniš svoju domovinu, u kojoj su svi 
tvoji mili i dragi, u kojoj ti je sve, što ljubiš, sve, što cijeniš, 
sve, što obožavaš. Tamo svijesno osjećaš, i da si potpun čovjek 
i da će tvoja smrt koristiti, pa komu bilo. Ali ovdje?! 


O Bože, užasa, o Bože, sramote, o Bože, hvala Ti, što ne 


dopuštaš harlekinu nego samo na kratak čas da strgne obra- 
zinu, da zbaci svoje odijelo u dvadeset boja! 

O Bože, neka se vrši Tvoja volja! 

To su bili užasni časovi neiskazanih duševnih muka i 
patnja. 

Cijelu je noć i drugi dan do podne padala kiša, koja nam 
je donijela ujedno i jaku studen. Na okolnim se brdima, a 
osobito na Galici vide velike snježne vijavice. 

Za doručak nam kuhinja ne dade ništa, a ni iz sela se 
ne može više ništa kupiti. Vrlo smo gladni, a naš je glad tim 
nesnosniji, što nam je jelo u tim prilikama jedina naslada i 

što smo i neopazice počeli vjerovati, da će nas u Albaniji ubiti 

glad i nered, a protiv toga je u svakome neobuzdano posko- 
čila grčevita volja za održanjem, što se moglo postići samo — 
jelom. 

TUŽNE POVORKE 


14. studenoga, oko 10 sati prije podne počeše prolaziti 
duge povorke naših momaka. 

To su bili najtužniji putnici, što sam ih ikada vidio. Pro- 
šle su ih 2—3 hiljade, od kojih nije bio mi jedan momak pot- 
puno opremljen kao vojnik; dobra ih je četvrtina bila boso- 
nogih, bez igdje išta na nogama, druga je četvrtina bila u 
cipelama bez poplata, treća četvrtina umotala noge u slamu 
i vreće, a preostatak je bio obuven u poderane opanke ili 
cipele. Većina ih je imala oko tijela potpuno prosjačke krpe, 
manji dio prilične hlače, a mnogi su bili samo u gaćama. Ne 
znam, da li ih je polovica imala na sebi kabanice, a sve i 
jedan bi mogao nastupiti na svakom sajmu kao prosjak, 

Lica su im zemljasta, oči preplašeno otvorene, staklene i 
ukočene, usne tanke i suhe kao hrastova kora, a uške pro- 
zirme kao suton, koliko nijesu ulijepljene blatom. 

Išli su, kako je tko htio i mogao. Tu i tamo se opazio po 
koji čičica, stari trećopozivac, u seljačkom odijelu, kako se 
obača na štap i tapka s momcima. Čičicama su visjele o ra- 
menu puške staroga kova, na kojima je bio špagat mjesto re- 
mena. Mislim, da su neki imali uza se i po koji naboj. Njihova 
je sva služba sastojala u tome, da zajedno s našim nesretnim 
vojnicima psuju austrijsku i srpsku vladu, a isto su tako i u 
svemu drugom bili posve jednaki: jednako poderani, jednako 
su zebli, jednako su gladovali, jednako su kisli i jednako u 
svakome blatu i u svakome jarku očekivali gadnu, odvratnu 
smrt. Našim je vojnicima bilo još bolje nego njima, ako su 
bili mlađi i što su bili sigurni — koliko su Nijemci i Madžari 
— da im u selo nije došao neprijatelj, dok su čiče dobro znale, 
da je Švabo već davno prešao njihovo toplo ognjište i grobove 
milih pokojnika — — 

. — Hajde, brate. Ne zaostaj, poginut ćeš. 

To je bio jedini izražaj njihova položaja. 

Najprije prođoše jači momci. Pozdraviše, tugaljivo pogle- 
daše i prođoše. Iza njih su se lagano dovlačili sve slabiji. Neki 
pokušaše, da dođu među nas, moleći i zaklinjući, da im da- 
demo što jesti i odijela. Straža ih odbi od nas, a mi izrle- 
sosmo sve odijelo i rublje, što nam nije bilo prijeko potrebno 
«i podijelismo onima, koji su izgledali najtužnije. Podijeljeno 
je vrlo mnogo rublja, cipela i skoro sve ono tvorničko odijelo, 
što smo ga dobili prije polaska, ali — nije se ni poznalo na 
onim gomilama golih i bosih. Jednom smo dali, pedesetoricu 
smo morali odbiti, jednom pružili, desetorica otimlju iz ruke. 
Tu si čuo molitve svih vjera i jezike svih monarhijinih naroda, 
tu si vidio bijedu, kakvu Bog nije nigdje ujedinio u tolikoj 
mjeri na jedno mjesto. Naša je, prema našim prilikama, vrlo 
obilna pomoć bila kao kap kiše u more. Za svaki su se pruženi 
komadić počeli otimati i čupati, pa da se tome izbjegne, mo- 
lismo stražare, da puste bliže samo onoga, kojega mi ozna- 
čimo. Slika je bila još tužnija, jer dok si ovdje jednome davao, 
otuda su te probadale svojom tugom stotine očiju, pružale se 
U zrak stotine ruku i zaklinjale stotine usta u deset raznih 
jezika, kao da dijeliš suho zlato, a ne poderanu košulju. Ovi 
više nijesu vojnički ni pozdravljali. Trgali su s glave onu 
krpu, koja je, možda, nekada bila vojnička kapa, metali je 
pod pazuho i sklapali ruke, a mnogi su padali i na koljena. 

Neprestano su nam ponavljali, da već dva dana ništa ne 
jedu, ali im ne mogosmo dati ni jednu mrvicu kruha, jer ga 
nijesmo imali ni sami i, dok su neki prolazili, neki se zadr- 
žavali kod nas, mnogi su se raštrkali po seoskim vrtovima i 
tamo se otimali i tukli za korijenje, koje su noževima i šta- 
povima kopali iz zemlje. 

U Prizrenu dobi svaki po kilu brašna za popudbinu do 
Debra, a to je šest, u najboljem slučaju, pet dobrih dana hoda 
po uskim stazama, po blatu, po kiši, po ledu i studeni. 

Ta se žalosna procesija protegla kilometre i kilometre, pa 
su trebali dugi satovi, dok su nas mimoišli. 

Velik je ratni zločin ubijati starce i djecu, još veći i ogav- 
niji osramotiti žene i djevojke, ali nema premca ovome gri- 
jehu, što je počinjen na tim nesretnim ljudima. 

. Meni ni danas nije jasno, kako je uopće moglo doći do 
toga?! 

Poznato je, da je Srbija držala na okupu samo zarobljene 
časnike i onu momčad, koju je bila uposlila i da se za druge 

nije nimalo brinula, pustivši ih, da slobodno rade po selima, 
ali je nepojmljivo, što su radila gg. »zastupnici austro-ugar- 
skih interesa«, što su radile razne neutralne misije i, najzad, 
što je radilo austro-ugarsko vanjsko i ratno ministarstvo?! 
Da li naše vlade nijesu znale ili nijesu mogle doskočiti onome, 
što se tu radilo s njezinim državljanima ili — što je manje 
vjerojatno — nijesu ni znale, kako im je?! 

Svakako dobar dio optužbe zbog ovoga najtežeg ratnog 
zločina pada i na naše vodeće ljude, Tu je platilo životom, po 
prilici, trideset hiljada ljudi, koji su u najvećoj većini vrlo 
zdušno vršili svoju državljansku dužnost, koji nijesu iz obi- 
jesti pošli u rat, koji imaju kod kuće punu stolicu sirotinje 
i koji bi poslije ove svjetske nesreće narodu i te kako trebali. 
Da su pali u boju — bila bi nesreća, ali prirodna, no oni po- 
giboše onkraj rojne pruge, bez oružja u ruci, od napora, od 
gladi, od studeni, a to zbog nečovječne nemarnosti onih, za 
koje su išli ginuti. 

Da su srpsku vladu sačinjavali trijezni i oprezni ljudi, 
bili bi i ove siromake i sve nas ostale za vremena otpremili 
preko Soluna, kad su već bili odlučili, da s nama bježe, a kad 
to nije učinila — time svršava njezina golema krivnja. Što je 
dalje bilo, sve je bilo izvan njezine moći. Ona više nije mogla 
ni škoditi ni koristiti, što se najbolje vidi po tome, što su i 
njezini rođeni sinovi okusili istu sudbinu. 

Gdje prestaje zločin srpske vlade, tu počinje. bezdušna 
nemarnost austro-ugarske monarhije, koja bi bila mogla, da 
je kušala, spasiti sve te nepotrebne žrtve, sva ta jalova mu- 
čeništva. Međutim, mi se sjećamo fraze, koja je vazda lebdjela 
nad glavama naših junačkih pukovnija: »Mit dem Mensehen- 
materijal ist nicht zu sparen!«!') 

. Čini se, da su neka gospoda mislila, da je obračunano 
s nama, koji smo javljeni u listini gubitaka. To je i pravo, 
jer smo — obijesno ostavili svoje poslove, svoje mile i drage, 
zavrgli se glavom kao bundevom i pošli u četovanje — — 

Gospodo, optužuje vas pred Bogom i pred ljudima tri- 
deset hiljada ljudskih kostura, koji su žrtve najprije vaše 
politike, a onda istom žrtve evropske pogibije; optužuje vas 
pet puta po trideset hiljada neutješenih sirota, kojima hrani- 


1) S ljudima ne treba štedjeti! 

telje ne proguta rat nego vaša duša, vaše podcjenjivanje ljud- 
skih života. ; 

Što ćete reći, gospodo, sirotinji tih mučenika, kad vas 
upita za svoje hranitelje?! Hoćete li joj moći reći, da su i 
omi pali za kralja i domovinu?! 

Složio se zločin i ludilo, da vlada poštenim, neobrazova- 
nim seljakom i kako su mirne duše turnuli u propast cijeli 
jedan narod sa svom tragičnom i lijepom prošlošću, sa svim 
svetim grobovima, sa svim skladnim porodicama, sa svim dje- 
vojačkim ljepotama, sa svim materinjskim blaženstvima, sa 
svim momačkim snagama i sa svim narodnim nadama — isto 
tako hladnokrvno potjeraše u puste, neprohodne albanske 
klance četrdeset hiljada razoružanih ljudi, bez kore kruha, 
bez komadića odijela, bez trunka nade na krov, sa stadima 
ušiju i klicama neumoljive kolere, koja ih uništi do temelja, 
pokosivši one, koji izmakoše umoru, ledu i gladi. 

Naša su se — austro-ugarska — zapovjedništva zadovo- 
ljila time, što su za vrijeme našega križnog puta — kako smo 
poslije doznali — strože držala srpske zarobljenike, kao da su 
opravdana takova pooštrenja, koja nimalo ne koriste onima, 
zbog kojih se nameću i padaju na one, koji nijesu ništa krivi! 

Iza naših vojnika prođe jedna pukovnija srpskih novaka. 
I to je bila tužna povorka blijedih, slabih dječaka, koji su 


bili barem prilično obučeni i naoružani, pa su se mogli na- 


dati, da će odolijevati studeni i moći robiti i otimati. 

Naši vojnici to nijesu mogli i krađa je bila još jedina 
nada, koliko ostanu na životu. Tako je tamo kod Slatine jedan 
naš nesretnik ukrao ovcu i počeo je peći. Arnautin ga nađe 
i ubije, a dobrodušni i slabi srpski čičica, koji je uz svoju 
slabost i nikakovo naoružanje bio upućen također na isti način 
života kao i zarobljenici, i koji je bio srastao s bijedom tih 
jadnika kao bolestan otac s nemoćnom dječicom, negdje nađe 
jedan maboj, nabije, ustrijeli Arbanasa i odmah pobjegne. 
Drugu je noć i on umro od gladi i slabosti. 

Tu krađa i otimačina nijesu bile skrajnji izlaz, posljednje 
sredstvo, nego jedino moguće čovječno sredstvo i stoga su ove 
duge čete golih, bosih, gladnih i promrzlih bile i za samu Al- 
baniju bič Božji, kazna Božja, pa ako nikad ne uspije najsil- 
nijim turskim pašama s pomoću najjačih odreda nizama, da 
ovdje pokupe porez, ovim golorukima pođe za rukom, da 
uberu harač, padajući mrtvi na svoj mršavi plijen. 

Za cijelo vrijeme, dok su prolazili ti naši i srpski osuđe- 
nici, ne vidjesmo među nama majora Živkovića, a isto tako 
ni potporučnika Živojina. Nestali su i ne vidjesmo ih, dok oko 
3 sata po podne ne dođoše, da nas isplate. Kraj naših je šatora 
podignut nekakov ćumez za gospodina majora, koji nam je 
lično predavao novac, i ako je tu već bio naš novi blagajnik 
g. Rašić, On je također iz naših krajeva, a prešao je u Srbiju 
nekoliko godina prije rata. 

Kiša je neprestano sipila. 

Za objed dobismo juhu i meso. 

Kuhinja je imala dvoja kola i četiri vola, pa kako se sad 
vidjelo, da kola dalje ne mogu, a k tomu, da se nema što. 
jesti, počeše volove klati, a kola pokloniše Arnautinu, koji 
je, čini mi se, dao kuhinji kao uzdarje jedan kukuruzni kruh. 

Saletjesmo majora, da nam pribavi kruha, jer nitko nije 
imao ni jednog zalogaja, a naši se želuci nijesu mogli zatrpati 
komadićem mesa i s četvrt litre čorbe. Sve obeća i nastavi 
isplatu, dajući svakome po trideset dinara u papiru. 

Taj se dan pojavi među nama kapetan Gradimir, koji je 
dodijeljen majoru kao pobočnik. Nikada nijesmo čuli njegovo 
prezime. Bio je to plav čovjek, srednje veličine, šutljiv, ne- 
prestano zamišljen i uglavnom pristojan. Što mu je naredio 
g. Živković, to je izvršio, a inače je šutio i gledao preda se, 
To su bili prvi dojmovi o njemu. 

Pred noć se pronese glas, da je tuda prošao srpski vojni 
ministar. Ne znam, da li je to istina. Vidjeli smo, da je tamo 
kraj vojne stanice prošlo u Albaniju nekoliko gospođa i dva 
gospodina, no tko su bili, to se ne zna. Bili su svi dobro, vrlo 
dobro opremljeni i odulje su se zadržali kod mjesnog vojnog 
zapovjednika, gdje je s njima bio i g. Živković. Jahali su. 

Došlo je još nekoliko izbjeglica, sirotinje i malih gazda. 
Ne znam, zbog čega su ovi bježali, čemu li su se nadali, ostav- 
ljajući sve svoje na milost i nemilost tuđe vojske, koja je kod 
svih naroda jednaka?! Ona poštiva nastanjene kuće, pa u 
njima našla samo jednu dušu, ali za to smatra sve napuštene 
kao izručeni plijen. Od toga će pravila, naravno, biti izni- 
maka, ali malo. 

Ova se raja utabori malo više naših šatora, a u oči je 
osobito udarala neka mlada, blijeda i mršava gospođa u mu- 
škom odijelu. Na glavi joj je bila nekakva šubara. Muž joj je 

bio visok, tanak i mršav čovjek, očito vrlo čangrižljiv i ne- 
zadovoljan. Neprestano joj je nešto predbacivao, dok je ložila 
vatru i spremala kukavnu večeru. 

Na nju su bile uperene mnoge oči s naše strane, ali to 
nijesu bili pogledi požude, koja nije nikom bila ni na kraj 
pameti, nego pogledi iskrene sućuti. 


Za večeru dobismo prežganu juhu i — kruha t. j. kuku- 
ruzovnice komađićak, koji je bio širok dva prsta, a dugačak 
kolik podlanica. Kad je kruh razdijeljen, mnoga su se gospoda 
gurala, kupeći mrve i komadiće kore od kruha, koje su ostale 
na gunju, s kojega su dijeljeni mršavi obročići. 

I tu je večer g. Živković dugo bio s nama oko vatra, obe- 
ćavši nam, da će drugi dan isplatiti onu gospodu, koja još ne 
dobiše novac. Kapetan i potporučnik držali su se daleko od 
nas, 

Neka su gospoda kupila u Prizrenu konzerviranog mlije- 
ka, pa su se sada dala na kuhanje. I moja je družina imala 
jednu taku konzervu, ali je ostavismo kao najzadnju, naj- 
svetiju pričuvu. Po nekom smo nagonu osjećali, a da se o 
tome nijesmo usudili ni progovoriti, da nas čekaju još teža, 
gladnija vremena. 

Nijesmo znali, što tu čekamo, a mi kada ćemo poći dalje. 
G. Živković je šutio i opravio vojnike, da iz okolnih sela do- 
vedu svako kljuse, koje igdje nađu, 

— Ne mogu — kaže — dalje kola, pa trebam konje naj- 
manje za stožerne časnike i za teže bolesnike, a dovedu li 
dosta konja, natovarit ćemo torbe. 

U ovo se posljednje nijesmo nadali, jer bismo samo za to, 
samo za naše torbe, trebali stotinu dobrih konja. O tome se 
nije smjelo ni sanjati, i počesmo pripremati leđa za nemili 
teret, koji je još uvijek bio velik, i ako smo dobar dio stvari 
podijelili vojnicima. 

Tu i tamo se je pojavljivao koji srpski vojnik, naš stra- 
žar, i nudio na prodaju komadiće kukuruzovnice uz bajoslovne 
cijene. 

Ja sam se sigurno više bojao studeni nego gladi, dok sam 
se bio neumorno bacio na traženje »kapuljače«, srpske voj- 
ničke, a i građanske kapuce — ruskoga podrijetla — s dugim 
repovima, koji se omotaju oko vrata i divno griju. Radovan 

je pitao sve vojnike, ali uzalud. Mnogi je niti nemaju, a koji 
je imaju, voljeli bi umrijeti, nego se s njom rastati. 

Otiđem među komordžije, koji su još iz Prokuplja vozili 
naše torbe. Ne daju ni oni. Kad sam pošao između njih, pri- 
stupi mi jedan dečko i šane: 

— Života ti, gospodine, jesu li vaši već u Prokuplju?! 

— Mislim, da jesu — odgovorim ja. 

— Kako ću ja onda kući? 

— Ne boj se. Ne će ti ništa. Samo budi miran. 

Dugo me je šutke gledao, a zatim skide kapuljaču s glave 
i ponudi mi je za 3 dinara — — 

15. STUDENOGA 


Taj je dan ostao u osobito neugodnoj uspomeni i nama i 
E. Živkoviću. Nama stoga, što smo vidjeli g. majora u pot- 
punoj slici turskoga paše, a njemu stoga, što je nepobitno 
osjetio, da mi vjerujemo, da ima negdje ugodnijeg života, 
nego što nam ga on pruža svojim ugodnim ćaskanjem i oma- 
mnim obećanjima. : 

Kiša ja padala i na mahove prestajala kroz cijeli dan, a 
sva su brda bila u magli i snijegu, otkuda je dolazio oštar, 
hladan vjetar. Za doručak dobismo prežganu juhu, a za objed 
juhu i govedinu s komadićem kukuruzovnice kao ono i jučer. 

Oko pol 1 sat popodne bi nastavljena isplata. Koji još 
nijesu bili primili novac, postavili su se u dugi red jedan iza 
drugoga, kao da će se vujati, i lagano prilazili pod naslon g. 
Živkovića, Kad više nije nitko prilazio, pregledaše popis i 
opaziše, da ima još gospode, koja ne primiše hranovinu i 
gosp. Žarko poče zvati: 

— Herr Hauptaman Zčrmer! Herr Oberleutnant Vuksan! 

Nitko se nije odzivao. ; 

— Herr Leutnant Kiss! Herr Kadett Barabaš! — zvao je 
opet g. Žarko, a mi smo se pogledali i odmah sve shvatiše i 
oni, koji nijesu ništa ni slutili. 

Srca jače zakucaše. 

G. Živković se ushodao, gleda kao ris i zove cijelu stražu 
pod oružje. Kapetan Gradimir, potporučnik Živojin, gg. Bajić, 
Radovanović i Žarko ominju se oko njega, ne znajući ni sami, 
što bi počeli, a mi stojimo u hrpicama, tiho pripovijedamo, 
šapćemo, smiješimo .se i čekamo, da vidimo, što će to biti. 

— Zbor! — vikne major i pošalje stražare, da nas bodo- 
vima istjeraju iz šatora. 

Brzo se skupismo na ledini i stadosmo u velik okrug. Neki 
su se bolesnici jedva izvlačili, pa smo možda jedan čas čekali 
na neke. 

— Pu-caj! — izdere se major prema stražaru, koji je če- 
kao, dok se iskotura iz šatora i najzadnji naš šepavi siromak. 
— Pu-caj! Hoću da vidim krvi! 

Istina, mi smo znali, da stražar ne će pucati, jer je pa- 
metniji od pobješnjelog majora, ali nas ipak prođoše ledeni 
trnci i krv nam se sledi u žilama. 

Živkovićeve su oči sijevale, kao što sijevaju oči gladne 
životinje, kad vreba na svoj plijen. 

Poče nas prozivati i to — kao i obično — onim redom, 
kojim smo upisivani, stižući s fronte, odnosno iz bolnice u 
zarobljeničko zapovjedništvo. 

Spočetka se na svako ime odazvao »Hier, jelen ili ovdje«, 
no kad pročita ime »Hauptmann Zčrner Aleksandar« (Poljak, 
služio kod 78. osječke) — od sto glasa, glasa čuti nije. Ne javi 
se nitko. 

— Wo ist der Hauptmann Zčmer? — upita major. 

Svi šutimo. 

— Wann hat man ihn zuletzt gesehen?') — pita on dalje. 

Nitko ne odgovara. 

— Gut! — vikne Živković. — Zabilježi ga, Gradimire. 

Isti se razgovori ponoviše kod imena: Vuksan Dane (Srbin, 
natporučnik 26. dombr. puk.), Chorle Rudolf (Nijemac, natpo- 
ručnik 6. pješ. puk.), Kiss Aleksandar (Madžar, poručnik 27. 
domobranske pješ. puk., koji je već prije kušao s Hrvatima 
bježati), Kiss Viktor (Madžar ili Nijemac, poručnik 6. pješ. 
puk.) i Barabaš Geza (Hrvat, kadet 28. domobranske pješ. 
puk.). 

Barabaša je bio g. Živković osobito zavolio u Bardovcima, 
pa kad vidje, da nema ni njega, dade mu se nažao, pa viknu: 

— Ej, Barabašu, Barabašu, oca ti tvoga, podvali ti meni, 
al ćeš mi omastiti konop, ako mi Bog da zdravlje! 

Kad smo svi prozvani, okrene se pukovniku Edelmannu, 
pročita imena bjegunaca i reče mu: 

— Herr Oberst, diese sind entflohen. Ihr seid Alle gleich 
und desshalb, entziehe ich ihnen, Herr Oberst, alle Begiinsti- 
gungen. Sie miissen mit den Anderen zu Fuss gehen.!) 


1) Kad je najzad viđen? 

1) Gospodine pukovniče, ovi su pobjegli. Vi ste svi jednaki, 
pa vam stoga, gospodine pukovniče, oduzimljem sve povlastice. 
Vi morate sa ostalima ići pješice. 

Zatim reče kapetanu Gradimiru: 

— Dva sata moraju ovdje stajati. Poslije iz šatora smiju 
izlaziti samo ma vršenje nužde od 8 do 9 prije podne, od 12 
do 1 i od 5 do 6 sati poslije podne, ali samo po jedan. Ako 
koji samo makne s puta, straža ima smjesta pucati. Sutra idu 
svi pješice i nose torbe. 

— Razumijem! — reče Gradimir i pozdravi, a Živković 
uze svoga »tjelesnoga liječnika« i ode. 

Stajali smo mirno kao svijeće, a zima nam lagano ulazila 
u kosti, jer kako nas je nenadano pozvao, mnogi su izletjeli 
bez kabanice. Ubrzo dotuži i onima, koji su bili i dobro obu- 
čeni, jer nije malenkost nepomično stajati u kiši i u hladnu 
vjetru jedan sat, dok nas je prozvao i još dva sata za kaznu! 

Malo poslije Živkovićeva odlaska: dođe g. Žarko i zovnu 
u šatore gg. stožerne časnike, svećenike i liječnike. Za čas 
opet dođe i pozva gg. Srbe. 

Poslije pozvaše u šatore gg. iz cenzure i izvještajnoga bu- 
reaua, a g. Živković skupi stražare i žandare, koji nijesu čuvali 
naš okrug, glasno im ponovi odredbe, koje je dao kapetanu 
Gradimiru, i zatim reče: 

— Nijedan ne smije izići iz šatora. Kad hoda, ne smije 

ni korak da makne s puta; koji se makne — pucajte, bodite, 
Kia crknu! Što više mrtvih, to veća vaša nagrada! Razumi- 
jete li?! 

— Razumijemo! — odjeknu stotinu grla u jedan glas, a 
mi se ne mogosmo oteti dojmu, da je to — naučena, uvježbana 
kazališna predstava, 

Kad smo izdržali dosuđenu kaznu, dođe kapetan Gradimir 
i reče: 

— Izvolite, gospodo, u šatore, 

— Kakva gospoda, oca vam šumastoga?! — viknu Živko- 
vić na njega, kao da je izvan sebe. — Gonite, tjerajte stoku, 
ludo, a nemojte ih moliti! 

U nama je drhtala svaka kaplja krvi, tresla se svaka ži- 
lica, svaku je kost prošla prodirna studen, a zubi su nam 
cvokotali, kao da udaraš u željezo zrelim klipom kukuruza. 

Vjerovali smo, da su naši drugovi sretno umakli u Šar 
planinu. 

Utekli su iz Prizrena 11. studenoga u večer. To se je 
znalo i nije se znalo, a prije se nije nikako spominjalo. Držali 

smo, da su potplatili stražara, koji je stajao kod istočnih dvo- 
rišnih vrata. On je oko 10 sati spomenute noći pucao tobože 
na Amaute, koji su se približavali vojami, a sigurno je to 
učinio samo stoga, da za svaki slučaj ima dobro pokriće. Bio 


“je ciganim. 


Još su prije odlaska iz Niša složili vrlo mnogi društva za 
bježanje, no poslije su došli preveliki napori, velik umor, klo- 
nulost, neodlučnost, nijesu imali novaca, mnogima su se po- 
digli prištevi na nogama, a što je najglavnije — iza nas je 
bila. neizvjesnost. Topnička se vatra češće čula, no nije se 
znalo, je li to na jedam ili na tri dana hoda; nije se moglo 
odlučiti, da li napreduju Bugari ili Srbi, jer su vazda stizale 
protuslovne vijesti, a srnuti u maglu i žrtvovati glavu ni za 
koga i ni zašto, gdje će je poslije i te kako trebati i porodica 
i Domovina, nije junaštvo, nego kažnjiva nepromišljenost i 
ludost. 
> Ova su se šestorica odlučili, nabavili opskrbe za desetak 
dana i otišli u Šar planinu, da čekaju Bugare. Ako im sretno 
uspiju osnove, bit će junaci dana, ne uspije li im — — Tako 
se to češće događa u životu, pa vidimo, da na pr. kraj reda 
Marije Terezije vazda stoje podignuta. vješala, i onaj, koji 
pođe za prvim, nije nikada siguran, da ne će dospjeti na 
drugo. 

Oko 5 sati po podne su nas vodili stražari u malim odje- 
lima po kavu. Sad smo bili doista kao potpuni kažnjenici. 
Tom prilikom odlučih, da se još malo prošetam, pa pođoh 
prema onome brdu, koje nam je bilo označeno kao nužnik. 
Čim sam izišao između šatora, srete me stražarov glas: 

— Stoj! 

Stadoh. 

— Tamo je već jedan otišao — poče stražar tumačiti. 

— Ne luduj — rekoh tihim glasom i približim mu se. Već 
je bio pao mrak. — Brdo je veliko, pa nas može i više u 
J 

— Ne da major, dijete mu milo! 

— Ne će on ni vidjeti. 

— Nemoj, gospodine — poče stražar, kao da moli. — Na- 
opak je, ubio ga Bog — — Eno, naredi, da pucamo u vas, kao 
da ste razbojnici, a ne časnici kao i on. Tako mi svetoga 
Stanka, ako nije pomanitao! 

Taj se stražar zvao Stanko, a bio je nizak, crn čovječu- 
ljak, rodom s rumunjske granice, vrlo pošten, dobar i razgo- 
vorljiv. 

Kad se netko povratio ispod brda, Stanko propusti mene. 

— Stoj! — vikne drugi stražar još prije nego sam stigao 
na određeno mjesto. 

— Ta, što bih stao, čovječe, prije nego stignem na nuž- 
nik?! — odgovorim ja, ali ipak stanem. 

— Jesi ti to? — upita stražar tiše i približi se. 

— Jesam. Ja sam, evo — uzvratih mu, prepoznavši Ra- 
dovana, 

— Milo mi je, da si došao — reče on šaptom. — Htio 
sam ti reći, da se mišta ne bojite. Mi smo se stražari raz- 
govarali — — — Kako ćemo pucati u dobre ljude?! 

— Pa, znam, moj Radovane, da ne ćete. On je lud čo- 
vjek. Kao da on ne bi kušao bježati, kad bi kod nas bio 
zarobljen?! Svaki je željan slobode, svoje kuće i svoje poro- 
dice, pa kako ne bismo bježali?! 

— Bezbeli! — potvrđuje on. — Znamo mi to i stoga se 
nemojte nas plašiti, nego — žandara se čuvajte. Znaš, kod 
nas i ne primaju u žandare nego naopake ljude. Osobito žan- 
dar Ilija — — — Onaj bi se napio krvi taman iz materinih 
njedara. 

Taj je žandar bio visok, po prilici, kolik naš natporučnik 
Pavle. Sve je i žandare i vojnike nadvisivao za cijelu glavu. 
Imao je velike brkove i gustu crvenkasto-žutu bradu. Kad 
smo ga opazili u Nišu, sjetismo se pjesama o Kraljeviću 
Marku. 

Vojnici su sve žandare nepomirljivo mrzili, jer su im bili 
dodjeljivani kao zapovjednici. Svaki je, pa i najmlađi žandar 
bio stariji od svakog vojnika, a to je ove boljelo, pa se ni- 
jesu snosili, 3 

— Ništa se ne boj! — opet će on. 

— Lako ćemo za to — umirim ga ja. — Nego, gledaj 
ti, da mi pribaviš kruha, pa po što bio. Sutra ćemo, čini mi 
se, odlaziti, a nemam ni zalogaja. 

— Teško će biti. Mi smo večeras dobili nešto, al nared- 
nik Đorđe vazda dade polovicu žandarima, a polovicu svima 
nama ostalima. Boji se, kukavica. A narednik! 

Narednik je Đorđe bio neke vrsti opskrbni podčasnik naše 
straže. 

— Gledaj, e da bi dobio barem malo. Pomrijet ćemo od 
gladi. i 

— E, bit će svašta — — — Jesi vidio danas one, što 
prođoše?! 

Kad sam čuo taj značajni upit iz priprostih usta šuma- 
dijskog seljaka, nešto me steže oko srca i krv mi udari u 
lice. Oćutjeh ujedno i bol i sram. : 

— Idem, Radovane — rekoh mu. — Ako nas tko čuje, 
izbatinat će nas. 

— Tko bi nas čuo? Tu su okolo sve stražari. Nema ni žan- 
dara ni majora. 

U šatorima je vladala grobna tišina. Pričinjalo se, kao 
da u njima nema ni'žive duše i ne bi bio mogao ni naslu- 
ćivati, da se pod tim niskim platnenim krovovima viju sto- 
tine i stotine najopojnijih snova o dalekim toplim ognjištima 
i o davnoj obiteljskoj sreći. Bog zna, što su u tim časovima 
prigušenih bolova, u tim časovima poniženja, teških kušnja 
i mutnih pogleda u najbližu budućnost — Bog zna, što su 
u tim strašnim časovima osjećale one dobre duše slatkih maj- 
čica, vjernih ljuba i milih sestrica, koje su za nama čeznule, 
za nama uzdisale i za nama ginule, a da nijesu mogle ni 
naslućivati, ni gdje smo ni kako nam je?! 

U šatorima je vladala grobna tišina — — — 

Dok smo na putovanju kroz Staru Srbiju bili još vrlo 
razgovorljivi i skoro brbljavi, sada smo zanijemili. Albanija 
nam je oduzela riječ, narinuvši nam teške, duboke, neiska- 


. zane misli i još dublje, istančanije osjećaje. 


Nekoliko riječi o jelu, nekoliko riječi o umoru i napor- 
nom putovanju i — razgovor svršava. Smjelo bi se ustvrditi, 
da iz Stare Srbije dođosmo kroz Albaniju u Macedoniju u 
znaku šutnje. 

U šatorima je vladala grobna tišina — — — 

PUT U GLADIJAD 


Drugo nas jutro rano zbudiše i odrediše, da se spremamo 
za polazak. Brzo smo smotali gunjeve i time naše spremanje 
bi gotovo. Više nitko nije ni pomišljao, da bi se torbe mogle 
natovariti na konje, pa stoga su još i sada mnogi našli stvari, 
koje su okrstili sa »suvišno« i bacali ih. To je, redovno, bilo 
rublje, knjige i karte, što su ih kroz godinu dana dobili od 
svojih milih i dragih, . 

U mojoj je torbi bilo nešto rublja, dosta rukopisa, mnogo 
pošte, pisaćeg papira, Manzonijevi »I promessi sposi«, De 
Amicisov »Constantinopoli«, mali talijansko-njemački rječnik, 
»Iz dnevnika moga prijatelja« od Anatola France-a u srpskom 
prijevodu i nauka o mjeničnom pravu od nekog srpskog 
pravnika. ' 

A Knjige su sve nastradale. Ovu je posljednju uzeo Pogla- 
vica i dugo je vremena nosio pod pazuhom, razmišljajući, bi 
li je bacio ili nosio, dok je nije najzad metnuo u krušnu 
torbu; rječnik sam prodao nekom Čehu za pola dinara, a 
Manzonija sam i drugove ostavio, da šire civilizaciju među 
Arbanasima. Talijani, tako i tako, imađu na Albaniju vrlo 
naoštrene zube. 

Ostale sam stvari zadržao i još ih je uvijek bilo mnogo, 
jer je papir strašno težak, al su mi sve bile previše mile, 
a da bih bio mogao baciti još što. 

Tonček je bacio sve svoje imanje osim gunja i snježne 
kape. Gunj je smotao u vijenac, od kape napravio krušnu 
torbu, stavivši mjesto remena komad špagata, u nju metnuo 
zdjelicu, kašiku i lojenu svijeću i pošao u albanske klance 
s tvrdim uvjerenjem, da je prema svojim silama najbolje 
opremljen, Još mu nije ni dvadeset godina, pa se kao Be- 
njamin zarobljenih časnika radije baca u vratolomnu raskoš, 
da ne nosi ništa, nego da ga torba sa stvarima, koje se mogu 

pregorjeti, svali u kakvu provaliju. U svojoj je opremi, onako 
tanak i mršav, sa sanjivim očima izgledao kao mesenger boy, 
kad dostavlja ljubavna pisma ili kao Kupido, koji je slu- 
čajno obradatio i ponio gunj, da se zamota, ako ga gdje po- 
liju hladnom vodom. 

Cijelo jutro ne vidjeh g. Živkovića. 

Stožerni časnici dobiše konje, usprkos njegove jučerašnje 
grožnje, a bolesnici se pomiješaše s nama. 

Pođosmo istom oko 7:4. Morali smo stupati dva i dva, 
bez obzira, da li je pred nama kamenje, blato ili voda do 
koljena, a iza svake je desetorice išao po jedan stražar, koji 
je bio lično odgovoran za tu svoju »družinu«. 

Za doručak nijesmo dobili ništa. Kuhinjske su stvari no- 
gili volovi i naši ordonanci, kojih je dvadesetak bilo uvijek 
blizu nas. 

Hod je bio vrlo naporan, jer je put slab i nikakov; ne- 
prestano se ide s brda u dolinu, iz doline na brdo, a blato, 
da se jedva izvlače noge. Istina, nama su, okorjelim reumati- 
čarima, trebale blatne kupelji, ali su ipak strašno bjesnili 
oni, koji su bili s njima počašćeni, a tih je bilo vrlo mnogo. 

Odmah iza Bicana nabasasmo na jaku gorsku bujicu. 
Neki su odlučno zagazili, a drugi počeli valjati u vodu veliko 
kamenje, da naprave gaz. Ne zna se, što je bilo nezahvalnije, 
jer ni najveće kamenje nije voda ostavljala ondje, gdje smo 
mi htjeli, a gaziti bez kamenja, značilo je okupati se u hlad- 
noj vodi i onda dalje ići u hladnome vjetru. 

Naš Bela odluči, da najprije prebaci gunj, pa da onda 
i on pođe za njim, no gunj. pljusnu usred potoka i u času 
nestade. O spasavanju nije bilo ni govora, 

— To je nesreća — reče Bela mirno i ozbiljno — ali 
mi je sad barem lakše za dobrih desetak kila i to je sreća. 

Time je već bio utješen. 

Čini mi se, da je baš naš poručnik Tunja svojom sla- 
vonskom dosjetljivošću i šumarskom okretnošću pronašao 
zgodan prijelaz na kojih dvjesta koraka niže od onoga mje- 
sta, na koje smo bili nasrnuli mi ostali, 

Kad smo svi bili prešli, opazimo, da moja Đuđa ne- 
strpljivo obigrava na drugoj strani, cvili i ne smije da za- 
pliva, i ako joj je Bre pokazao put. 

— Hajde je prenesi, Aniću — reče mi Tunja. — Vjerno 
i ustrajno s tobom gladuje, pa ti je grjehota, da je ostaviš. 

— Ne će ona ostati. Neka preskače. 

— Boji se. Idi po nju — zaintači Tunja i nije mi dao 
mira, dok me nije vidio na drugoj obali. Čim sam prešao, 
Đuđa veselo zalaja, zatrči se k meni i poče se zaskakivati 
uza me, kao da je već godinama sa mnom i kao da je hranim 
piletinom. Uzmem je u naručaj i ponesem, a Tunja me do- 
čeka na drugom kraju i primi je. Kad je metnu na zemlju, 
opet poče skakati, kao da je poludila od veselja. 

— Kad se vratimo, možete se prijaviti u zagrebačko do- 
brovoljno društvo za spasavanje — reče pučko ustaški po- 
ručnik Francek, inače Vlaškovuličanec, nasmije se i pogladi 
svoj gusti, prosijedi brk. : 

— One! — usprotivi se Hugo. — Oni spadaju među 
one, koji uz Mesničku i Bakačevu ulicu viču: »Dobri čovječe, 
ne muči svoje životinje!«, a u društvo će za spasavanje biti 
primljen samo onaj, koji spasi Belin gunj. 

— Hvala! Ich verzichte“) — reče Bela, podboči se na štap 
tako kicoški, kao da je na korzu, pa će opet: — Gledajte: 
ovako je ugodnije! Sad sam lagan kao pero. 


— Naravno! — dobaci neki zlobnik: — U svome si cvatu 
težak dvadeset funti, a otkako slabo jedemo, spao si u po- 
jasu na mjeru pomodnih modela. Ne budemo li još par dana 
jeli, odnijet će te vjetar. 

Poče se smijati sam Bela, pa i svi drugi za njim. Srpski 
su nas vojnici gledali sa strane i nijesu pojmili, da čovjek 
može živjeti i biti veseo uz golu, jedinu čvrstu volju, pa 
mu uskratili sve ostalo. Oni također, očito, nijesu shvaćali, 
kako su gdjekada male, neznatne ugodne trice i mršave do- 
skočice vrlo prikladne, da prikriju i zajaze teška nezadovolj- 
stva, duboke bolove i sustezane uzdahe. Oni su priprosti, do- 


bri ljudi i to su im bile tajne, nepoznanice ljudskoga života. 


Tu smo iza vode upočivali desetak časaka, Za to je vri- 
jeme Francek ogledavao svoju prtljagu. Bilo mu je vrlo teško, 
ali je bio daleko i od same pomisli, da štogod baci, pa stoga 
" poče sklapati poslove. 


1) Ja pregaram. 

Imao je dvije vrlo lijepe lovačke torbe, pa jednu dade 
još u Nišu nekom Hrvatu, da u njoj nosi svoje stvari i da 
mu je povrati, »kad stignemo na mjesto«. Drugu je, veću, 
nosio sam, punu raznih stvari. 

— Tko će mi ponijeti »Schlafsack«!) — reče sada — može 
noćas u njemu spavati?! 


— Ja — javi se Rođo — ali tako, da ga nosim vazda, 
da u njemu spavam i da ti ga vratim istom, kad stignemo 
na mjesto. 


Francek se zamisli. Ne samo da nije nitko stavio bolju 
ponudu, nego nije nitko drugi uopće ni progovorio. Ta po- 
svemašnja nestašica konkurencije prisili Franceka, da prista- 
ne na taj nespretni prijedlog, jer nije mogao više nositi, a 
baciti nije htio. 

Pođosmo i ubrzo počesmo sretati srpske vojnike i Arba- 
nase, koji su na konjima i magaradi gonili englesko brašno 
iz Debra u Prizren. Iz Bitolja je do Debra dovezeno u kolima: 

Još ni dan današnji ne pojmim, kako su naši vojnici 
mogli umirati od gladi, dok su kraj njih prolazili tovari bra- 
šna, uz koje nije bilo skoro nikakove štitnice, i ako su dobro 
znali, da se rat ratom hrani?! Teško je vjerovati, da su njih 
tisuće i tisuće gladnih predali pred desetak pušaka, a ipak 
ne čusmo, da bi bili navalili na tu karavanu. 

Počesmo češće nailaziti na mrtvu magarad i lipsale ko- 
nje, s kojih su naši momci skidali meso do golih kostura. 
Na jednom mjestu vidjesmo, kako dva Arbanasa gule kožu 
s magareta, a ubrzo iza toga opazismo u jednom mladom 
hrastiku ovu sliku: na crknutu konju sjedi Arnautin i žurno 
dere s njega kožu, a lijevo pred njim ćuži naš vojnik, desno 
srpski vojnik i obadva režu meso s konjskih butina — — — 

Gledali smo nijemo, nijemo kao kamenje, oborili glave 
i dalje išli, a u svakom se porodi strašna pomisao, da vjero- 
jatno i nas čeka ista sudbina. Pojmite li vi, što znači ta po- 
misao? Parižlije dobro znadu, zašto su jednoga parcova pla- 
ćali sa deset franaka i to su sigurno činili svijesno i s mnogo 
odlučnosti, ali zašto ovaj banaćanin ili zagrepčanin leti za 
crknutom mrcinom?! Komu će koristiti to poniženje careva 
vojnika, do ispod zadnjega ciganina čergaša? 


1) Vreća za spavanje, postavljena krznom. 

Na svakom smo koraku stizali naše i srpske vojnike, koji 
su zaostali iza svojih četa, koje ono još prekjučer prođoše 
kroz Bican. Jedva su se vukli, zastajkujući kraj vatra, što su 
ih naložili oni, koji čas prije otidoše i stadoše tamo kod one 
daljnje vatre, Kupili su se iza nasi kušali, da nas slijede, 
no svako si pola sata vidio nova lica, dok onim prijašnjim 
više nije bilo ni traga. 

Išli smo dosta brzo, u nesigurnoj nadi, da ćemo u ne- 
poznatom noćištu dobiti štogod jesti. Svaki je, većinom, imao 
još u sebe komadić suhe kukuruzovnice ili mrvu prizrenskoga 
sira ili glavicu luka, no to je bilo u svemu tako malo, da bi 
samo glad povećalo i ostavljeno je na dno torbe za skrajnju, 
skrajnju nuždu. 

Nije nam bilo rečeno, gdje ćemo noćiti, nego se samo go- 
vorilo, da ćemo ići — dok nas noć ne uhvati. Kuhinjske su 
kotlove gonili na konjima iza nas, a šatore su gonili pred 
nama. To je značilo, da o večeri ne smijemo ni misliti, ali 
da će krov nad glavom biti, pa bio i platneni. I to je neka- 
kova utjeha, kad si mokar odozdo, a još i odozgor Bog po- 
šalje rodnu i blagoslovljenu vođu. Na mahove je padalo vrlo 
jako i onda se opet stišavalo. 

Oko 2 sata poslije podne prođosmo kraj nekoga sela — 
bila je to, čini mi se, Buzmagaza — i opazismo na jednoj 
kući srpski barjak. Obradovaše mu se i oni, koji su bili naj- 
veći, najljući srbožderi, jer je to značilo, da je tu vojna sta- 
nica. G. Živković nam je negdje prije rekao, da se kod svake 
vojne stanice može dobiti kruha i druge hrane, i mi vidjesmo 
već u Bicanu, da to nije istina, ali se ipak i sada uznadasmo; 
Onaj, tko nema ništa, neprestano sanja o masnoj oporuci 
svoje bogate tetke u Americi, i ako dobro zna, da — ni nje 
nema. Nada je veliko dobro i onda, kad je sigurno, da se 
ne može ispuniti, Ona bodri volju i jača otpornu snagu. 

Kad nam zapovjediše, da sjednemo više one kuće i uz to 
opazismo, da g. Živković ode u nju, naše nade poskočiše i 
to nam je pomoglo, da još i dalje štedimo one sirotinjske 
zalogaje, što ih sakrismo na dno torbe, da nam se misli ne- 
prestano vrte oko njih. 

U to nas vrijeme stigoše tri vrlo mlade gospojice i dva 
postarija gospodina. Išli su pješice kao i mi, bili su blatni 
i mokri kao i mi, a vjerojatno i gladni kao i mi, 

Naša je bijeda bila velika, ali je neopisiva tuga, kad 
vidiš ovako mlada, nježna ženska stvorenja u životinjskome 
ratnom valu. Treba da te nije rodila žena, ako hoćeš, da ne 
shvatiš cijelu grozotu prizora, kad gledaš pred sobom u div- 
ljem, suludom bijegu, da spase goli život one, kojima nitko 
ne prijeti i koje se svakoga boje, a osjećaju veliku zadaću, da 
se uzdrže netaknute i svete za rađanje i odgajanje budućeg 
naraštaja svoje Otadžbine — — — 

Ja ne znam, da li su one mlade djevojke pojimale, da 
baš radi toga bježe, ali ja sam od prvoga časa u to vjerovao 
i bi mi ih žao, kao da su mi rođene sestre. 

Sjele su na koju stotinu koraka iza nas, nalaktile se i 
sumorno gledale preda se, kao da na daleko i široko oko 
njih nema nigdje ni žive duše. Gospoda su sjela kraj njih, 
šutjela i ukočeno gledala prema nama. 

Izgledalo je, da su to dva brata sa svojim kćerima. U 
licu su bili svi posve slični. Bog zna, gdje su bile majke tih 
tužnih bjegunica?! 

Major se vratio iz vojne stanice, nije nam rekao ni jedne 
riječi, i mi pođosmo. On uopće s nama više ne govori. Jutros 
je našemu Aci preko g. Bajića opravio odredbu, da mora stu- 
pati u kažnjeničkom odredu na čelu kolone. Nije mu htio 
lično »oduzeti slobodu«, koju mu je dao u Prizrenu, i ako 
ga je prije vrlo cijenio. Sigurno je htio pokazati, kako nas 
mrzi i prezire, a mi smo njemu pokazali sa svoje strane, kako 
smo prema njegovim osjećajima savršeno ravnodušni. 

Išli smo lagano i šutke s brda u dol, iz potoka na brdo 
i tako vazda redom. Sjećam se, da nijesam ništa mislio, a 
torba je sjekla ramena i prebijala križa. 

— Kad bi gospoda počela bacati, što bi ti, Aniću, naj- 
radije kupio? — trže me iz mrtvila Tunja, koji je išao kraj 
mene, malo me gurnuo i pokazao na čovjeka s čizmama i 
manžetama, koji je tapkao pred nama. 

. — Čizme! — odgovorih ja kratko i preko volje, samo 
da ne prevarim Tunjina očekivanja. 

— Ja bih najvolio bijele manžete! — reče on i nasmije se. 

Žrtva je šutjela, kao da ne čuje, a sigurno joj je bilo 
kao pijanu čovjeku, koji bi želio mnogo govoriti, ali ne može 
reći ni jedne riječi, jer ga ne sluša ni um ni jezik. 


169 


TEŠKO JE ROBOVATI— — — 


I meni je bilo tako, Čuo sam i osjećao, kako se Tunja 
još dugo smijuljio, ali ja ne samo da mu nijesam mogao što 
reći ili se i sam smijati, nego nijesam mogao ni pogledati. 
Činilo mi se velikim teretom, da podignem glavu i bacim 
pogled prema njemu. 

Žandari su nas neprestano tjerali, da idemo po dvojica, 
da nitko ne zaostaje, da ne ide na stranu — zaista: to se 
nije smjelo činiti do odmora! — i još je samo trebalo, da 
g. Živković izda naredbu, da držimo korak i udaramo topot. 
I to sve samo stoga, što je uspjelo šestorici naših drugova, 
da pobjegnu! 

Onda nijesam o tome razmišljao, jer sam bio nesposoban 
za tako vratoloman šport, kao što je umovanje, ali sada vidim, 
koliki je to nesmisao, koliko protivuriječje. 

Svaka država zabranjuje svojemu časniku, da dade po- 
štenu riječ neprijatelju, koji ga zarobi, da se ne će više u 
tom ratu protiv njega boriti i time, šutke, zahtijeva, da po- 
bjegne, ako mu je ikako moguće. Kojemu god bijeg pođe 
za rukom, taj bude odlikovan. Tako postupaju sve države, 
ali one ujedno sve ne samo da kazne kao razbojnika svakoga 
zarobljenog neprijatelja, koji pokuša bježati, nego ujedno 
kazne zbog toga i njegove drugove. Stoga svaki, koji kuša 
bježati, mora biti spreman, da će u slučaju neuspjeha biti 
osuđen na nekoliko godina teške tamnice i da će, u najbo- 
ljem slučaju, cijelu daljnju robiju provesti u kazamati i da 
će u svakom slučaju — pa bijeg uspio ili ne uspio — neraz- 
mjerno strašno oteščati i onako već teški, a često i očajni 
položaj svojih drugova. 

Ako tvoj uteče neprijatelju, dadeš mu odlikovanje za to 
junačko djelo, a kad to isto pokuša neprijatelj, koji ima iste 
Obveze, iste dužnosti i istu ljubav prema svojoj domovini 

kao i tvoj vojnik prema svojoj, u njemu vidiš razbojnika, a 
u njegovim drugovima, koji obično ništa nijesu znali o bi- 
jegu, protuhe i ništarije, koje više ne mare ni popljuvati. 
Što to znači? 

Poslije ovoga će se rata potrošiti tvornice papira i potoci 
crnila po raznim konferensama za »održanje svjetskoga mira«, 
no to će vrijediti — na veliku tugu puka svih država — samo 
tako dugo, dok se ne stvore čvrsti savezi i još čvršći protu- 
savezi. Čim to bude gotovo, gospodi ne će dati mira Bospor, 
Suez i Gibraltar i eto novoga rata. Ovaj je još uzeo na sebe 
masku borbe za nacionalna ujedinjenja i za male narode, ali 
drugi ne će više trebati tim prozirnim plaštem pokrivati svoje 
trgovačko-bankarsko lice. Nastupit će pod pravim imenom i 
stoga ne smijemo biti iznenađeni. Treba sve urediti, a za- 
robljeničko pitanje nije najneznatnije, 

Pozvana bi gospoda morala malo razmisliti o bijegu i 
urediti, da se uhvaćeni bjegunac smije staviti samo pod časnu 
pasku, custođia honesta, jer da je tvoj, odlikovao bi ga; i da 
se njegovim drugovima ne smije zbog toga ništa dogoditi, 
jer se od njih ne može zahtijevati, da izdaju druga, koji 
snuje bijeg, i jer oni nijesu krivi, što je tvoj stražar zaspao 
ili se dao kupiti. Ako se to ne sviđa, može se urediti, da ne 
smije nitko bježati, a tko to ipak pokuša, da se kazni, kao 
što bi ga kaznila njegova država zbog neposlušnosti, a komu 
bijeg uspije, da ga njegova država ima natrag predati. 

Ako se ne sviđa ni to, može se naći što treće, ali svakako 
nešto treba učiniti, jer samo maloumni mogu vjerovati, da 
više ne će biti rata, a čim je rat, mora biti i ratnih zaroblje- 
nika, koji su najnesretniji stvorovi na svijetu. Oni su ljudi 
samo dok su u rukama onoga neprijatelja, koji im je trgao 
oružje iz ruke, jer ovaj voli i cijeni u njima vojnika, koji 
je izložio svoj život na obranu domovine. Čim dođu u po- 
zadinu, koja je daleko od gruvanja topova i štektanja. stroj- 
nih pušaka, tamo su nemoćna, bijedna stvorenja, kojima 
može svaka protuha, što se protekcijom zadrža u pozadini, 
odvaliti šamar, na koje se može svako dijete nabaciti kame- 
nom, kao što se nabacuje na susjedova psa, i koje može po- 
pljuvati svaka baba, a da tužna ni sama ne zna, zašto to čini, 
i da niti ne pomišlja, da će se to isto dogoditi njezinu sinu 
ili unuku, ako ne danas, a ono sutra; 

Ratni je zarobljenik stvorenje, koje nema prava, da i 
najmanjim znakom očituje veselje zbog uspjeha svoje braće; 
koje nema prava da išta zahtijeva, a mora sve podnositi, i 
koje će, najzad, kad se vrati kući, ako se uopće vrati, biti 
podvrgnuto upravo mučilištu s ispitivanjima o tome, kako je 
zarobljeno. U ovom je ratu, uza sve strahote, uza sav užas, 
uza svu bol, utješljivo barem to, što ga na povratku ne će 
ispitivati oni, koji niti ne primirisaše barut, pa prema tome 
niti nemaju pojma, kako se može biti zarobljen. 

Major Andra Lazarević, naš bivši zapovjednik u Nišu, 
reče jednom zgodom, da pravi vojnik ne može i ne smije 
biti zarobljen, pa ne imao nikakva drugog oružja osim zuba. 
Zamislite, kako bi bilo zarobljenicima, koji bi došli pred sud 
takoga gospodina i kako bi napredovali djelatni časnici, bivši 
zarobljenici, kojima bi on poslije povratka dao svoj opis! 
Naravno, sada g. Lazarević sudi posve drukčije, jer je poslije 
otišao na frontu i dospije u zarobljenički logor u Mauthausen, 
prije nego prođe mjesec dama njegova ratovanja. Sad bi mu 
se mirne duše moglo povjeriti, da predsjeda časnome sudu 
za opravdanje zarobljenja. 

U ratnom zarobljeniku treba vazda gledati neprijateljeva 
vojnika, ali ujedno i čovjeka, koji je isto tako vršio držav- 
ljansku dužnost, kao što je vrši i tvoja vojska i koji ti je 
neprijatelj samo zato, što su mu naložili, da to mora biti. U 
ovom su ratu tek tri, četiri slučaja — kraj tolikih ratnih pro- 
glašenja — gdje je zbilja išao narod protiv naroda, gdje je 
neprijatelj doista svaki vojnik, svaki časnik, svaki pojedinac, 
a i to je godinama i godinama što umjetno, što prirodno 
uštrcavano u narodne žile. Inače su neprijatelji razni Roth- 
schildi, Morgani, Warburgi, Speyeri i Schiffi, plovidbena itrgo- 
vačka udruženja, vlasnici neizmjernih rudokopa i drugi nov- 
čari, kojima je pošlo za rukom, da preko novinstva, koje im 
je potpuno u rukama, uvjere seljaka i malograđanina svih 


naroda, da je pitanje njihova džepa pitanje časti cijeloga | 


naroda. 

Poznato je, da su ta gospoda u 80% Židovi, pa stoga nije 
smiono, ako ustvrdim, da svaki dan, svaki sat, svaki čas 
može, ako im je u računu, pet stotina organiziranih židovskih 
novčara cijeloga svijeta povesti na klaonicu pet stotina mili- 
juna raznih jednobožaca — ne izuzevši ni židovsku sirotinju 

— i raznih mnogobožaca i da jošte sva ta raja urla kao bi- 
jesna u pijanom oduševljenju za svoju »svetu, pravednu stvar«, 

Njegovo nam je božanstvo, nezasitni Moloh, zadrlo pandže 
u golo meso. Nije Mojsije obratio sve svoje nevjerne, raz- 
bivši zlatno tele, i oni se ne promijeniše, primivši Kristovu 
nauku. To je poseban narod, koji se novači iz svih naroda 
i koji od zgode do zgode, pod raznim izlikama, prinosi obilne 
krvave žrtve pred visokim žrtvenikom svoga boga zlatnoga 
teleta. Ono uskrsnu pomlađčeno ispod Mojsijevih zatornih 
ruku. Varaju se političari, vojskovođe i vladari, ako misle, 
da i oni nijesu vrlo česte žrtve. To je baš najprvi i najža- 
losniji plijen, a na stvari mnogo ne mijenja, ako ih povla- 
šteni položaj štiti od toga, da proliju krv. To je sporedan 
slučaj, koji im nikako ne može izvući iz kostiju Molohove 
oštre zube. 

Prije nego stupimo na prvu stepenicu toga žrtvenika, 
možemo još biti ljudi i urediti ona pitanja, koja nas poslije 
progone, i kojima se više ne da pomoći. 

Razmišljajući o tome, kako bi neprijatelj morao postupati 
s našim zarobljenicima, ne smijemo zaboraviti, da isto takav 
postupak dugujemo neprijatelju, kojega nasilu razoružasmo i 
uvukosmo u svoju kuću. Kad već ne možemo izbjeći tim pre- 
kovoljnim žrtvama, moramo ih i možemo ih uz dobru volju 
barem ublažiti i učiniti što čovječnijima, jer je zarobljivanje 
i tako jedini čovječni čin u cijelome ratu. 

Mi smo u dosadašnjoj svojoj borbi protiv samoga rata 
kao čovjek, koji neznatnim škaricama obrezuje proljetne iz- 
danke golema hrasta, koji mu svojim hladom uništuju vrt, 
umjesto da ga opkopa i odsiječe u korijenu. Tako dugo, dok 
je utopija misliti na rezanje rata u njegovu korijenu, moramo 
se zadovoljiti obrezivanjem i otkapanjem toga paklenoga 
drveta, ali je zločin, ako se propušta i taj sitni rad ili ako se 
ne radi iskreno i zdušno. > 

Oprostite, što sam se upustio u toliko umovanje. To je 
samo sada, kad ovo pripovijedam. U Albaniji su mi češće 
sijevnule u glavi samo pojedine misli i odmah se izgubile bez 
spoja i saveza, kao što su i došle. 

Jedva smo se pomicali, a kiša je padala sve jače i jače. 
Čusmo, da bismo morali tu večer stići u neko gelo, koje se 
zove Vasijat ili Vasiljevo ili, kako je označeno u karti: Fšati. 

Suton je padao, kad stadosmo kraj jednog potoka, da se 
odmorimo. Major i kapetan otišli su naprijed i dugo se nijesu 
vraćali. U nama se porodi nada, da ćemo tu u blizini pre- 
noćiti. Više nijesmo mogli gledati od umora. Iza oduljeg nas 
čekanja pozvaše naprijed, Bilo nam je teško ustati, a još teže 
preskakivati potok, pri čemu su mnogi nastradali. Tako je 
Mali Napoleon prebio kišobran i zagazio do iznad koljena. 
Jedina je sreća, što se više nije mogao skvasiti. 

Iza par stotina koraka hoda opet stadosmo i opazismo 
lijevo od puta, na njivi, podignute šatore. 

— Hvala Bogu! — uzdahnusmo svi.i lica nam se malo 
razvedriše. 

Gospoda Gradimir i Živojin nas počeše po šestoricu udje- 
ljivati u jedan šator. Kad su uvidjeli, da tako ne mogu sve 
smjestiti, dodaše još po dvojicu u svaki šator, a major se 
razbjesni i poče vikati: 

— Bajiću, gdje su šatorska krila?! 

— Tu su, gospodine majore — odgovori onaj nesigurnim 
glasom. 

. — Kakav tu, oca ti tvoga, kad vidiš, da ih nema ni pola?! 
To je krađa. Stavit ću te pred vojni sud. Ti si šatore prodao 
Arnautima. . 

— Nijesam, gospodine majore — poče se braniti Bajić, 
a krv mu šikne u lice. — Magarad je crkavala putem, pa je 
nešto šatora i propalo, al sam većinu pretovario i dovukao. 

— Lažeš! — kriknu g. Živković. — Nemoj mi lagati, jer 
ću te smjesta objesiti. 

— Jedan se konj i jedno magare — opet će Bajić — svalilo 
u bezdanku i sve propalo. 

Živković se ljutito ushodao, Gradimir i Živojin nastojali, 
da budu što dalje od njega, a mi se dadosmo na posao, da oko 
šatora iskopamo jarke. To je bilo vrlo teško, jer je kod ku- 
hinje i srpske straže bilo samo nekoliko lopata i motika, koje 
su išle od ruke do ruke. 

Kiša je neprestano padala i ispod šatora su tekli potočići 
vode, koja se je slijevala sa dva brda, Čiji je šator bio na 
sredini sklada, taj je i mogao odvratiti vodu ispod njega, no 
čiji je bio među skladovima u jarku, a takih je bilo mnogo, 
jer valjada se šatori nijesu drukčije mogli smjestiti, ti su 
nesretnici imali vrlo mršavu vjeru u svoje spavanje. 

O večeri nije bilo, naravno, ni govora, Iz šatora nijesmo 
smjeli izlaziti osim na stranu u određeno vrijeme, pa se sku- 
pismo kao u okovima. Prije smo držali, da pod ove šatore 
mogu samo po četvorica, poslije nas uvjeriše, da ima mjesta 
i za šestoricu, a sada nam nepobitno dokazaše, da se mogu 
zgurati pod njih i osmorica. Teško je vjerovati, al je tako 
bilo. Prije smo mislili i to, da je bez sumnje potrebno za život, 
da se jede tri puta na dan, a sada vidimo, da se ne umire, 
ako se cijeli dan ni ne pričesti. Ja sam također prije vjerovao, 
da smijem i mogu pušiti, samo kad sam sit, a sada sam okre- 
nuo pušiti, da zatomim glad. Zaista! Strašno smo mnogo pušili 
i koji nijesu imali duhana, vrlo su patili, ako ga nijesu mogli 
ni od koga dobiti. 

Među našim se družinama nije još osjećala nestašica du- 
hana, ali je zato kulminirala nestašica jela. Tu su večer po- 
trošeni zadnji grumenčići sira i zadnje mrve kukuruzovnice, 
što smo cijeli dan ljubomorno štedjeli. Neki su potrošili mli- 
ječne konzerve, ali se više ne sjećam, kako su došli do vatre. 
Sigurno su umolili srpske vojnike, da im uzvare vodu kraj 
svoje vatre. Mnogima je još i sada uspjelo, da konzerve 
sakriju pred nezasitnim želučevim očima, 

Po noći pade strašan pljusak i u tri četvrtine šatora nijesu 
mogli ni oka stisnuti. Van nijesu smjeli, a nije imalo ni smisla, 
pa je svaki metnuo poda se svoju torbu, sjeo na nju, zgrčio 
se i očekivao dan, a noć je bila duga kao godina. 

Još je bio jutarnji sumrak, kad nam dopustiše, da mo- 
žemo izići van i počeše dizati šatore. Tu nije trebalo budnice, 
jer nas je velika većina bilo budnih i uz to mokrih do gole 
duše. Svi smo bili tako ubijenih živaca, da jedan drugome 
nije smio reći ni jednu riječ više ili manje, nego li je naj- 
nužnije, ako je želio, da ne dođe do oštre svađe. Uvjeren sam, 
da nije bio potreban velik povod, pa da dođe i do rukopipa- 
teljnog izljeva duševnoga raspoloženja, 

Svaka je torba bila teška, kao da je napunjena olovom i 
stoga nastade ponovno izbacivanje »suvišnih« stvari, a to 
znači; svih onih, koje si ikako, ikako mogao pregorjeti. 

Naš Vodek uzeo preda se svoju jastučnicu i najprije iz- 
bacio dva para mokroga rublja, zatim nekakve druge sitnarije 
i počeo podizati, vagati i ogledavati torbu, koja je bila sva 
blatna, 


175 


 — Haj' k vragu! — vikne on ljutito, sve baci u jarak, 
metnu ruke u džepove i odmače se nekoliko koraka, okrenuvši 
torbi leđa. 

Isto je tako učinio i poručnik Krunoslav, no on je zadržao 
barem gunj i malu krušnu torbu. 

To jutro dobismo, također još prije dana, juhu i komadić 
mesa. Čim je koji okusio, odmah je ispljuvao. Bila je to, 
naime, krvava mlaka voda sa sirovim mesom. Idealisti su sve 
bacili u blato — a tu je bilo još dosta idealista! — dok su 
praktičari vodu popili, da barem nešto imadu u želucu, i jer 
su vjerovali, da je krv hranjiva, a meso su spremili u torbu, 
da ga prvom dobrom zgodom ispeku i pojedu. ' 

Dugo smo čekali, dok je g. Bajić spremio svoju magareću 
karavanu i otišao pred nama. Oko sedam sati dobismo zapo- 
vijed, da se postavimo u hodne kolone. Kiša je opet počela 
padati. 

Dok smo mi tako stajali, srpski su vojnici skupljali u 
jednu hrpu ostavljene gunjeve i naslagali cijeli brijeg. Bilo 
je mnogo gospode, koja se više nijesu pouzdavala u svoje sile, 
pa se radije izložiše opasnosti, da se dojduću noć smrznu, nego 
da putem padnu od umora. 

Nenadano se pojavi iza nas nekoliko Arnauta s kuvanom 
tikvom. Ja sam se sjetio, kako je moja majčica vazda uvje- 
ravala, da se neke životinje dobro tove tikvom, pa poletim 
k Arnautima, s kojima su se drugi već pogađali, a to znači 
— plaćali, koliko su oni tražili, 

Straža je vikala, da me izlazimo iz reda, ali nije nitko 
slušao, kao da je niti nema. 


(Kraj prve knjige) 

